دیدارێک لەگەڵ پابلۆ نیرۆدای شاعیر.. سازدانی: ئێریک بۆکستڵ – Dengekan\nbyMashkhal\tMay 27, 2021\tGeneral, Literature\nوەرگێرانی لە ئینگلیزییەوە: عەبدوڵا سڵێمان (مەشخەڵ)\nوەرگێرانی لە فەرەنسییەوە بۆ ئینگلیزیی: پاتریک فرانک\nتێبینی: بەشێکی ئەم چاوپێکەوتنە بۆ یەکەمجار لە پڕۆگرامێکی یەک سەعاتیی ڕادیۆیی بەناوی ( نیرۆدا شاعیری هەردوو کیشوەری ئەمریکا)، بڵاو کرایەوە، کە ڕادیۆی کەنەدا لە ساڵی ١٩٧١دا پەخشی کرد. چاوپێکەوتنەکە بە زمانی فەرەنسیی ئەنجام دراوە، ئەو زمانەی کە پابلۆ نیرۆدا باش دەسەڵاتی بەسەردا دەشکا و لە دەیەی بیستەکانی سەدەی ڕابردوو لە زانکۆی سانتیاگۆ خوێندبووی. لێرەدا بۆ یەکەمجار تەواوی چاوپێکەوتنەکە بڵاو دەکەینەوە.\nئێریک بۆکستڵ : ئەوانەی شیعری تۆیان خوێندبێتەوە،لە یەکەم نیگادا سەرنجیان بەلای جیهانبینی کرێکارانی شیعرەکانتدا ڕۆیشتووە و هەندێکیش پێیان وایە تۆ شاعیرێکی سیاسیت.\nپابلۆ نیرۆدا : من بەپێداگرییەوە پێت دەڵێم کە شاعیری سیاسیی نیم. من ڕێگە بەو پۆلینکردنە نادەم کە جەغد لەسەر ناسینی من وەک نوێنەرایەتی ئایدیۆلۆژیای ئیلتزامی شیعریی دەکات. ئومێدی من وەک نووسەرێک ئەگەر ئومێدێک هەبێ، ئەوەیە کە دەربارەی هەموو ئەو شتانە بنووسم کە دەتوانم بیان بینم و دەستیان لێبدەم و بیانناسم و خۆشم بوێن یان ڕقم لێیان بێتەوە. بەڵام ئاڕاستەکردنی پەنجەی ئاماژە بۆ ” جیهانی کرێکاران”ی من، وام لێدەکەی بە ڕێگەیەکی نائاگایی و پەیگیرانە ببمە قسەکەری (وتەبێژی) نیگەرانییەکانی کۆمەڵانی کرێکاران یان یەکێتییە کرێکارییەکان، کەمەش ئەسڵی مەبەستەکە نییە. من تەنها لە بەشێک لە شیعرەکانم زایەڵەی نیگەرانییەکانی جیهانی هاوچەرخم و نیگەرانییەکانی جیهانی ئەمریکای لاتینم. بەڵام ئەوە ڕەت دەکەمەوە کە لە ژێر تایتڵی شاعیری سیاسیی پۆلینبەند بکرێم.\nئەو شاعیرانەی کە هەرگیز بۆیان نەکراوە لەگەڵ هەستی خەڵکەکانیاندا لە پەیوەندیدا بن، یانیش ئەوانەی کە هەردەم بێدەربەست و کەمتەرخەم بوون و شیعریان بۆ هاندان و ئامۆژگاری لە ڕێی گوشینی واقیعەوە نووسیوە، زیاتر شاعیری سیاسی سەردەمی ئێمەن. چونکە بەهۆی دوورەدەستی شیعرەکانیانەوە لە بزووتنەوەی مەدەنیانەی گشتی و گەشەی جیهان، هاتوون بەشدارییان لە ڕاگرتنی ئەو گەشەکردنە کردووە. ئەمەش بەو مانایەیە کە ئەو کەسانە – ئەو شاعیرانەی کە ئەم جۆرە لە شیعری سیاسیی دەنووسن- زیاتر شاعیر و نووسەری کۆنەپەرستن.\nئێریک بۆکستڵ : تۆ ئێستا ئەمەت وت کە شاعیری ئەستێرە و گوڵ و خۆشەویستیت. دەشێ کەسێک ئەمەی بۆ زیاد بکات شاعیری بەرد و دار و ڕووبار و چیای ئەم کیشوەرە تازەیەی. زۆرجار بیر لە یەکەم گەڕیدەی ئەوروپی دەکەمەوە کە هەوڵیداوە ئەم جیهانە وەسف بکات. هێرناندۆ کۆرتێز (١)کە لە وڵاتی مەکسیکەوە نامە بۆ چاڕڵسی پێنجەم دەنووسێ، بە زەحمەت دەتوانێ وەسفی ئەوە بکات، کە دەیبینێ، لەبەر ئەوەی وشەی پێویستی نەدەزانی بۆ ئەو وەسفانە. چەند گرنگە ئەو گرفتەی کە بە جیهانی نوێ ناوزەد کراوە؟\nپابلۆ نیرۆدا : لێمگەڕێ با بڵێم کە ئەوە کێشە نەبوو. ئەوە کاری ئێمە بوو. کاری شاعیری ئەمریکای لاتین بوو کە ناو لە سەرجەم خولقاوەکانی جیهان بنێ. لەو کاتەوەی کە ناو، کە وشە، یەکەم شت بوو کە بوونی هەبووبێ بێ زانیاری یان ناونانی شتە بنچینەییەکان. بۆیە ئێمە لە دۆخی ڕێکخستنی شاردنەوە و بە نهێنیکردنی مەتریاڵەکانین. ئەم زانیارییەش بۆ کیشوەرەکەی ئێمە بەتایبەتی لەم ساڵانەی دووایی، ئەو سەردەمەی کە دەستم بە نووسین کرد دوای دەیەی بیستەکان کە خوێندکارێکی زانکۆ و شاعیرێکی لاو بووم، خۆی نواند و هاتە بەرباس. بێ هاوتاترین کلتووری سەرنجڕاکێش کلتووری ئەوروپی، بەتایبەتی کلتووری فەرەنسیی بوو. وە هەرچەندە ئێمە نووسەرمان هەن، نووسەرگەلێکی بەهرەدار کە تەنها بە زمانی فەرەنسی نووسیویانە. نووسەرە ئیکوادۆرییەکان ، ئەوانەی بەچاوێکی سووکەوە لە کیشوەرەکەی خۆیان دەڕوانی، نەیان دەزانی کە تەنها ئاراستەی خۆیان ناگۆڕن، بەڵکو زمانیشیان دەگۆڕن. جا وەک دژەکردارێکیش بۆ ئەم هەڵوێستە جوانیناسییە کە هەڵوێستێکی چینایەتیش بوو، ئۆلیگاریشە گەورەکانی ئەمریکای لاتین وا خۆیان دەنواند کە نوێنەری کلتوورێکی بەرزن و دەیانویست بە کۆمەڵگەی پێشکەوتووی ئەوروپی و خەڵکەکەیەوە پەیوەست بن. لەو سەردەمەدا جۆرێکی تایبەتی هونەر لە پێناو هونەر لە ئەمریکای لاتین برەوی هەبووە(باڵا دەست بووە). ئەمە نە داهێنانی منە و نە هی ئەوانەشە کە لەو سەردەمەدا دەستیان بە نووسین کردووە، کە پاڵنەری بایەخی ئێمە بۆ وڵاتەکانمان و خەڵکەکانمان بن. ئێمە ئەم بیردۆزەیەمان دانەهێناوە. ئەم بیردۆزەیە هەر لە سەرەتاوە هەبووە و هەر لەگەڵ یەکەم شاعیرەوە هەبووە کە لە داگیرکەران یان گەڕیدەکان هاتۆتە دەرێ. ئێمە نموونەی ئەرسیلای (٢)شاعیرمان هەیە. بناغەدانەری شیعر لە وڵاتەکەم کە ئیسپانییە. نوێنەری چارڵسی پێنجەم،(٣) کە لەگەڵ یەکەم شەپۆڵی داگیرکەران هات و دراماترین و سەرنجڕاکێشترین شتی لەسەر شیللی و هیندییە سوورەکان نووسیوە کە بۆ ماوەی ٣٠٠ ساڵ بەرگرییان لە ئازادی خۆیان کردووە. ئەوە ئەرسیلا بوو کە لەراستیدا هەڵگری ڤایرۆسی جەغدبوونی ئێمە بوو. بەڵام لە سەدەی نۆزدە ئۆلیگاریشی دەوڵەمەندمان هەبوون کە کیشوەرەکەمانیان لەلایەن سەرمایەدارییەوە دەچەوساندەوە. ڕێی بۆ چینێکی ئەرستۆقراتی خۆشکرد کە لە چەوسانەوەی بەربڵاوی خەڵک بێتە دەرێ ئەمەش بووە هۆی جێکەوتەبوونی شێوازی ژیانێکی ئەوروپی. جا بەهۆی ملکەچبوونی ئەم کاریگەرییە و سەرسەختییەکەی کە تا ئەمڕۆش هۆشیاریانە یان ناهۆشیارانە گەلێ لە شاعیرەکان ویستویانە ببن بە ناوداری جیهانیی و لە ڕێگەی ڕۆشنبیری ئەوروپییەوە خۆیان بە ڕۆشنبیری یونیڤێرساڵی (جیهانیی) لێكهەڵپێکن. بەڵام ئێمە کەوتینە شوێن پێی هەڵگرتنی با و باپیرانمان. ئێمە دەبێ تێڕوانینمان بۆ ژیان سەبارەت بە دەستەنگی و ئازاری خەڵکەکانمان لەسەر ڕووپەڕێکی جوگرافیا و سەرزەمینێکی فراوان و ڕووداوگەلێکی مێژوویی گەورە و دیاردەگەلێکی سروشتی مەزن لە ئەمریکای لاتیندا وەلا بنێین. ئەمەش شتێکی نوێ نییە. بەڵام بەو پێیەی سەر بە نەوەیەکی نوێین و ململانێی چینایەتیش تا دێ زیاتر و زیاتر دەبیتە جێی بایەخ، ڕووبەڕووی خەباتی کەسی (شەخسی) و گۆشەگیریی کرێکاران بووینەتەوە. بەم کارەشمان ئەو پەیوەندییەمان بڕی کە ئێمەی بە ئۆلیگاریش دەبەستایەوە. بەدڵنییایشەوە لەگەڵ ئەم شێوازە ئەوروپییەی کە بە ئاشکرا نەمردووە بیپاریزین چونکە لەوانەیە مرۆڤ باش و خراپی دۆخەکە لەناو یەک سەبەتەدا دانەنێت. ئەمەش بەو مانایەیە کە ئێمە کەلەپوورێکی مەزنی ڕۆشنبیری ئەوروپیمان هەیە کە ڕێزی لی دەگرین و پێی سەرسامین کە بە بێ ئەو کەلەپوورە نە دەتوانین بژێین و نە دەشتوانین وەکو نووسەر و بیرمەند بەرەوپێش بچین. ئێمە زۆر قەرزاری ڕۆشنبیری ئەوروپین. ئەرکی سەرشانمانە ڕۆشنبیری تایبەت بە خۆشمان دروست بکەین(دابهێنین). ئەمەش مانای ئەوەیە کە بایەخ بە کیشوەرەکەمان بدەین و خۆمان بین و ئەمەش ڕێگەیەکی سەختە. ڕێگەیەکی زۆر ڕەسەنیشە، ڕێگەیەک کە هەندێکجار بەرەو بێتامیمان دەمانبات. باشە ئێمە نە لە بێتامی دەترسین و نە لە واقیع،کەچی لەگەڵ ئەوەشدا پەیوەندییە ڕۆشنبیرییەکانمان لەگەڵ وڵاتانی جیهان سروشتییانە قەبووڵە کاتێک دان بە پێویست بوونی شتێک لە ڕۆشنبیری ئەوروپیدا دادەنێین.\nئێریک بۆکستڵ : ئەی ئەوە ئامانجی کتێبی کانتۆ جەنەڕاڵ(٤) نەبوو؟\nپابلۆ نیرۆدا : کتێبی کانتۆ جەنەڕاڵ هیچ تیئۆرییەکی نەبووە. لەو ساتەوەی دەستم بە کارکردن کرد کۆمەڵێ بابەتم دۆزییەوە کە لە وێدا بوون. بە گشتی من دژ بە تیئۆرم. کتێبی کانتۆ جەنەڕاڵ کە ئیشێکی ئۆرگانیکییە و شێوازێکی تایبەت بەخۆی وەرگرت و نامەوێت لە ڕیزبەندی (دۆخی)شیعری کلاسیکی دایبنێم. بەڵام لە کۆتاییدا شێوازێکی هاوشێوە(چوونیەک) هەیە سەرباری گشتی بوونەکەی تەنها مەسەلەی مەعریفەی(هەست پێکردنی) لەناکاو نییە بەڵکو ژیانی ئۆرگانیکی هەموو ڕۆژەی ژیانمە. بۆیە لە فراوانترکردنەوەی ئەم مەعریفەیەوە توانیم ئەم کتێبە بەهەمان دڵسۆزی و هەمان خۆشەویستی بۆ هەموو ناوچە و وڵاتانی کیشوەری ئەمریکا بنووسم. من تێبینی دەکەم کە بەرهەمی تاقیکردنەوەی لێکدانەوە جیاوازەکان لە توانایدایە ببێتە هۆی هێنانە دەرەوەی کارێک. باشتر بڵێـم کتێبەکە لەگەڵ لەدایکبوونم یان لەگەڵ هەستپێکردنێکی لەناکاوی خۆم بە خۆم وەک نووسەرێک، دەستی پێکردووە. کانتۆ جەنەڕاڵ لە واقیعدا تەماحی ئەوەی هەبوو لەهەموو شتێکدا خۆی فراوان بکاتەوە و لە هەموو دیاردەکانی کیشوەری ئەمریکا ورد بێتەوە. تەنانەت لە هەندێ بەشی وڵاتە یەکگرتووەکانی ئەمریکاش لە باکووری ئەمریکا. بەڵام بە شێوەیەکی گشتی ئەوە گەشەی کەسێتی و شاعیری ئەمریکای لاتینە کە کیشوەرەکەی خۆی دەناسێ و دەیەوێت بچێتە نێو ئەو شوێنانەی کە هێشتا پێی ئاشنا نییە. ئەوە ئەو شیعرەیە کە کۆتایی نەهاتووە و دەکرێ لەلایەن سەرجەم شاعیرانی ترەوە درێژەی پێ بدرێ. ئەمەش کارێکی داخراو نییە ، بەڵکو کارێکێ کراوەیە بە جۆرێک کە هەموو ڕەوت و داهێنانە تازەکان و هەموو کێشە نوێیەکانی ئەم کیشوەرە تازەیەی تیا ڕەنگ دەداتەوە.\nئێریک بۆکستڵ : تۆ ئەم بەرەو مەعریفەی کیشوەرییە چۆن لێک دەدەیتەوە؟\nپابلۆ نیرۆدا : لەڕووی مێژووییەوە ئەم بەرەو مەعریفە کیشوەرییە لەگەڵ بایەخی گەشەی ئۆلیگاریشەکان و چینەکان بۆ بۆرژوازی گەورە لە ئەمریکای لاتین لە سەردەمی ڕۆبن داریۆ (٥)ڕێک دێتەوە. ئەوکات هەستێک هەبوو بەوەی مرۆڤ دەتوانێت ناوی شۆڕشی پێچەوانە لەو گۆمەڵگەیانە بنێت. گەر بمانەوێت وشەیەکی تر بەکار بێنین، ئەو وشەیەش (ئەنتی بۆلیڤیاری)یە. بۆلیڤار(٦) لەڕوانگەی سەرتاپای کیشوەرەوە بیری دەکردەوە. ئازادیخوازانی وەک سان مارتن(٧) و سوکری (٨)و ئۆهیگینز (٩) هەمیشە بیریان لە ئەمەریکای لاتین دەکردەوە وەک تاکە کیشوەرێکی مەزن، تەقریبەن وەک یەک وڵات چاویان لێدەکرد. بۆیە بزووتنەوە سەربەخۆخوازەکان تێکەڵی یەکتر دەبوون. بۆیە بۆلیڤار لە ڤەنزوێلا لە دایک دەبوو کەچی خۆی لە پیرۆ دەبینییەوە. سان مارتن ئەرجەنتینی بوو تا ئەوسەری ئیکوادۆر نەوەستا. ئۆهینگز کە خەڵکی شیلی بوو ماشێنی ڕزگاریخوازی پیرۆی شکل و شێوە پێدا. لەهەمان کاتیشدا هەستی ناسیونالیستیش زۆر بەهێز بوو بەڵام ئەو هەستانە قەڵبەزەیان دەکردە نێو نێشتمانپەروەرییەوە. بەڵام بۆرژوازی، بۆرژوازی گەورەی دروستبووی دوای سەربەخۆیی کیشوەری ئەمریکای لاتین، بە چالاکی دیاریکراوی خۆی، ڕۆڵی بەرچاوی خۆی بینی لە گۆشەگیر کردنی وڵاتانی ئەمریکای لاتین. ئەمەش پرۆسەیەکی زۆر درێژە کە بەشێوەیەکی ڕوون بەستراوەتەوە بە دەرەبەگایەتی و لەوێشەوە دووبارە بەستراوەتەوە بە ئیمپریالیزم. ئینجا ئەمریکای لاتین بوو بە چەند سندوقێکی بەسەریەک داخراودا. ئەمەش یانی سیاسەتی ملکەچکردنی ناوخۆیی کە ئیمپریالیزمی بەریتانیا و ئەڵمانیا و دواتریش وڵاتە یەکگرتووەکان کاریگەری گەورەیان لەسەر ئەم گۆشەگیرییەدا هەبووە. بەمەش ئاستەنگی پەیوەستبوونی عەمەلییان لەنێوان ئەو وڵاتانە پێکهێنا کە بە هەمان زمان قسە دەکەن و سەربە هەمان ڕەچەڵەکن.\nئەم گۆشەگیرییە تا ئەمڕۆش بەردەوامە. لەنێوان وڵاتانی خۆمان ئێستا تەنها زەمینلەرزەکان یان بزووتنەوە شۆڕشگێڕەکان یان بزووتنەوە تیرۆریستییەکانمان هەن. بەڵام سەبارەت بە ئەمریکای باکوور هەموو شتێک دەزانین. خوێنەری سەرەتایی و خوێنەری هاوچەرخ هەموو شتێک دەربارەی جیابوونەوەی خانمە ئەکتەرەکانی هۆلیود تەبیعیش گشت شتێک دەربارەی شازادە مۆناکۆش دەزانن. کەچی خەباتی کرێکاران و گەشەی کۆمەڵایەتی و ئەندامگیریی سەندیکا کرێکارییەکان و کارە زانکۆییەکان و تەنانەت ئەو کتێبانەش کە نووسەرە گران و ئاڵۆزخوازەکان دەینووسن بە زەحمەت لە سنوورەکانەوە دەپەڕنەوە. بەڵام بەهەرحاڵ بەپێی ماریارتیگی،(١٠)نووسەر و فەیلەسوفی ماتریاڵیستی پیرۆ، بزووتنەوەکەمان و ئەم نەوەیەی ئێستا جارێکی تر بە بیروباوەڕی بۆلیڤارییەوە بیریان کردۆتەوە بەوەی کە کێشەی خەڵکی ئەمریکای لاتین یەک کێشەیە. ئینجا چەندین کارمان بەرهەمهێناوە کە شوێن پێی ئەم نموونەیە هەڵدەگرن و ئەمەش دۆزینەوەیەکی تازەیە.کتێبی کانتۆ جەنەڕاڵ یەکێکە لەو کارانە. بەڵام پێموایە کە بیرۆکە سیاسییەکە کیشوەرانەیە، وە هەست و سۆزی نووسەرانی نەوەی نوێمان دوای نزیک بە سی ساڵ بەزۆری لەیەک ئەچن ئەمەش دەبێتە هۆی هاتنە دەرەوەی یەک شێوە لە بیرکردنەوە – بەتەبیعەتی حاڵ لەگەڵ جیاوازگەلێکی زۆر گەورە – وەک یەک کیشوەر کە هەمان گرفت و کێشەی نەخوێندەواری و نەزانی و دواکەوتوویی هەیە.\nئێریک بۆکستڵ : جەنگی ئەهلی ئیسپانیا پێدەچێت پێکدادانێکی هاوشێوەی لەمجۆرە بێت.\nپابلۆ نیرۆدا :لەڕاستیدا جەنگی ئەهلی ئیسپانیا تێڕوانینێکی تازەی بەخشی بە ئەدەب و بەشێوەیەکی بەربڵاویش لە بەرهەمەکانی نووسەرانی ئەمریکای لاتین ڕەنگی دایەوە. ئەوە زۆر ڕوونە کە هیج دیاردەیەک وەک جەنگی ئەهلی ئیسپانیا بۆ نووسەران و خەڵکی ئەمریکای لاتین لەمێژووی هاوچەرخدا پڕ بایە نەبووە. ئەو جەنگی ئەهلییەش تێگەیشتنێکی فرەلایەن و فرە دەستەجەمعی فێرکردین سەبارەت بە کێشەکانمان و بۆچوونەکانمان.ئەمەش ساتی لێک نزیکبوونەوەی نووسەرانی ئەمریکای لاتینی بار هێنا. ئەوە ڕاستە کە ئێمە لەوێ بووین. ڤالیجۆ (١١)و پاز (١٢)و من، کە ئەمەش ڕێگری لە جیاوازی بیروبۆچوونمان و بەرهەمی هەر یەکەمان نەدەکرد.بەهەرحاڵ پێموایە تۆ مافی خۆتە ئاماژەی پێبدەی و چونکە کاتێ ئەڵێم جەنگی ئەهلی لە ئیسپانیا بۆ یەکەمجار یەکدەستی نووسەرانی ئەمریکای لاتینی ڕوو بە دیاردەیەکی مێژوویی نواند، بەو مانایەیە کە کاریگەرییەکەی بە شێوەیەکی سروشتی لە گەشە و بەرەوپێشچوون لە کیشوەری ئەمریکای لاتین بەردەوام دەبێت.\nئێریک بۆکستڵ : کەسانێک هەن دەربارەی ئەو جۆرە شیعرە دەدوێن و هاوتای دەکەن بە ماتریاڵیست و تەنانەت بە ماتریاڵیزمی مێژووییش.\nپابلۆ نیرۆدا :پێموانییە شیعر لە ماتریاڵیزمی مێژووییەوە بهێنرێتە کایەوە. ئەمە بەو مانایەیە کە ماتریاڵیزمی مێژوویی توانایەکی زانسیی و فەلسەفییە کە سەرجەم دیاردەکان دەگرێتەوە. ئەگەر کەسێک ماتریاڵیزمی مێژوویی لە شیعرەکانمدا بدۆزێتەوە ئەوا ئەمە شتێکە لەدەرەوەی خۆم. من لە کارەکانی خۆمدا نە بەشوێن ماتریالیزم و نە مادیی بوونم و نە بەدوای ڕوحانییەتی مێژووییەوەم. من تەنها ئەنووسم و بەس. تەنها شتێک کە پێویستیم بە نووسینیەتی ئیرادەی نووسین و کاغەز و قەڵەمی ڕەساسە. هەموو ئەو تێڕوانینانەی خەڵک دەربارەی شیعری من هەیانە، بۆ من شتگەلی دەرەکین. ئەگەر کەسێک پەیوەندییەکی فەلسەفی بدۆزێتەوە ئەوە بەرپرسیارێتی (کێشەی)من نییە. من دەرگا بەکراوەیی بەڕووی هەموو ئەمانە دەکەمەوە. بەڵام بە شێوەیەکی گشتی ئەتوانم بڵێم من کەسێکی ماتریالیستیم لەناو مانای شیعریدا. ئەمەش مانای وایە من ناتوانم قسە بکەم یان گۆرانی بڵێم یان بنوسم تەنها لەسەر شتە هەستپێکرا و بینراوەکان نەبێ. ئەگەر خەڵک ئەمە بە ماتریاڵیزم دەزانن، ئەوا من ماتریالیستم.\nئێریک بۆکستڵ : من لێرەدا وای بۆ دەچم تۆ بیر لەو گفتوگۆیانەی کە دەربارەی مرۆڤایەتین، دەکەیتەوە، لەبری هەڵاتن لە سادەگەریی لە ڕووی ژیانی ڕاستەقینەدا.\nپابلۆ نیرۆدا :من هیچ تیئۆرییەکم سەبارەت بە مرۆڤ نییە. من تیئۆرم سەبارەت بەو پێڵاوە هەیە کە نیازم وایە بیکڕم کاتێ پێلاوەکانم دەدڕێن یان کاتێ جلەکانم کۆن و پەرپووت دەبن. بەڵام نازانم مرۆڤ چییە. من خۆم مرۆڤێکی زیندووم و ژیانیش بیرکردنەوە نییە لەوەی کە بەهێزی (مرۆڤ) بە چ مانایەک دێت؟ڕەنگە ئەو شتە بێ کە من بایەخی کەمتر پێ دەدەم لە وەستایەکی فیتەر یان زانایەکی زەمینناسی بە ئەزموون کە مرۆڤیان زۆر بەلاوە گرنگە. بەڵام ئەم موناقەشە بێکۆتاییەی مرۆڤ چییە زۆر هەڵدەگری تا ئەو ئاستەی کە بەلامەوە گرنگ نییە. ئێمە دەزانین لە دایک بووینە و دەشمرین و تاد، بەڵام لەنێو هەموو ئەمانەدا زۆر زەحمەتە یان زۆر ئاسانە شت بڵێین. من هیچ پەیوەندییەکم بەمەوە نییە و ناشزانم چی لە دەوروبەری دەگوزەرێ. ڕەنگە ئیدراکێک زۆر جیاواز بێت لە ئایدیالیزمی فەلسەفی وەک موناقەشەی شتە ئەبەدییەکان کە هیچ چارەسەرێکی نییە. بەشێوەیەکی گشتی من شاعیرێکی عەمەلیم. شیعریش پڕ بە مانای عەمەلیبوون ، عەمەلییە. بۆ نا؟ بۆچی شیعری عەمەلی وەک شیعری بێکەڵک چاولێدەکرێ.ئەمە بۆچی گرنگ نییە؟ ئەمە بۆچی خەون نییە؟ بەڵام هەوڵدان بۆ دۆزینەوەی دژبەیەک لەنێوان ئەم هەستە جیاوازانە، ئەو شتەیە کە من تێی ناگەم. بەڵام بە نسبەت ئەو ڕاکردنەی کە دەچێتەوە سەر سیستمێکی فەلسەفی تایبەت، یان دەچێتەوە سەر گفتوگۆیە بێکۆتاییەکان و زیادکردنی تابعێکی ئیستاتیکی بۆ بیانووەکان، کە لەوانەیە ئەمە پێویست بێت وەک ئایین، لەوانەیە کێشکردنی لوغز ئەو کێشکردنە بێ بەرەو دۆزەخ. بەڵام لەم جیهانەدا بێئەندازە سەرقاڵین تا ئەو ئاستەی ئەگەر نیشانی بدەین کە لێکۆڵینەوە بەدرێژایی چەندین سەدە بێکەڵک بووە، ئەی باشە بۆچی بەشێوەی ئەشکەنجەی ئەوانی تر بەردەوامی هەیە؟ من فەیلەسوفەکان جێدێڵـم تا بە ئازادی بەردەوام بن بۆ ئەوەی لە خۆیان بپرسن ئەو مرۆڤە کێیە و چییە؟ بەڵام لە من مەپرسە چونکە من بە تەواوی هیچ شتێک دەربارەی ئەو پرسیارە نازانم.\nئێریک بۆکستڵ : حەز دەکەم بگەڕێینە دواوە بۆ ئەو جێیەی کە دەربارەی ناتەبایی زمانی شیعریی، لە نێوان کردەیی و نا کردەیی شیعریدا دەدوای.\nپابلۆ نیرۆدا :سەرەتا پێویستە بیربکەینەوە لەوەی کە جێیەک هەیە بۆ شیعری سادە و ڕاستەوخۆ، وە جێش هەیە بۆ ئەزموون و شیعری ئەزموونگەری و گۆڕانی زمان و هەورەها ئەو شاعیر و نووسەرانەش کە بەشێوەیەکی گشتی هەست بەوە دەکەن کە پێوانەکانی زمان و گوزارشت لە ساتەوەختێکی تایبەت لە بیروباوەڕ و سنوورەکانی بیرەباوەڕیان بەس نییە. لەمەشەوە گۆرانی بەردەوام و قوتابخانەی بەردەوام و بزووتنەوە ئەدەبییەکان لەدایک دەبن. کەس ناتوانێ سیستەمی ئیستاتیکا و هونەر و گۆڕانی جلوبەرگ ڕەت بکاتەوە، بەڵام ئینجا لە وەڵامی قوتابییەکدا ئەمەوێ بڵێم تەنانەت هەتا تۆزێک لە دژەکردار، تۆزێک لە دژە کاری نهیلیستی و وێرانکەریش بێت هەندێ روحی دیاریکراو هەن کە تەنها بە شیعرەوە قەتیس نامێنن، بەڵکو پەل دەهاون بۆ سەرجەم هونەرەکان بەتایبەتی هونەری وێنەکێشان.\nسەرپاکی ئەم دیاردە ئابوورییە ڕەنگدانەوەی خۆی هەبوو. چۆن لەڕێگەی گۆڕینی مێژووی ئابووری و پەیوەندییە چینایەتییەکان خۆمان ڕابەرایەتی بکەین تا خۆمان بگەڕێنینەوە بۆ ئەو دۆخە تازەیەی شتەکان؟چۆن بەسوودوەرگرتن لە هەموو میتۆدەکانی پرۆپاگەندە وەک شێوەکانی تەجریدی، خۆمان بگەڕێنینەوە سەر ئەو ڕێگەیەی کە دوور کەوتۆتەوە لێمان و تاد. لەو رێگەیەی کە گەلێ کاری مەزنی هێنایە بەرهەم، کارگەلێک کە زۆر دوور بوون لە هەستی خەڵکی. ئەی کێ ڕاستە خەڵک یان شێوەکارە ئەبستراکتەکان، یان زۆربەی شاعیرە سەرڕاستەکان راستن؟\nمن خۆم لەم کێشەیە بێبەری ناکەم.چونکە شیعرەکانم بۆ تێگەیشتن زۆر قورس بوون. بەڵام ئەتوانم شتێک بڵێم : شیعرەکانم گوزارشتن لە دڵسۆزییەکی ڕەها. ڕەنگە ئەمە حاڵی شاعیرانی تریش بێت. بەڵام وەک قوتابخانەی شێوەکاری، یان شانۆیی، یان فیلمسازی، یان شیعر، یان پەخشان، یان مۆسیقا خۆی بەتەواوەتی لە خەڵک جیا دەکاتەوە. ئەبینیم ئەمەش لەسەر ڕێیەکی هەڵەیە، ئەبینم لە کوێرە کۆڵانێکە کە زۆر بڕ ناکات. بەڵام لەلایەکی ترەوە من نە خۆم ڕەت دەکەمەوە – دیارە تەواو بێهوودەیە خود ڕەت بکرێتەوە – نە لێکۆڵینەوەی بەردەوام و نە فراوانترکردنەوەی تواناییەکانی گوزارشتکردنیش. بۆیە ئەمانە ئەو کێشانەن کە نە بە ڕەخنە و نە تەنانەت بە چاودێرییەکانمان(تێبینییەکانمان) و نە بە بەرهەمەکانمان نایگەینێ. بەڵکو لە خیلالی پەیوەندی هێزە کۆمەڵایەتییەکان دەیگەینێ. کاتێ چین خەبات دەکات، کاتێ هەلومەرجی ئینسان گەردوونیانە هەستێکی نوێ وەردەگرێ نەک تەنها لە هەندێ وڵاتی تایبەت.- با روونتر بڵێین کاتێ ڕۆژئاوا دەبێتە سۆشیالیست – پاشان لەوانەیە فۆرمۆڵبەندییەکی جیاواز ببینین یان ڕێرەوی ڕۆژهەڵاتناسی کە ئەدەبی خەڵکیی بتوانێ بێتە مەیدان بێ ئەوەی ئەدەبێکی پۆپۆلیستی یان لێکۆڵینەوەیەکی هونەریی یان ئەزموونگەرایی بەبێ خودگەرایی و ئیندیڤیجواڵییەتی توندڕەوانە بێت، کە لە توانایدا بێت بەشدارییەکی بنچینەیی هونەر و هونەر هاوچەرخ و هونەری داهاتووگەرایی، پێشکەش بە کۆمەڵگەی مرۆڤایەتی بکات.\nپەراوێز و ژێدەرەکان عەبدوڵا سڵێمان(مەشخەڵ) ئامادەی کردوون.\n(١)هێرناندۆ کۆرتێز : ساڵی ١٤٨٥ لە ئیسپانیا لەدایکبووە. زانکۆی ساڵەمەنکا تەواو دەکات و بایەخ بە کاروباری سەربازی دەدات. پاشان دەبێت بە گەڕیدە و خولیای گەشتی دەبێ . ساڵی ١٥١١ دەچێتە کوبا و ١٥١٨ دەچێتە مەکسیکۆ وەک فەرمەندەی سەربازی خزمەت دەکات.ساڵی ١٥٤٧ لە ئیسپانیا بۆ هەمیشە چاو لێک دەنێ.\n(٢)ئەرسیلا : شاعیر و سەربازی ئیسپانی لە ساڵی ١٥٣٣ لە ئیسپانیان لە دایکبووە و ساڵی ١٥٩٤ کۆچی دوایی کردووە. بە داستانە شیعری لا ئەروکانا ناوبانگی پەیدا کردووە.\n(٣)چارڵسی پێنجەم : (١٥٠٠-١٥٥٨) ئیمپڕاتۆری ڕۆمان و پاشای ئیسپانیا بووە.\n(٤)کانتۆ جەنەڕاڵ : دەیەمین کتێبی شیعری پابلۆ نیرۆدایە. یەکەمجار لە وڵاتی مەکسیک ساڵی ١٩٥٠ چاپ و بڵاو کرایەوە. ئەم کۆشیعرە لە پانزە بەش پێکهاتووە و ٢٣١ شیعر لە خۆ دەگرێت.\n(٥)ڕۆبن داریۆ : شاعیری نیکاراگوا ساڵی ١٨٦٧ لەدایکبووە و لە ساڵی ١٩١٦ مردووە. نوێنەری ڕەوتی ئەدەبی نوێیە لە زمانی ئیسپانیدا.نازناوی شازادی شیعری ئیسپانی و بە باوکی ڕۆحی شیعری ئیسپانی نوێ دادەنرێت.\n(٦)بۆلیڤاری : ڕابەری سیاسی و سەربازی ڤەنزوێلا لە ساڵی ١٧٨٣ لە دایکبووە و لە ساڵی ١٨٣٠ مردووە.\n(٧)سان مارتن : ژەنەڕاڵی ئەرجەنتینی و ڕزگاریخوازی ئەمریکای باشوور لە ساڵی ١٧٧٨ لە دایکبووە و لە ١٨٥٠ مردووە. یەکێک بووە لە سیاسییە راستگۆکانی نێو مێژووی ئەمریکای باشوور.\n(٨)سوکری :ئەنتۆنیۆ خۆسە سوکری ڕابەری سەربەخۆخوازی ڤەنزوێلا لە ساڵی ١٧٩٥ لە دایکبووە و لە ساڵی ١٨٣٠ مردووە.\n(٩)ئۆهینگز :بەرناردۆ ئۆهینگز ڕیکیلمی لە ساڵی ١٧٧٨ لە دایک بووە و لە ساڵی ١٨٤٢ مردووە. یەکێک بووە لە ڕابەرە بەناوبانگەکانی خەباتی وڵاتی شیللی بۆ سەربەخۆیی.\n(١٠)ماریاتیگی :خوسە کارلۆس ماریاتیگی ڕۆشنبیر و ڕۆژنامەنووس و فەیلەسوفی سیاسی و کۆمۆنیست پیرۆ ساڵی ١٨٩٤ لەدایکبووە و لە ١٩٣٠ مردووە.\n(١١)ڤالیجۆ :سیزەر ئەبراهام ڤالیجۆ شاعیر و نووسەر و شانۆنامەنووس و ڕۆژنامەنووسی پیرۆیە و لەساڵی ١٨٩٢ لەدایکبووە و لەساڵی ١٩٣٨ مردووە. تا لە ژیاندا بوو تەنها سێ کتێبی شیعریی بڵاو کردەوە.\n(١٢)پاز : ئۆکتاڤیۆ پاز شاعیری مەکسیکی و براوەی خەڵاتی نۆبڵ لە ساڵی ١٩١٤ لەدایکبووە و لە ساڵی ١٩٩٨ مردووە.\n(١٣)گۆتە :جۆهان گۆتە شاعیر ونووسەری گەورەی ئەڵمانیا لە ساڵی ١٧٤٩ لە داکبووە و لە ساڵی ١٨٣٢ مردووە.\n(١٤)شیللەر :جۆهان کریستۆف فریدرک شیللەر شاعیر و فەیلەسوف و پزیشک و شانۆنامەنووس و مێژوونووسی ئەڵمانیا لە ساڵی ١٧٥٩ لە دایکبووە و لە ساڵی ١٨٠٥ کۆچی دوایی کردووە.\n(١٥)کیتس :جۆن کیتسی شاعیری ڕۆمانتیکی ئینگلیزی لە ساڵی ١٧٩٥ لەدایکبووە و لە ساڵی ١٨٢١ کۆچی دوایی کردووە.\n(١٦)جۆرج گۆردن بایرۆن شاعیر و سیاسەتمەداری بەریتانیا لە ساڵی ١٧٨٨ لە دایکبووە و لە ساڵی ١٨٢٤ کۆچی دوایی کردووە.\n(١٧)ڤیکتۆر هیگۆ :شاعیر و ڕۆماننووس و یەکێک لە بەناوبانگترین نووسەری فەرەنسی ساڵی ١٨٠٢ لەدایکبووە و لە ساڵی ١٨٨٥ کۆچی دوایی کردووە.\nجەنگی ئەهلی ئیسپانیا : جەنگی ئەهلی ئیسپانیا لە ساڵی ١٩٣٩ تا ساڵی ١٩٣٩ درێژەی کێشا کە جەنگی نێوان کۆمارییەکان و ئەناکیستەکان و کۆمۆنیستەکان بوو دژ بە ناسیونالیستەکان. لەئەنجامدا ناسیونالیستەکان لە سەرەتای ساڵی ١٩٣٩ سەرکەوتن و تا ساڵی ١٩٧٥ دەسەڵاتی ئیسپانیایان بەدەستەوە بوو. جەنگەکە دوو ساڵ و هەشت مانگ و دوو هەفتە و یەک رۆژ بەردەوام بوو. زیاتر لە یەک ملیۆن کەس بوون بە قوربانی ئەم جەنگە.\nشازادە مۆناکۆ : بنەماڵەی دەسەڵاتی وڵاتی مۆناکۆیە کە وڵاتێکی بچووکە لە کیشوەری ئەوروپا و سێ لای فەرەنسایە و چوارەم لای دەریای سپی ناوەڕاستە.سیستەمی حکومڕانی پاشایەتییە.\nتێبینی : ئەم دیدارە لە گۆڤاری نما ژمارە ٥١ ی ساڵی ٢٠٢١ بڵاوبۆتەوە.\nPrevious دوو کتێبی نوێی نووسەر سمکۆ محەمەد لە چاپخانە هاتنە دەر\nNext نامەیەکم بۆ شوان سەعیدی شاعیر کە کەس نازانێ لە کوێیە.. نەوزاد بەندی


پەیدابوون 8 KSS – 創世記 8 JCB | Biblica\nپەیدابوون 8 KSS – 創世記 8 JCB\n1ئینجا خودا نوحی بەسەرکردەوە8:1 مەبەست لێرە ئەوە نییە کە خودا شتێکی لەبیر چووە و جارێکی دیکە دێتەوە یادی، بەڵکو مەبەست ئەوەیە کە خودا مرۆڤەکە بەسەردەکاتەوە.، لەگەڵ هەموو ئاژەڵە کێوییەکان و هەموو ئاژەڵە ماڵییەکان کە لە کەشتییەکەدا لەگەڵی بوون. ئیتر خودا بایەکی بەسەر زەویدا هەڵکرد و ئاو کەم بووەوە. 2سەرچاوەکانی قووڵایی و دەروازەکانی ئاسمان داخران. بارانیش لە ئاسمانەوە وەستا. 3ئاو بەرەبەرە لە زەوی بەرەو دواوە گەڕایەوە. دوای سەد و پەنجا ڕۆژ ئاو کەم بووەوە. 4لە حەڤدەمین ڕۆژی مانگی حەوتەم کەشتییەکە لەسەر چیاکانی ئارارات گیرسایەوە. 5هەتا مانگی دەیەم هەتا دەهات ئاو کەمی دەکرد. لە یەکەم ڕۆژی مانگی دەیەم لووتکەی شاخەکان دەرکەوتن.\n6دوای چل ڕۆژ، نوح ئەو پەنجەرە بچووکەی کردەوە کە لە کەشتییەکەدا دروستی کردبوو. 7ئینجا قەلەڕەشێکی نارد. ئەویش دەهات و دەچوو هەتا ئاو لەسەر ڕووی زەوی وشک بووەوە. 8پاشان کۆترێکی نارد بۆ ئەوەی ببینێت ئایا ئاوەکە لەسەر ڕووی زەوی کەمی کردووە. 9بەڵام کۆترەکە شوێن پێیەکی بۆ خۆی نەدۆزییەوە، چونکە ئاو لەسەر هەموو ڕووی زەوی بوو، ئیتر گەڕایەوە لای نوح بۆ ناو کەشتییەکە. ئەویش دەستی بۆ ڕاگرت و گرتی، بردییەوە لای خۆی، بۆ ناو کەشتییەکە. 10حەوت ڕۆژی دیکە چاوەڕێی کرد و دیسان کۆترەکەی لە کەشتییەکەوە ڕەوانە کرد. 11کۆترەکە ئێوارە گەڕایەوە بۆ لای، ئەم جارە گەڵایەکی تەڕ و تازەی زەیتوونی بە دەنووکەوە بوو. نوح زانی کە ئاو لەسەر ڕووی زەوی کەمی کردووە. 12حەوت ڕۆژی دیکە چاوەڕێی کرد و جارێکی دیکە کۆترەکەی ناردەوە، بەڵام ئەم جارەیان کۆترەکە نەگەڕایەوە لای.\n13نوح لە یەکی مانگی یەکەمی شەش سەد و یەکەمین ساڵیدا بوو، کە ئاو لە زەوی وشک بووەوە. نوح پۆشەری سەر کەشتییەکەی لابرد و بینی وا ڕووی زەوی وشک بووەتەوە. 14لە بیست و حەوتی مانگی دووەم، زەوی بە تەواوی وشک بووەوە.\n15ئینجا خودا بە نوحی فەرموو: 16«خۆت و ژنەکەت و کوڕ و بووکەکانت، لە کەشتییەکە وەرنە دەرەوە. 17هەموو ئەو گیاندارانەی لەگەڵتن، لە باڵندە و ئاژەڵ و هەموو ئەو بوونەوەرە خشۆکانەی لەسەر زەوی دەخشێن، لەگەڵ خۆت بهێنە دەرەوە، تاکو زەوی پڕ بکەنەوە و بەردار ببن و لەسەر زەوی زۆر ببن.»\n18جا نوح خۆی و کوڕەکانی و ژنەکەی و بووکەکانی لەگەڵی هاتنە دەرەوە. 19هەموو گیاندارەکانیش بە هەموو بوونەوەرە خشۆکەکان و هەموو باڵندەکان و هەموو ئەوانەی لەسەر زەوی دەبزوێن، بەپێی جۆرەکانیان لە کەشتییەکە هاتنە دەرەوە.\n20نوح قوربانگایەکی بۆ یەزدان دروستکرد، لە هەموو ئاژەڵە پاکەکان و لە هەموو باڵندە پاکەکانی هێنا و لەسەر قوربانگاکە کردنی بە قوربانی سووتاندن. 21جا یەزدان کە بۆنەکەی بەلاوە خۆش بوو، لە دڵی خۆیدا فەرمووی: «جارێکی دیکە بەهۆی مرۆڤەوە نەفرەت لە زەوی ناکەم، چونکە مرۆڤ هەر لە منداڵییەوە دڵی مەیلی خراپەکاری هەیە. جارێکی دیکە نایەم هەرچی بوونەوەری زیندوو هەیە لەناوی ببەم، وەک چۆن کردم.\n22«هەتا زەوی بمێنێت،\nچاندن و دروێنە،\nساردی و گەرمی،\nهاوین و زستان،\nشەو و ڕۆژ،\nKSS : پەیدابوون 8\n1船の中のノアとすべての生き物を、神は心にかけていました。やがて神が風を吹きつけると、しだいに水は減り始めました。 2地下水も止まり、滝のように降っていた大雨も収まってきたようです。 3-4降り始めてから百五十日目に水は少しずつ引いていき、とうとう船はアララテ山の頂に止まりました。 5日に日に水位は下がり、三か月後にはほかの山々も姿を現し始めました。\n6水が引き始めてから四十日目、ノアは天窓を開いて、 7からすを放しました。からすは、地面が乾くまであちこちを飛び回っていました。 8しばらくしてノアは、今度は鳩を放し、乾いた土地を捜させました。 9けれども鳩は下り立つ所が見つからず、ノアのもとへ帰って来ました。水がまだ全地を覆っていたからです。ノアは腕を伸ばし、鳩を船の中に入れました。\n10それから七日後、ノアはまた鳩を飛ばしてみました。 11夕方ごろ戻った鳩を見ると、オリーブの若葉をくわえています。それで、水がかなり引いたことがわかりました。 12さらに一週間後にもう一度放してみると、鳩はそれきり戻りませんでした。\n13そのあと、さらに三十日ほどたちました。ノアが船の屋根を取って外を見渡してみると、もう水は引いています。 14しんぼう強く、さらに八週間待つうちに、とうとう地面はすっかり乾きました。 15-16神はノアに言いました。「さあ、家族といっしょに外に出なさい。 17動物も鳥も地をはうものもみな出してやりなさい。それぞれ繁殖して、どんどん増えるようにするのだ。」 18-19それを待っていたように、ノアと妻と息子夫婦、それに動物たちはみな、その種類ごとに船から出ました。\n20ノアはそこに主への祭壇を築き、神から指定された動物や鳥をささげ物としてささげました。 21神はそれを喜び、こう心に誓われました。「もう二度とこのようなことはしない。人間は子どもの時から悪い性質を持っていて、悪い考えを抱くものだ。わたしはもう、大地をのろって生き物を滅ぼすようなことは絶対にしない。 22大地がある限り、春の種まきと秋の収穫、暑さと寒さ、冬と夏、昼と夜とが、年ごとにくり返されるだろう。」\nJCB : 創世記 8


ئێزیدییەکان لە ئەرمەنستان - ویکیپیدیا، ئینسایکڵۆپیدیای ئازاد\nئێزیدییەکان لە ئەرمەنستان\n(ڕەوانەکراوە لە ئێزیدیەکان لە ئەرمەنستانەوە)\nپارێزگاکانی ئارمەڤییەر، ئارەگاتسۆتن، ئارارات، کۆتەیک و یەریڤان\nکوردی: ٣١٬٣١٠ (%٧٧٬١)\nئەرمەنی: ٥٬٢٧٨ (%١٢٬٩)\nڕووسی: ٢٣٠ (%٠٬٦)\nھیتر: ٣٬٨٠٢ (%٩٬٤)\nڕۆژە زەردە خاوەن ٢١ تیشکەکە. ژمارە ٢١ گرنگییەکی زۆری ھەیە لە نەریتە کۆنە ئاینییەکانی یەزدانێتدا.\nشێخ ئادی کوڕی موسافیری\nعەبدولڕەحمانی کوڕی مولجەم (ڕەشەکوژی خەواریجی عەلی کوڕی ئەبوتالب)\nمەسحەفا ڕەش (کتێبی ڕەشی ئێزیدی)\nسەردەمەکانی خوداوەند (خودا)\nعەلی کوڕی ئەبوتالب · شاخوشین\nمێژوو و کەلتور\nمھرداد ئیزدی · کورد · ڕۆژھەڵاتی کوردستان\nھەورامان · ھەورامی · گۆرانی · ڕوباری سیروان\nپارێزگای · لالش · ئێزیدییەکان لە ئەرمەنستان\nئێزیدییەکان (بە ئەرمەنی: Եզդիներ یەزدینەر) گەورەترین کەمینەی ئایینی و ڕەگەزیین لە ئەرمەنستان. ئازادیی ئایینیان ھەیە و دەست ناخرێتە ناو دابونەریت و کەلتوریانەوە.\n١.١ سەرەتای سەدەی ٢٠\n١.٢ شەڕی ناگۆرنۆ-قەرەباغ\n١.٣ بارودۆخی ئێستا\n٢.١ پارێزگای ئارەگاتسۆتن\n٢.٢ پارێزگای ئارمەڤییەر\n٢.٣ پارێزگای ئارارات\n٣ دیارترین کەسایەتییە ئێزیدییە ئەرمەنستانییەکان\nسەرەتای سەدەی ٢٠[دەستکاری]\nئێزیدییەکی زۆر ھەڵھاتن بۆ ئەرمەنستان و گورجستان لە سەدەی ١٩ و ٢٠دا لەدەست چەوساندنەوەی ئایینیان لەلایەن ئەو تورکە عوسمانی و کوردە سوننیانەی کە دەیانویست بیانکەن بە موسوڵمان. یەزیدییەکانیش توشی گەلەکوژی و قەڵاچۆکردن ھاتن لەگەڵ ئەرمەنەکاندا لە جینۆسایدی ئەرمەنەکاندا، ئەمەش وای کرد کە زۆرینەیان ھەڵبێن بۆ ئەو بەشەی ئەرمەنستان کە لەژێر دەستی ڕووسیادا بوو. یەکەمین خوێندنگای ئێزیدی لە ئەرمەنستان کرایەوە لە ١٩٢٠.\nبەھۆی ئو گرژییە ڕەگەزییەی کە ئەنجامی شەڕ لەگەڵ ئازەربایجاندا دروستبوو، ئێزیدییەکان پەیوەندییەکانی بە کوردە موسوڵمانانە ھەڵھاتوەکانەوەکانەوە ھەڵەوشاندەوە و ۆاشگەست بووەوە لێی، ھەوڵیاندا خۆیان وەک نەتەوەیەکی جیا دامەزرێنن. ئێزیدییەکان ھاونیشتیمانیبوونی خۆیان وەک ئەرمەنستانییەک نیشاندا لە شەڕی ناگۆرنۆ-قەرەباغدا کە زۆریان مردن لە خزمەتی سەربازیدا.\nبەپێی سەرژمێری ٢٠٠١، نزیکەی ٤٠٬٦٢٠ ئێزیدی لە ئەرمەنستان ھەن.\nڕاپۆڕتەکان لەسەر پەیوەندی نێوان ئێزیدییەکان و حکوومەتی ئەرمەنیدا جۆراوجۆر بوون.\nبەپێی ڕاپۆرتێکی ٢٠٠٤ی بەڕێوربەرایەتی دۆخی مافی مرۆڤی ئەمریکی، ئێزیدییەکان ھەراسانکراون لە ئەرمەنستان. ڕێژەیەکی بەرز لە منداڵی ئێزیدی ناچن بۆ خوێندنگە بەھۆی نەبوونی و نەبونی مامۆستا کە بە زمانی زگماکیان بدوێ.\nبەپێی ڕاپۆرتێکی ٢٠٠٧ی بەڕێوربەرایەتی دۆخی مافی مرۆڤی ئەمریکی، «سەرۆکە ئێزیدییەکان ناڕەزایی ئەوەیان نەبوو کە پۆلیس و لێپرسراوانی ناوخۆیی کۆمەڵگاکەیان دەچەوسێننەوە، وەک لە ساڵانی پێشودا ڕوویدابوو».\nئێزیدییەکان لە ئەرمەنستان بەپێی پارێزگا\nپارێزگا (مەرز) ئێزیدییەکان %ی ئێزیدییەکان لە ئەرمەنستان\nڤەیۆتس دزۆر ٠\n٢٢ نیشتگەی دەرەوەی شارەکان ھەیە لە ئەرمەنستاندە کە زۆرینەی دانیشتووانەکەی ئێزیدی بێت. ڤێرین ئەرتەشات لە پارێزگای ئارارات گەورەترین شارۆچکەی ئێزیدییە لە ئەرمەنستاندا و ژمارەی دەنیشتوانی ٤٬٢٧٠یە.\n١٩ گوندی ئێزیدی-نشین لەم پارێزگایە ھەیە.\nسەدونتس (ئامری تازە)\nدوو گوندی ئێزیدی ھەیە لەم پارێزگایە. گوندی یاراسکاون و فێریک لە قەزای ئیجمیاتسن.\nلە ٢٩ی ئەیلوولی ٢٠١٢دا، ئێزیدییەکان یەکەم پەرستگایان کردەوە لە دەرەوەی نیشتیمانی خۆیان لالش - پەرستگای «زەریات» لە پارێزگای ئارمەڤیەری ئەرمەنستان.\nتەنیا گوندی ئێزیدی ڤێرین ئەرتەشاتە نزیک ئەرتەشات.\nدیارترین کەسایەتییە ئێزیدییە ئەرمەنستانییەکان[دەستکاری]\nوەرگیراو لە «https://ckb.wikipedia.org/w/index.php?title=ئێزیدییەکان_لە_ئەرمەنستان&oldid=829092»\nئەم پەڕەیە دواجار لە ١١:٣١ی ٢٥ی ئابی ٢٠٢١ نوێ کراوەتەوە.


ئەو ژیانە سەپاو و سروشتە خراپەی ئێستای ھەرێمی کوردستانی تێکەوتووە، بەرھەمی کۆی شکستی ئەو ئاوەزە چەپەک و خۆ بەزلزانە، لەخۆبایی و کاڵفامەیە، کە بەردەوام تواناکانی لە دروستکردن و بەدەستھێنانی دەستکەوتی تایبەتی و کەسی خۆی و پێلێنانی مافە گشتییەکانی خەڵکی کوردستاندا بووە وەک سەرانی دەروون ئاڵۆزی بێ ئاگا لە دەسەڵات و ئەزموونی بەڕێوەبردندا.\nئێستا دەبینین بەم شەرم و شکست وشەرمەزاریە ھەمە چەشنەو بچوکییەوە ، چاو لە دەست و دەمی خەڵکەکەیەتی بۆ لێخۆشبوونێکی میللەت کە قەت بە خەیاڵیدا نەدەھات بکەونە ڕۆژێکی ئەوھاوە!\nبێگومان ئەمە تاکە دەستپێکی پەشیمانبوونەوە لێبوردەیی و ڕاستکردنەوەی کارەکانی دەسەڵاتە کە بتوانێ خۆی پێ پاک و ئاشتبکاتەوە . خۆی لەو لە خۆ بایبون و فووتێکردنە ڕزگاربکات و بچێتەوە سەر دۆخی ئاسایی نیشتیمانبوون و پێکەوە ژیان و کارکردن قبوڵبکا!\nتا ئێستاش تروسکاییەک ماوە گەر بەتەمای کوژاندنەوەن و ناتانەوێ خاپور نەبێ! بە دڵنیایی ئەم ھێورکردنەوەو ئارامییە لای خەڵک نییە و لە ناو لەپی دەستی دەسەڵاتداراندایە وەک چارەسەرێکی سەرەتای بە ھەنگاوەکانی بەرەوپێشچوون، بە ھیوای سەرانی بەسەر گێژخواردوی بەرژەوەندیە کەسییەکان بەئاگابێنەوەو برایەتیەکی ڕاستەقینەو حکومەتێکی ھاوڵاتی بوون گەشە پێبدەن.\nخەڵکی کوردستان ڕێز لە سنوری ھێڵی سووری مێژوو خەباتی خۆی دەگرێ، ئێوەش ئەو ڕێزو سنورە مەشکێنن و مەیکەنەوە بەچەکی بڕەروو مانەوەو دژە گەل و وەک بارمتەیەکی ڕاموسان بەکاری مەھێنن، تا پەیوەندییەکەمان لەوە زیاتر نەپسێ! پێش پسانیش؛ سەری بەرزی میللەتەکە ماچ بکەن و کەوشەکانیان بخەنە سەر و بڵێن ئێمە بچوکتانین کاتێکیش پسا: « ڕەش و سپی ، بەھێز و بێھێز »پێکەوە دەپسێ و کەمەری شلی شەوەش بە مێژووی کوردایەتیدا شتێکی زیاتر و جوانتر لەوەی جارانتان پێ ڕەوا نابینێ و سەر شۆڕ دەبن!


📊 16 چەتەی داعش له سنووری چەمچەماڵ دەستگیرکراوان ئامار و راپرسیا\n📅 دەمێ تومارکرنێ Jun 20 2017 1:10PM\n👁 ئەڤ بابەتە 12,888 جار هاتیە دیتن\nلێپرسراوی بەشی ڕاگەیاندنی ئاسایشی ڕۆژئاوای سلێمانی [ زێدە... 👁] ✖ ✖ ✖ 0 50 ✔ 91% ✍ ئـ.ئـ.ف. 20-6-2017 13:10:05\n📅 17-11-2016 رێکەوت و رووداو\n📅 دەمێ تومارکرنێ Nov 17 2016 10:20AM\n👁 ئەڤ بابەتە 15,345 جار هاتیە دیتن\n- بەکر کایا هاوسەرۆکی شارەوانی شاری وان لە باکوری [ زێدە... 👁] ✖ ✖ 1 11 ✔ 99% ✍ هـ.ب. 17-11-2016 10:20:58\n📊 40 گۆڕی بەکۆمەڵ لەناوچە ئازادکراوەکانی ژێر دەستی داعش دۆزراونەتەوه ئامار و راپرسیا\n📅 دەمێ تومارکرنێ Jun 13 2017 1:50PM\n👁 ئەڤ بابەتە 14,345 جار هاتیە دیتن\nدواڕۆژ، نوسینگەی هەولێر وەزارەتی کاروباری شەهیدا [ زێدە... 👁] ✖ ✖ ✖ 0 50 ✔ 93% ✍ ئـ.ئـ.ف. 13-6-2017 13:50:52\n📊 800 تۆمەتباری داعش لە گرتووخانەکانی دهۆکن ئامار و راپرسیا\n📅 دەمێ تومارکرنێ Jun 20 2017 12:43PM\n👁 ئەڤ بابەتە 11,682 جار هاتیە دیتن\nبەرپرسی رێکخراوێکی مافی مرۆڤ لە شاری دهۆک ئاشکرای [ زێدە... 👁] ✖ ✖ ✖ 0 50 ✔ 81% ✍ ئـ.ئـ.ف. 20-6-2017 12:43:08\n👁 ئەڤ بابەتە 12,873 جار هاتیە دیتن\n📅 دەمێ تومارکرنێ Jun 14 2017 8:40AM\n👁 ئەڤ بابەتە 14,832 جار هاتیە دیتن\nرووداو- هەولێر پێنج چەکدار لە ژوورێکدا دانیشتوون، [ زێدە... 👁] ✖ ✖ 0 49 ✔ 96% ✍ ئـ.ئـ.ف. 14-6-2017 8:40:56\n📊 دەیان منداڵی کوردی ئێزدی لەنێو ئاوارەکانی مووسڵدا دەدۆزرێنەوە ئامار و راپرسیا\n📅 دەمێ تومارکرنێ Jul 5 2017 7:08AM\n👁 ئەڤ بابەتە 9,559 جار هاتیە دیتن\nرووداو- ناسر عەلی - دهۆک رۆژ بەڕۆژ سنووری قەڵەمڕە [ زێدە... 👁] ✖ ✖ ✖ 0 51 ✔ 93% ✍ ئـ.ئـ.ف. 5-7-2017 7:08:02\n👫 روحیا عیدو خرتوو کەسایەتی\n📅 دەمێ تومارکرنێ Jun 14 2017 8:33PM\n👁 ئەڤ بابەتە 12,333 جار هاتیە دیتن\nدواڕۆژ، رەڤەند گوهەرزی دوای چوار سالَ لە رفاندنی [ زێدە... 👁] ✖ ✖ ✖ 0 49 ✔ 84% ✍ ئـ.ئـ.ف. 14-6-2017 20:33:33\n📅 دەمێ تومارکرنێ Jul 3 2017 2:48AM\n👁 ئەڤ بابەتە 11,776 جار هاتیە دیتن\nرێڤەبەرێ نڤیسینگەها رزگارکرنا رەڤاندیێن کوردێن ئێز [ زێدە... 👁] ✖ ✖ 2 52 ✔ 99% ✍ ئـ.ئـ.ف. 3-7-2017 2:48:37\n📅 دەمێ تومارکرنێ Sep 2 2017 11:19AM\n👁 ئەڤ بابەتە 9,968 جار هاتیە دیتن\nبەڕێوەبەری نوسینگەی رزگارکردنی رفێندراوانی دەستی د [ زێدە... 👁] ✖ ✖ 0 49 ✔ 99% ✍ ئـ.ئـ.ف. 2-9-2017 11:19:19


ڕەنگە ئەپڵ خزمەتگوزاری NFC ـی نێو ئایفۆنەکان بە سوودتر بکات – کەی ئای تی ئێن\nئەپڵ 23, نیسان 2019\nڕەنگە ئەپڵ خزمەتگوزاری NFC ـی نێو ئایفۆنەکان بە سوودتر بکات\nلە ساڵی 2014 ـەدا و لەگەڵ ڕاگەیاندنی ئایفۆن 6 ـدا، ئەپڵ خزمەتگوزاری NFC ـی ڕاگەیاند کە تایبەتە بە خوێندنەوەی ئەو کارتانەی لە جۆری NFC ـن (وەکو کارتە بانکییەکان). ئەپڵ دەیەوێت ئەم خزمەتگوزارییە بە سوودتر بکات.\nڕاپۆرتێکی پێگەی 9to5Mac ئاشکرای دەکات کە ئەپڵ لە پلانیدایە لە کۆنگرەی جیهانی گەشەپێدەران (WWDC) ـی چەند مانگی داهاتوودا، ڕێگە بە گەشەپێدەران بدات تاوەکو بژاردەکانی خوێندنەوەی تاگەکانی NFC لە جۆری ISO 7816 و FeliCa و MiFare بۆ ئەپەکانیان بەکاربهێنن. ڕەنگە بە زیادکردنی ئەم بژاردانە بۆ NFC، بتوانیت لە داهاتوویەکی نزیکدا دەرگای ماڵەکەت، ئۆفیسەکەت یاخود کۆمپانیاکەت و چەندان شتی دیکە لە ڕێگای ئایفۆنەکەتەوە بکەیتەوە.\nچاوەڕوانی گەلێک گۆڕانکاری نەرمەکاڵایی زیاترین تاوەکو ئەپڵ لە کۆنگرەی جیهانی گەشەپێدەران (WWDC) ـی چەند مانگی داهاتوودا ڕایان بگەیەنێت. کۆنگرەی جیهانی گەشەپێدەران WWDC 19 لە ڕێکەوتی 3 ـی مانگی 6 ـدا لە هۆڵی McEnery ـی شاری سان خۆسێی ویلایەتی کالیفۆڕنیای ئەمریکا بەڕێوەدەچێت. بێگومان ئەوکات کەی ئای تی ئێن لەگەڵتان دەبێت بە گواستنەوەی کۆنگرەکە بە زمانی کوردی و هەبوونی بابەتی پەیوەندیدار لە دوای تەواوبوونی کۆنگرەکەدا.\nتاگەکان Apple ئای ئۆ ئێس ئایفۆن ئەپڵ iphone NFC WWDC 19


کریستیانۆ ڕۆناڵدۆ - ویکیپیدیا، ئینسایکڵۆپیدیای ئازاد\nدۆزینەوەی سەرچاوە: "کریستیانۆ ڕۆناڵدۆ" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nڕۆناڵدۆ لەگەڵ پورتوگال لە جامی جیهانیی فیفای ٢٠١٨\nیانەی دێپۆرتیڤۆ ناسیۆنال\nیانەی سپۆرتینگ ٢ (٠)\nسپۆرتینگ ٢٥ (٣)\nمانچستەر یونایتد ١٩٦ (٨٤)\nڕیال مەدرید ٢٩٢ (٣١١)\nیوڤێنتوس ١٣٧ (١٠٥)\nمانچستەر یونایتد ٨ (٦)\nخوار ١٥ ساڵ پورتوگال ٩ (٧)\nخوار ١٧ ساڵ پورتوگال ٧ (٥)\nخوار ٢٠ ساڵ پورتوگال ٥ (١)\nخوار ٢١ ساڵ پورتوگال ١٠ (٣)\nخوار ٢٣ ساڵ پورتوگال ٣ (٢)\nپورتوگال ١٨٢ (١١٥)\nکریستیانۆ ڕۆناڵدۆ دۆس سانتۆس ئاڤیرۆ لە ڕۆڵی ھێرشبەردا، زۆرجار ناسراوە بە باشترین یاریزانی جیھان و یەکێک لە باشترین یاریزانەکانی مێژوو، ڕۆناڵدۆ توانیوییەتی ٥ جار خەڵاتی باڵۆن دۆر و ٤جار خەڵاتی پێڵاوی ئاڵتوونی بباتەوە کە ھەریەکەیان بۆ یاریزانانی ئەورووپی خەڵاتدەکرێن.\n٢ پەیوەندی خۆشەویستی\n٣ ژیانی وەرزشی لەگەڵ یانەکان\n٤ لەگەڵ سپۆرتینگ لیشبۆنەی پرتووگالی\n٥ ڕۆناڵدۆ لەگەڵ مانچێستەر یونایتدی ئینگلیزی\n٦ ڕۆناڵدۆ لەگەڵ ڕیاڵ مەدریدی ئیسپانی\n٧ ڕۆناڵدۆ لە یوڤێنتوسی ئیتاڵی\n٨ ژیانی وەرزشی لەگەڵ ھەڵبژاردەی پرتووگال\n٨.١ ڕۆناڵدۆ لە یۆرۆی ٢٠٠٤\n٨.٢ ڕۆناڵدۆ لە جامی جیھانی ٢٠٠٦\n٨.٣ یۆرۆی ٢٠٠٨\n٨.٤ جامی جیھانی٢٠١٠\n٨.٥ یۆرۆی ٢٠١٢\n٨.٦ جامی جیھانی٢٠١٤\n٩ دەستکەوت و سەر ژمێرییەکان\n٩.١ نازناو و شانازییەکان\n٩.٢ لەگەڵ ڕیاڵ مەدرید\n٩.٣ یانەی یۆڤینتۆس\n٩.٤ نازناوە تاکە کەسییەکان\n١١ کریستیانۆ و تۆڕە کۆمەڵایەتییەکان\nڕۆناڵدۆ لە گەرەکی سان ئەنتۆنیۆ لە شاری فونچال سەر بە پارێزگای مادەیرا لە دایک بووە. ھەروەھا دوو خوشکیشی ھەیە بە ناوەکانی (ڕۆیاڕ و لییانا) ئەو بچووکتری مندال بووە لە ناو خێزانەکەیدا. ڕۆناڵدۆ لەسەر ناوی سەرۆکی پێشووی ویلایەتە یەکگرتووەکانی ئەمریکا ڕۆنالد ڕیگان کە باوکی ڕۆناڵدۆ زۆر پێی سەرسام بوو ناو نراوە. لە تەمەنی منداڵیدا، جارێکیان سەری مامۆستاکەی بە کورسی شکاند چونکە مامۆستاکە گاڵتەی بە ڕەگەزی ڕۆناڵدۆ کردبوو کە خەڵکی شاری مادێریانە و ناوچەیەکی ھەژارنشینە. باوکی ڕۆناڵدۆ خۆزێ دینیس بەھۆی ئالوودەبوون بە زۆر خواردنەوەی مەی تووشی نەخۆشی جگەر ھات و کۆچی دوایی کرد کاتێک ڕۆناڵدۆ تەمەنی ٢٠ ساڵ بوو. لە ساڵی ٢٠٠٧ ڕۆناڵدۆ پەڕتوکی ژیاننامەی خۆی بڵاوکردەوە بە ناوی ساتەکان. لەگەڵ یەکێک لە خوشکەکانی دوکانێکی بۆتیکیان کردەوە (پۆشاک) بە ناوی ” CR7 ” کە ئێستا ئەو دوکانە دوو لقی ھەیە و ھەردووکیان لە پرتوگالە لە شارەکانی لیشبۆنە و مێدیرا، جوانترین خانمەکتەر لای ڕۆناڵدۆ ئەنجلینا جۆولیە ھەمیشە ئارەزووی لەکارەکانی ئەو ھونەرمەندەیە و ڕۆناڵدۆ زۆر ئارەزوو لەکڕینی ئۆتۆمبێڵ دەکات تا ئێستا چەندەھا ئووتمبێلی تایبەت و گرانبەھای کڕیوە لەوانە فیڕاڕی و ئۆدی و ھیتر، جگە لە پۆرتوگالی زمانەکانی ئیسپانی و ئینگلیزی بە باشی دەزانێت.\nڕۆناڵدۆ پێشتر پەیوەندی سۆزدار لەگەڵ ھەریەکە لە لوانا بیلێتی، ئیمۆجین تۆماس، نێریدا گالاردۆ، نیکی گازیان، کارینا باچی، مێرکۆ ڕۆمێرۆ، میرێلا گریسلاس، پاریس ھیڵتۆن، کیم کارداشیان ڕافایلۆ فیکۆ و ئەلایس گۆدوین و جیما ئەتکینسن و ماریا شەراپۆڤا ھەبووە، و لە سەرەتاکانی ساڵی ٢٠١٠ پەیوەندی لەگەڵ ئایرینا شایکی کچە نمایشکاری ڕووسی ھەبوو، دواتر لە ٢٠١٥ لێک جیابوونەوە. لە ئێستادا لەگەڵ جۆرجینا ڕۆدریگز ھاوسەرگیریان کردووە و خاوەن دوو منداڵن.\nلە ٣ی تەممووزی ٢٠١٠ ڕۆناڵدۆ لەسەر تۆڕە کۆمەڵایەتییەکانی فەیسبووک و تویتەر ئاشکرایکرد کە بووەتە باوک و کوڕەکەی ناونا جۆنیور ھەروەھا کە جونیور بوو بە (٤) سال ئاشکرای کرد کەوا جۆنیوری ھەلگرتوەتەوەو کوری خۆی نییە. ڕۆناڵدۆ یەکەم کەسی نا ئەمریکی بوو کە ژمارەی ھاندەرەکانی لە فەیسبووک لە ١٠ ملیۆن کەس تێپەڕێت. ژمارەی ھاندەرانی ڕۆناڵدۆ لە فەیسبووک لە ئێستادا زیاد لە ١٢٠ ملیۆنە و بە بێ ڕکابەر لە پێش گشت یانە و یاریزانە وەرزشییەکان دێت.\nژیانی وەرزشی لەگەڵ یانەکان[دەستکاری]\nڕۆناڵدۆ لە تەمەنی ٨ ساڵیدا پەیوەندی کرد بە یانەی ئەندۆرینھا کە باوکی لەو یانەیە وەک باخەوان کاری دەکرد، لە ساڵی ١٩٩٥ پەیوەندی کرد بە یانەی لۆکاڵی ناسیۆناڵ و نازناوی خولەکەی لەگەڵ ئەو یانەیە بەدەست ھێنا. ڕۆناڵدۆ چانسی تاقیکردنەوەی پیدرا لە یانەی سپۆرتینگ لیشبۆنە و بۆ ماوەی سێ ڕۆژ لەژێر تاقیکردنەوەدابوو. دوای ئەو سێ ڕۆژە ڕاستەوخۆ لە ئەکادیمیای سپۆرتینگ وەرگیرا، ڕۆناڵدۆ بووە یەکەم یاریزانی لە مێژووی ئەکادیمیاکە کە یاری بۆ سپۆرتینگی خوار ١٦ ساڵ و خوار ١٧ ساڵ و تیپی دووەمی سپۆرتینگ و تیمی یەکەمیش ئەنجام بدات.کاتێک تەمەنی ١٥ ساڵ بوو ڕۆناڵدۆ تووشی نەخۆشی دڵەڕاوکێ ھاتبوو، کە دوورنەبوو بەو ھۆیەوە بەیەکجاری لە یاریکردن دوورکەوتایەتەوە، دوای ئەوە نەشتەرگەرییەکی بۆ ئەنجامدرا بە لێزەر. دوای ٣ ڕۆژ لە نەشتەرگەرییەکە ڕۆناڵدۆ گەڕایەوە مەشقەکان. لە یەکەم یاری خۆیدا لەگەڵ تیپی یەکەمی سپۆرتینگ دوو گۆڵی بۆ یانەکەی تۆمارکرد لەو یارییەی سپۆرتینگ ٣–٠ لە مۆریێرێنسی بردەوە.\nلەگەڵ سپۆرتینگ لیشبۆنەی پرتووگالی[دەستکاری]\nسەرەڕای بچووکی تەمەنی لە نیوان ساڵانی ٢٠٠١ بۆ ٢٠٠٣ ڕۆناڵدۆ ٢٥ یاری بۆ سپۆرتینگ ئەنجامدا. جیرارد ھۆولییەری ڕاھێنەری لیڤەرپوول یەکەم کەس بوو درکی بە تواناکانی کرد کاتێک تەمەنی ١٦ ساڵ بوو بەڵام بەرپرسانی یانەکە داواکەی ھۆولییەریان ڕەتکردەوە بە بیانووی ئەوەی تەمەنی بچووکە و زۆری ماوە گەشە بکات. لە ھاوینی ٢٠٠٣ سپۆرتینگ لیشبۆنە ٣–١ شکستی بە مانچێستەر یونایتد ھێنا و ڕۆناڵدۆ ئاستێکی بەرزی لەگەڵ سپۆرتینگ پێشکەش کرد. ئەوەش سەرنجی سێر ئەلێکس فێرگسۆنی ڕاھێنەری ڕاکێشا و خودی یاریزانەکانی مانچستەریش داوایان لە یانەکەیان کرد پەلە بکەن لە کڕینی ڕۆناڵدۆ.\nڕۆناڵدۆ لەگەڵ مانچێستەر یونایتدی ئینگلیزی[دەستکاری]\nڕۆناڵدۆ بە درێسی یانەی مانچێستەر یونایتدی ئنگلیزی\nڕۆناڵدۆ بووە یەکەم یاری پرتوگالی لە مێژووی مانچێستەر یونایتد کاتێک بەرامبەر بە ١٥ ملیۆن یۆرۆ گوێزرایەوە بۆ ئینگلتەرا. ڕۆناڵدۆ سەرەتا داوای درێسی ژمارە ٢٨ی کرد ھەمان ئەو ژمارەیەی کە لە سپۆرتینگ دەیبۆشی ئەمەش بۆ ئەوەی فشاری زیاتر نەخاتە سەرخۆی لەگەڵ مانچێستەر چونکە ئەو ژمارەیە پێشتر ئەفسانە مێژوویییەکانی وەک جۆرج بێست و برایان ڕۆبسۆن و ئێریک کانتۆنا و دەیڤد بێکھام پۆشیبوویان. ڕۆناڵدۆ لەوبارەیەوە دەڵێت ” کاتێک چوومە مانچێستەر، فێرگسۆن لێی پرسیم چ ژمارەیەکت دەوێت و وتم ٢٨، بەڵام ئەو وتی نەخێر. تۆ ژمارە ٧ دەپۆشیت، لەو کاتەوە ناچارکرام کە ھەموو ھەوڵێکم بخەمەگەڕ بۆ ئەوەی ئەو ژمارەیە بە بەرزی ڕابگرم و ئەو شانازییە نەشێوێنم کە پیم بەخشرابوو. ڕۆناڵدۆ یەکەم یاری خۆی لەگەڵ مانچێستەر لە یاری بۆڵتۆن بوو کاتێک لە خولەکی ٦٠ بەشداریکرد و مانچستەر یارییەکەی ٤–٠ بردەوە. یەکەم گۆڵی خۆشی بەرامبەر بە پۆرتسمۆث تۆمارکرد لە ١ی تشرینی دووەمی ٢٠٠٣ لە ڕێگای لێدانی ڕاستەوخۆ. لە ٢٩ی ئابی ٢٠٠٥ گۆڵی ژمارە ١٠٠٠ی یانەی مانچێستەری تۆمارکرد لەو یارییەی مانچیستەر ٤–١ دۆڕا بە میدڵزبرۆو. دوای تۆمارکردنی ١٠ گۆڵ لەلایەن خەڵاتی تایبەتی ” فیفپرۆ ” ی پێبەخشرا وەکو باشترین یاریزانی لاوی ساڵی ٢٠٠٥. لە وەرزی ٢٠٠٦-٢٠٠٧ ڕۆناڵدۆ بۆ یەکەمجار زیاد لە ٢٠ گۆڵی تۆمارکرد و یەکەم نازناوی خولی ئینگلیزی لەگەڵ مانچێستەر بەرزکردەوە. لە ھەردوو مانگی ١١ و ١٢ی ٢٠٠٦ خەلاتی باشترین یاریزانی مانگی پریمەرلیگی پێبەخشرا.\nدوابەدوای پروپاگندەکان کە باس لە گواستنەوەی دەکرا بۆ ڕیاڵ مەدرید بەرامبەر بە ٨٠ ملیۆن یۆرۆ لە ساڵی ٢٠٠٧، ڕۆناڵدۆ بۆ پێنج ساڵ گرێبەستەکەی لەگەڵ مانچستەر تازەکردەوە بەرامبەر بە مووچەیەکی ١٢٠ ھەزار پاوەندی لە یەک ھەفتەدا. کە بە ھەر پێنج ساڵەکە دەیکرا ٣١ ملیۆن پاوەند. بەوەش بووە خاوەن زۆرترین مووچە لە مێژووی یانەکەدا.\nڕۆناڵدۆ ھەر لەو ساڵەدا خەڵاتی باشترین یاریزانی فیدراسیۆنی یاریزانە پیشەگەرەکان و باشترین یاریزانی لاوی فیدراسیۆنی یاریزانە پیشەگەرەکانی پێبەخشرا کە بووە دووەم یاریزان لە یەک ساڵدا ھەردوو خەڵاتەکەی پێببەخشرێت لە دوای ئاندی گرەی کە لە ساڵی ١٩٧٧ بەدەستی ھێنابوو. دوای ئەو دوو خەڵاتە ڕۆناڵدۆ خەڵاتی ھاندەرانی فیدراسیۆنی یاریزانە پیشەگەرەکانیشی وەرگرت و بووە یەکەم یاریزان ھەر سێ خەڵاتەکەی فیدراسیۆنەکە وەربگرێت. ڕۆناڵدۆ وەرزی ٢٠٠٧–٢٠٠٨ ی بە کارتێکی سوور دەست پێکرد کاتێک لیدانێکی سەری ئاڕاستەی ڕیچارد ھیوزی یاریزانی یانەی پۆرتسمۆز کرد و ڕۆناڵدۆ سێ یاری سڕکرا، دوای ئەوە ڕۆناڵدۆ وتی لەو ڕووداوەوە فێرە ئەزموونێکی باش بووە و جارێکی دیکە ڕێگە نادات یاریزانی یانەی بەرامبەر ھەڵیبخەڵەتێنن و بە دەرکردنی بدەن.\nڕۆناڵدۆ پلەی دووەمی تۆپی ئاڵتوونی بەدەست ھێنا لە ساڵی ٢٠٠٧ کاتێک ڕیکاردۆ کاکا تۆپەکەی بەرز کردەوە، ھەروەھا پلەی سێھەمی باشترین یاریزانی فیفای پیبەخشرا لە دوای کاکا و میسی. کریس یەکەم ھاتریکی خۆی لە مانگی یەکی ساڵی ٢٠٠٨ تۆمارکرد کاتێک مانچستەر ٦–٠ نیوکاسڵی بردەوە و پێشەنگی خولی ئینگلیزی گرتەدەست.\nلە ١٩ی ئازاری ٢٠٠٨ بۆ یەکەمجار ڕۆناڵدۆ شارەی کاپتنی وەرگرت لە یاری بەرامبەر بۆڵتۆن کە مانچستەر ٢–٠ یارییەکەی بردەوە و ھەردوو گۆڵەکەش ڕۆناڵدۆ تۆماری کرد. بەو دوو گۆڵە ژمارەی گۆڵەکانی گەیاندە ٣٣ گۆڵ و بووە یەکەم یاریزان لە مێژووی یانەکە ئەو ژمارەیە تۆماربکات لە یەک وەرزەدا و ڕیکۆردی جۆرج بێستی شکاند کە ٣٢ گۆڵ بوو. بەوەش وازی نەھێنا و کۆی گۆڵەکانی گەیاندە ٣٥ گۆڵ لە ٣٧ یاری ناوخۆیی ئینگلتەرا و خەڵاتی قاچی زێڕینی ئەو ساڵەی پیبەخشرا.\nلە ٥/٢١ یاری کۆتایی خولی پاڵەوانەکان ئەنجامدرا لە نێوان مانچستەر یونایتد و چێلسی، ڕۆناڵدۆ گۆڵی پێشکەوتنی تۆمارکرد بەڵام چێلسی ئەنجامەکەی یەکسانکردەوە و یارییەکە ١–١ بەکۆتاھات. لە کاتی لێدانە سزا یەکلاکەرەوەکاندا ڕۆناڵدۆ گۆڵی تۆمارنەکرد و چێلسی یەک ھەنگاو دووربوو لەبەدەست ھێنانی نازناوەکە بەڵام جۆن تێریش تۆپەکەی فڕیدایە دەرەوەی یاریگا و مانچستەر نازناوەکەی بەرزکردەوە.\nلە ھاوینی ٢٠٠٨ سکای سپۆرت ئاشکرایکرد ڕۆناڵدۆ دەیەوێت ڕووبکاتە ڕیاڵ مەدرید ئەگەر یانەکە ھەمان ئەو برە پارەیەی پێشکەش بکەن کە بەڵێنیان دابوو، پاشان مانچستەر یونایتد سکاڵای لەسەر ڕیاڵ تۆمارکرد بە تۆمەتی گفتوگۆی نھێنی لەگەڵ ڕۆناڵدۆ بەڵام فیفا ڕەتیکردەوە ھیچ کاردانەوەیەکی ھەبیت دژی ڕیاڵ. لە ٧/٧ نەشتەرگەرییەکی لەسەر ئاستی پاژنەی پێ بۆ ئەنجامدرا و تاوەکو مانگ٩ لە یاریگاکان دابڕا. بەڵام لە یاری جامی خولی ئینگلیزیدا بەرامبەر بە میدڵزبرۆو دوو گۆڵی تۆمارکرد گەڕایەوە سەر سکەی گۆڵ تۆمارکرد. لە ١٥ی تشرینی دووەمی ٢٠٠٨ ڕۆناڵدۆ لە یاری بەرامبەر بە ستۆک ستی گۆڵی ژمارە ١٠٠ و ١٠١ی خۆی بۆ شەیتانە سوورەکان تۆمارکرد لەو یارییەی مانچستەر ٥–٠ یارییەکەی بردەوە. کە بەوە توانی گۆڵ لە ھەر ١٩ یانەکەی خولی ئینگلیزی تۆماربکات.\nلە ١٢/٢ ڕۆناڵدۆ بووە یەکەم یاریزانی مانچستەر خەڵاتی تۆپی ئاڵتوونی پێببەخشرێت لەوەتەی ساڵی ١٩٦٨ کاتێک جۆرج بێست ئەو نازناوەی پێدرابوو. ڕۆناڵدۆ ٤٤٦ خاڵی کۆکردەوە بە جیاوازی ١٦٥ خاڵ لەگەڵ لیۆنێل مێسی خاوەن پلەی دووەم. پاشانیش خەڵاتی باشترین یاریزانی فیفای پێبەخشرا و بووە دووەم پرتوگالی لە دوای لویس فیگۆ وەک باشترین یاریزان ھەلبژێردرێت. لە میانەی ئەو ساڵەدا و لە خولی پاڵەوانەکان ڕۆناڵدۆ لە دووری ٤٠ یاردە گۆڵی لە یانەی پۆرتۆ تۆمارکرد و ئەو گۆلەش وەکو جوانترین گۆڵی ساڵ دەستنیشانکرا.ھەرچەندە لەو وەرزەدا ٤ یاری لە وەرزی ڕابردوو زیاتر ئەنجامدابوو بەڵام ڕێژەی گۆڵەکانی دابەزی و ٢٦ گۆڵی تۆمارکرد. لە ١١ی حوزەیرانی ٢٠٠٩ مانچێستەر یونایتد گرێبەستێکی ڕیاڵ مەدریدی پەسەند کرد بە بری ٨٠ ملیۆن پاوەند بۆ فرۆشتنی کریستیانۆ ڕۆناڵدۆ، کە بەوە بووە گرانترین یاریزان لە مێژووی تۆپی پێ دا تاوەکو ئێستا.\nڕۆناڵدۆ لەگەڵ ڕیاڵ مەدریدی ئیسپانی[دەستکاری]\nلە ٦/٢٦ ڕیاڵ مەدرید بە فەرمی ڕای گەیاند ڕۆناڵدۆیان کڕیووە بەبڕی ٨٠ ملیۆن پاوەند و لە لە ٧/١ پێشکەش بە ھاندەرانیان کرد. لەو ڕێکەوتەدا و لە ڕۆژێکی مێژوویدا ٨٠ ھەزار ھاندەر لە ناو یاریگای سانتیاگۆ بێرنابیۆ ئامادەبوون بۆ پێشوازی لە کریستیانۆ ڕۆناڵدۆ. گرێبەستەکەی ڕۆناڵدۆ لەگەڵ ڕیاڵ بۆ ماوەی ٦ ساڵە و سزای ھەڵوەشاندنەوەشی ١ ملیارد یۆرۆیە. لە ٧/٦ درێسی ژمارەی ٩ی لەلایەن ئەلفرید دی ستیفانۆوە پێبەخشرا و بۆ ماوەیەکی کاتی بووە CR9 بەھۆی ڕاول گۆنزالیسی ئەفسانەی یانەکەوە کە درێسی ژمارە ٧ی دەپۆشی، بەڵام لە دوای ڕۆیشتنی ڕاول جارێکی دیکە CR7 گەڕایەوە.\nڕۆناڵدۆ بە درێسی یانەی شاھانە\nلە ٨/٢٩ ڕۆناڵدۆ یەکەم یاری لە لایگا ئەنجامدا و گۆڵی تۆمارکرد. لە یەکەم یاری خۆیشیدا لە خولی پاڵەوانەکان لەگەڵ ڕیاڵ دوو گۆڵی تۆمارکرد لەو یارییەی مەدرید ٥–٢ لە زیورخی بردەوە. دوای تۆمارکردنی گۆڵێک لە ڤیاڕیاڵ بووە یەکەم یاریزان کە لە یەکەم چوار یاری خۆیدا لەگەڵ یانەکە گۆڵ لە ھەرچواریدا گۆڵ تۆماربکات. لە یاری نێودەوڵەتی پرتوگال و ھەنگاریا لە ١٠/١٠ ڕۆناڵدۆ پێکرا و تاوەکو ١١/٢٥ نەگەڕایەوە. ڕۆناڵدۆ بۆ یاری کلاسیکۆی بەرامبەر بەرشلۆنە گەڕایەوە و ڕیاڵ ئەو یارییەی دۆڕاند. لە یاری بەرامبەر بە ئەلمێریا کە ٤–٢ بردیانەوە یەکەم کارتی سووری لەگەڵ ڕیاڵ وەرگرت و لێدانێکی سزاشی لەدەستدا. لە ٢٠١٠ی ئایاری ٥ ڕۆناڵدۆ یەکەم ھاتریکی خۆی لەگەڵ ڕیاڵ تۆمارکرد. لە کۆتایی وەرزدا ڕۆناڵدۆ و ھیگواین پیکەوە ٥٣ گۆڵیان بۆ مێرەنگی تۆمارکرد کە ئەوەش بەرزترین ڕێژەی گۆڵ تۆمارکردنی دوو یاریزانە لە مێژوودا. لە وەرزی ٢٠١٠ – ٢٠١١ ڕاول ڕیاڵی جێھێشت و جارێکی تر درێسی ژمارە ٧ی پۆشی. لە ٢٣ی تشرینی یەکەم لە یاری بەرامبەر ڕاسینگ چوار گۆڵی تۆمارکرد و بۆ یەکەمجار ڕۆناڵدۆ سوپەر ھاتریکی تۆمارکرد و لەو مانگەدا بە تەنیا ١١ گۆڵی تۆمارکرد. لە سەرەتای ساڵی ٢٠١١ ـەوە ڕێژەی گۆڵەکانی ڕۆناڵدۆ بە شێوەیەکی خەیاڵی ڕوو لە زیادی کرد، بە چەشنێک ھەرزوو بە گۆڵکارە مێژوویییەکانی ڕیاڵ مەدرید بەراورد کرا وەکو ڕاول و دی ستیفانۆ و ھوگۆ سانچێز. ئەو ئاستە بێ وێنەی ڕۆناڵدۆ لە یاری بەرامبەر بە خیتافی دەستی پێکرد، کاتێک دوو گۆڵی تۆمارکرد لەو یارییەی ٣–٢ بردیانەوە. دوای ئەو یارییە ھاتریکێکی دیکەی تۆمارکردو گۆڵێکی بۆ ڕیکاردۆ کاکا دروست کرد کە یەکەم گۆڵی کاکا بوو لە دوای چاک بوونەوەی لە پێکانەکەی، بە تێپەڕبوونی کات زیاتر نزیک دەبووەوە لە ژمارە پێوانەیییەکەی ھوگۆ سانچێز و تیلمۆ زارا کە ٣٨ گۆڵیان لە خولی ئیسپانی تۆمارکردبوو، دواجار بەتۆمارکردنی ٤١ گۆل ئەو ڕیکۆردەشی شکاند سەرەڕای دوو جار دوورکەوتنەوەی لە پێکان و تۆمارکردنی تەنیا ٢ گۆڵ لە مانگێکدا، ڕۆناڵدۆ لە مانگی چوار بە گڕوتینێکی زۆرەوە گەڕایەوە و بە گۆڵبارانکردنی یانەکان کۆی گۆڵەکانی گەیاندە ٤٢گۆڵ پاشان لە تێکشکاندنی سیڤیلیا جارێکی تر سوپەرھاتریکی تۆمارکرد و کۆی گۆڵەکانی لە گشت بۆنەکان گەیاندە ٤٦ گۆڵ و ژمارە پێوانەیییەکەی ڕابردووی لەگەڵ مانچێستەر تێپەڕاند کە ٤٢ گۆڵ بوو. لە ٥/١٥ لە یاری بەرامبەر بە ڤیاڕیاڵ کە ڕیاڵ مەدرید ٣–١ بردییەوە لە دوایین یاری وەرزی ٢٠١٠–٢٠١١ شدا بەرامبەر بە ئەلمیریا دوو گۆڵی دیکەی تۆمارکرد و بووە یەکەم یاریزان لە مێژووی لالیگا ٤٠ گۆڵ تۆماربکات کە زۆرێک دەڵێن ٤١ بەھۆی ئەو گۆڵەی لە یاری بەرامبەر بە ڕاسینگ سانتاندێر تۆمارکرا و بە ناوی پیپی بەرگریکار نوسرا. جارێکی دیکە خەڵاتی پێلاوی ئاڵتوونی پێدرا کە دەدرێت بەو یاریزانەی زۆرترین گۆڵ لە یارییە ئەورووپییەکان تۆماردەکات و بووە یەکەم یاریزانیش کە ئەو نازناوە لە دوو خولی جیاوازدا بەدەست بھێنێت. ڕۆناڵدۆ لەو وەرزەدا ٥٣ گۆڵی لە یارییە فەرمییەکاندا تۆمارکرد.\nلە خۆئامادەکارییەکان بۆ وەرزی ٢٠١١–٢٠١٢ لە یاریبەرامبەر بە چیڤاز گوادالاخارا لە نیوەی دووەم بەشداری کرد و ھاتریکی تۆمارکرد. ستایشێکی زۆری یاریزانەکە کرا لە میانەی یارییە خۆ ئامادەکارییاکان و ھەموو بە پەرۆشەوە چاوەڕوانی دەستپیکردنی وەرزی و گۆڵەکانی ڕۆناڵدۆ بوون. ڕۆناڵدۆ لە ١٧ی ئابی ٢٠١١ لە یاری گەڕانەوەی جامی سوپەری ئیسپانیا بەرامبەر بە بەرشلۆنە کۆی گۆڵەکانی لەگەڵ ڕیاڵ مەدرید گەیاندە ١٠٠ گۆڵ لە تەنھا ٢ ساڵدا. لە یەکەم یاری وەرزی تازەشدا بەرامبەر ڕیاڵ زاراگۆزا ھاتریکی تۆمارکرد و زلھێزی خۆی لەم وەرزەشدا دووپاتکردەوە. کاسترۆڵ کە ڕیزبەندییەکی فەرمییە بۆ وەرزشکاران ڕاپۆرتێکی ڤیدیۆیی بڵاوکردەوە بە ناوی ” ڕۆناڵدۆ: تاقیکراوەتەوە بۆ سنووردارکردن ” تێیدا گشت لایەنەکانی شێوازی یاریکردنی ڕۆناڵدۆ و گشت ئەو پێگانەی کە یاری تێدا کردووە خرایە ڕوو. پاشان ئەو تاقیکردنەوەیە وەکو باشترین یاریزان کە زۆرترین تایبەتمەندی ھەیە و دەتوانێت لە زۆرترین شوێن و بارودۆخدا یاری بکات دەستنیشانکرا. ناوبراو تاوەکو کۆتایی ھەفتەی دەیەم بە تۆمارکردنی ١٠ گۆڵ لە پێشەنگی گۆڵکارانی لالیگا دێت.\nڕۆناڵدۆ لە یوڤێنتوسی ئیتاڵی[دەستکاری]\nژیانی وەرزشی لەگەڵ ھەڵبژاردەی پرتووگال[دەستکاری]\nناوبراو بۆ یەکەمجار لە ٢٠ی ئابی ٢٠٠٣ بانگھێشتی ڕیزەکانی ھەڵبژاردەی پرتوگال کرا لە یاری بردنەوە بەرامبەر کازاخستان.\nڕۆناڵدۆ لەیارییەکی ھەڵبژاردەی پرتووگال\nڕۆناڵدۆ لە یۆرۆی ٢٠٠٤[دەستکاری]\nڕۆناڵدۆ بانگھێشتی جامی نەتەوەکانی ئەورووپای ٢٠٠٤ کرا، یەکەم گۆڵی خۆی بەرامبەر بە یۆنان تۆمارکرد لەو یارییەی ٢–١ دۆڕان، و ھەروەھا لە بردنەوەش بەسەر ھۆڵەندا ٢–١ لە قۆناغی چارەگی کۆتایی گۆڵی دووەمی تۆمارکرد. سەرەڕای تۆمارکردنی تەنیا دوو گۆڵ لە پێکھاتەی نموونەیی پاڵەوانێتییەکەدا ھەڵبژێردرا.\nڕۆناڵدۆ لە جامی جیھانی ٢٠٠٦[دەستکاری]\nلە پاڵاوتنەکانی جامی جیھانی ٢٠٠٦ دا ڕۆناڵدۆ گۆڵکاری دووەمی پاڵاوتنەکانی کیشووەری ئەورووپا بوو بە تۆمارکردنی ٧ گۆڵ. و یەکەم گۆڵی خۆی لە جامی جیھانیدا بەرامبەر بە ئێران تۆمارکرد لە ڕێگای لێدانی سزا.\nلە میانەی یاری ١ی تەممووزی ٢٠٠٦ لە نێوان پرتوگال و ئینگلتەرا واین ڕوونی ھاوڕێی گیانی بە گیانی ڕۆناڵدۆ کە ئەوکات پێکەوە لە مانچێستەر یونایتد یاری دەکرد بە کارتی سوور لە یارییەکە دەکرا دوای فاوڵێک لەسەر ڕیکاردۆ کارڤالیۆ. پاش ئەو ڕووداوە ڕۆژنامەکانی ئینگلتەرا ڕۆناڵدۆیان بە ھۆکاری دەرکردنی ڕوونیزانی چونکە دوای فاوڵەکە ڕۆناڵدۆ ڕاستەوخۆ ڕوویکردە ناوبژیوان و لە پاش ئاخاوتنەکەی ئەو ناوبژیوان ڕوونی دەرکرد. دوای یارییەکە ڕۆناڵدۆ دووپاتی کردەوە ئەو و ڕوونی ھەر ھاوڕێن بەڵام ڕوونی ڕۆناڵدۆی بە دوژمن ناوبرد و بۆ ماوەیەک پەیوەندی نێوانیان بارگرژی تێکەوت. بەھۆی فشاری بەردەوامی ڕۆژنامەکان لەسەر ڕۆناڵدۆ و تۆمەتبارکردنی یاریزانەکە بڕیاری جێھێشتنی مانچستەریدا و لە لێدوانێکدا بۆ مارکا ڕای گەیاند دەیەوێت ڕووبکاتە ڕیاڵ مەدرید. بەڵام پاشان سێر ئەلێکس فێرگسۆن، کارلۆس کیرۆشی ڕاھینەری یاریدەدەری خۆی کە ھاووڵاتی ڕۆناڵدۆیە ناردە لای یاریزانەکە و بارودۆخەکە ھێورکرایەوە و ڕۆناڵدۆ و ڕوونیش ئاشت بوونەوە.\nلە دوای جامی جیھانی یەک ڕۆژ لە دوای ئەوەی بوو بە ٢٢ ساڵ لە ڕێکەوتی ٢ی شوباتی ٢٠٠٧ بۆ یەکەمجار بووە کاپتنی پرتوگال لە یاری دۆستانەی بەرامبەر بە بەڕازیل ھۆکاری بوون بە کاپتنی ڕۆناڵدۆ ئەوە بوو سەرۆکی پێشووی تۆپی پێی پرتوگال کارلۆس سیلڤا کە پێش ٢ ڕۆژ بەر لە یارییەکە مرد وەسێتی کردبوو ڕۆناڵدۆ لەو یارییەدا کاپتن بێت سەرەڕای بچووکی تەمەنی.\nڕۆناڵدۆ و مێسی لەکاتی وەرگرتنی دیارییەک\nلە میاننەی پاڵاوتنەکانی جامی نەتەوەکانی ئەورووپای ٢٠٠٨ ڕۆناڵدۆ ٨ گۆڵی تۆمارکرد و گۆڵکاری دووەمی پاڵەوانێتییەکە بوو. بەڵام لە میانەی یۆرۆی ٢٠٠٨ تەنیا یەک گۆڵی تۆمارکرد و لە قۆناغی چارەگی کۆتایی بەرامبەر بە ئەلمانیا تووشی شکست ھاتن… دوای ئەوەی لە مانگی حەوتی ٢٠٠٨ کارلۆس کیرۆش بووە ڕاھینەری پرتوگال ڕۆناڵدۆی وەک کاپتنی یەکەمی تیمەکەی دەستنیشانکرد.\nلە ١٥ی حوزەیرانی ٢٠١٠ لە یاری یەکەمی پرتوگال بەرامبەر بە کۆتدیڤوار ڕۆناڵدۆ بە توندی لێیدرا لەلایەن گای دیمێلی ئیڤواری، پاش ئەوەی ھەردوو یاریزانەکە بووە دەمەقاڵێیان ھەردووکیان بە کارت لەلایەن ناوبژیوانەوە وەڵامیان درایەوە. ھەرچەندە تۆپی پێی پرتوگال داوای سڕینەوەی کارتەکەی ڕۆناڵدۆی کرد بەو پێیەی فاوڵی لێ گیراوە بەڵام داواکەیان ڕەتکرایەوە.\nکریس ئاستێکی باشی لە جامی جیھانی پێشکێش نەکرد. تاکە گۆڵی لە پاڵەوانێتییەکە لە یاری بردنەوە بوو بەسەر کۆریای باکوور بە ئەنجامی ٧–٠. کە یەکەم گۆڵی بوو بۆ پۆرتوگال لە دوای ١٦ مانگ. لە قۆناغی ١٦ پرتوگال لەلایەن ئیسپانیای پاڵەوانی جامەکە کرایە دەرەوە.\nلە یۆڕۆی ٢٠١٢ەش ڕۆناڵدۆ و ھەڵبژاردەی پۆرتوگال گەیشتنە یاری پێش کۆتایی و لەوێدا بە ھەڵبژاردەی نیشتمانی ئیسپانیا بە لێدانی یەکلاکەرەوەی سزا دووچاری شکست ھاتن و لەپاڵەوانییەتییەکە ھاتنە دەرەوە و ڕۆناڵدۆ لەم پاڵەوانییەتییە سێ گۆڵی کرد و بەھاوبەشی لەگەڵ پێنج یاریکەری دی بوونە گۆڵکار.\nتیمی پورتوگال لە مۆندیالی ٢٠١٤ی بەرازیل بەختێکی باشی نەبوو ھەر لە قۆناغی کۆمەلەکان کرایە دەرەوە\nجامی یۆرۆی ٢٠١٦\nھەڵبژاردەی پۆرتوگال دوای گەیشتنی بە یۆرۆی ٢٠١٦. لە قۆناغی کۆمەڵەکان ئاستێکی بەرزی پێشکەش نەکرد. بە سێ یەکسان بوون کە ڕۆناڵدۆ لەو قۆناغەدا دوو گۆڵی تۆمار کرد گەیشتنە قۆناغی ١٦ لە قۆناغی ١٦ بەر ھەڵبژاردەی کرواتیا کەوتن بە تاکە گۆڵێکی کواریزما کە ڕۆناڵدۆ بۆی دروست کرد یارییەکەیان بردەوە. دواتر و لە قۆناغی ٨ بەرامبەر ھەڵبژاردەی پۆڵەندا بە ئەنجامی ١–١ بۆ ھەردوولا یەکسان بوون و بە لێدانی یەککلاکەرەوە پۆرتوگال ٣–٥ بردییەوە. لە قۆناغی ٤ کاتێک بەرامبەر بە ھەڵبژاردەی وێڵز یارییان کرد لەو یارییەشدا ڕۆناڵدۆ ئاستێکی بەرزی پێشکەش کردوو گۆڵێکی سەرنجراکێشی تۆمارکردوو، دووای دوو خولەک گۆڵێکیشی بۆ نانی ھاوڕێی دروست کردوو یارییەکەیان ٠–٢ بردەوە لە یاریی کۆتایی بەرامبەر فەڕەنسا (دۆن) دووچاری پێکانێکی سەخت ھات و یاریگای جێھێشت بەڵام پۆرتوگال ھەر نازناوەکەی لە فەڕەنسا بردەوە بە ئەنجامی ٠–١ بەمەش ڕۆناڵدۆ نازناوی لەگەڵ پورتوگالیش بەدەست ھێنا\nڕۆناڵدۆ لە یۆرۆی ٢٠١٦ بە سێ گۆڵ و سێ ئەسیست خەڵاتی پێڵاوی زیوی بەدەست ھێنا.\nدەستکەوت و سەر ژمێرییەکان[دەستکاری]\nلەگەڵ سپۆرتینگ لیشبۆنە: ٢٥ یاری ئەنجامداوە – ٣ گۆڵی تۆمارکردووە.\nلەگەڵ مانچستەر یونایتد: ١٩٦ یاری ئەنجامداوە – ١١٨ گۆڵی تۆمارکردووە.\nلەگەڵ ڕیاڵ مەدرید = ٣١٠ یاری ئەنجامداوە – ٣٦٧ گۆڵی تۆمارکردووە. (بەردەوامە) کۆی گشتی یارییەکان: ٨٠٧ – کۆی گشت گۆڵەکان: ٥٦٢. (بەردەوامە) لەگەڵ ھەڵبژاردەی یەکەمی پرتوگال: ٦١ گۆڵ لە ١٢٠ یاری (بەردەوامە)\nبەپێی یارییە فەرمییەکانە\nنازناو و شانازییەکان[دەستکاری]\nنازناوی خولی ئینگلیزی (٣ جار): ٢٠٠٦، ٢٠٠٧، ٢٠٠٨\nجامی ئینگلتەرا (١ جار):٢٠٠٣\nجامی خولی ئینگلیزی (٢ جار): ٢٠٠٥، ٢٠٠٨\nجامی قەڵغانی یەکێتی ئینگلتەرا (١ جار): ٢٠٠٧\nخولی پاڵەوانەکانی ئەورووپا (١ جار): ٢٠٠٨\nجامی جیھانی یانەکان (١ جار): ٢٠٠٨.\nلەگەڵ ھەڵبژاردەی پورتوگال:\nناززناوی جامی نەتەوەکانی ئەورووپا (١ جار): (٢٠١٦).\nلەگەڵ ڕیاڵ مەدرید[دەستکاری]\nکۆپا دێل ڕەی (٢ جار): ٢٠١٠–٢٠١٤\nخولی ئیسپانیا ناسراو بە لالیگا دوو جار ٢٠١١ - ٢٠١٢، ٢٠١٦–٢٠١٧\nجامی سوپەری ئیسپانیا دوو جار ٢٠١٢، ٢٠١٧\nخولی یانە پاڵەوانەکانی ئەورووپا چوار جار ٢٠١٣–٢٠١٤، ٢٠١٥–٢٠١٦، ٢٠١٦–٢٠١٧، ٢٠١٧–٢٠١٨\nجامی جیھانی یانەکان ٣ جار، ٢٠١٤، ٢٠١٦، ٢٠١٧\nخولی ئیتاڵی یەک جار وەرزی ٢٠١٨–٢٠١٩\nسوپەرکۆپای ئیتاڵی ٢٠١٨\nنازناوە تاکە کەسییەکان[دەستکاری]\nپێکھاتەی نموونەیی جامی نەتەوەکانی ئەورووپا: ٢٠٠٤\nخەڵاتی براڤۆ: ٢٠٠٤\nخەڵاتی تایبەتی باشترین یاریزانی گەنجی فیفپرۆ (٢ جار):٢٠٠٤، ٢٠٠٥\nباشترین یاریزانی پرتوگالی: ٢٠٠٦\nپێکھاتەی نموونەیی خولی پاڵەوانەکان (٥ جار): ٢٠٠٣، ٢٠٠٦، ٢٠٠٧، ٢٠٠٨، ٢٠٠٩\nیاریزانی سێر مات بەسبی ساڵ (٣ جار): ٢٠٠٣، ٢٠٠٦، ٢٠٠٧\nپێکھاتەی نموونەیی جیھانی فیفپرۆ (٤ جار): ٢٠٠٦، ٢٠٠٧، ٢٠٠٨، ٢٠٠٩.\nخەڵاتی فیدراسیۆنی یاریزانە پیشەگەرانی ئینگلتەرا بۆ باشترین یاریزانی لاوی ساڵ: ٢٠٠٦\nخەڵاتی فیدراسیۆنی یاریزانە پیشەگەرانی ئینگلتەرا بۆ باشترین یاریزانی ساڵ (٢ جار): ٢٠٠٦، ٢٠٠٧\nخەڵاتی فیدراسیۆنی یاریزانە پیشەگەرانی ئینگلتەرا بەگوێرەی دەنگ ھاندەران (٢ جار): ٢٠٠٦، ٢٠٠٧\nخەڵاتی فیدراسیۆنی یاریزانە پیشەگەرانی ئینگلتەرا بۆ پێکھاتەی نموونەیی: ٢٠٠٥، ٢٠٠٦، ٢٠٠٧، ٢٠٠٨.\nباشترین یاریزانی خولی ئینگلیزی (٢ جار): ٢٠٠٦ – ٢٠٠٧\nباشترین یاریزانی مانگ لە خولی ئینگلیزی: یازدەی ٢٠٠٦، دوازدەی ٢٠٠٦، یەکی ٢٠٠٨، سێی ٢٠٠٨.\nپێڵاوی ئاڵتوونی پریمەرلیگ: ٢٠٠٧\nگۆڵکاری خولی پاڵەوانەکان: ٢٠٠٧\nپێلاوی ئاڵتوونی ئەورووپا – ٢٠٠٧ – ٢٠١٠\nباشترین ھێرشبەری ئەورووپای ساڵ: ٢٠٠٧\nباشترین یاریزان لە یانەیەکی ئەورووپی: ٢٠٠٧\nباشترین یاریزانی جیھانی فیفپرۆ: ٢٠٠٧\nدووەم باشترین یاریزانی جیھانی فیفا: ٢٠٠٨\nخەڵاتی تۆپی پێی ئاڵتوونی: ٢٠٠٨\nخوڵاتی پۆشکاش بۆ جوانترین گۆڵ: ٢٠٠٩\nگۆڵکاری جامی شای ئیسپانیا: ٢٠١٠\nگۆڵکاری خولی ئیسپانی: ٢٠١٠.\nگۆڵکاری خولی یانەپاڵەوانەکانی ئەورووپای وەرزی ٢٠١٢–٢٠١٣ بەتۆمارکردنی ١٢ گۆڵ\nباشترین یاریزانی جیھانی ساڵی ٢٠١٣ (بالۆن دۆر ٢٠١٣)\nباشترین یاریزانی جیھانی ساڵی ٢٠١٤ (بالۆن دۆر ٢٠١٤)\nپێڵاوی ئاڵتوونی بۆ گۆڵکار ٢٠١٢–٢٠١٤\nباشترین یاریزانی جیھانی ساڵی ٢٠١٦ (باڵۆن دۆر ٢٠١٦)\nباشترین یاریزانی ئەورووپا ٢٠١٦\nباشترین یاریزانی جیھانی ساڵی ٢٠١٧ (باڵۆن دۆر ٢٠١٧)\nباشترین یاریزانی ئەورووپا ٢٠١٧\nباشترین یاریزانی ساڵی خولی تۆپی پێی ئیتالیا ٢٠١٩\nخشتەی ژمارەی گۆلەکانی ڕۆناڵدۆ لەگەڵ ھەڵبژاردەکەی بەپێی ساڵەکانی یاریکردنی\nrowspan="2" ٢٠٠٢–٠٣ خوولی پورتوگال ئاستی پلە دوو ٠ — — — — ٢ ٠\nسپۆرتینگ لیشبۆنە ٢٠٠٢–٠٣ خوولی پورتوگال ٢٥ ٣ ٣ ٢ — ٣[d] ٠ ٠ ٠ ٣١ ٥\nمانچێستەر یونایتد ٢٠٠٣–٠٤ خوولی ئینگلیزی ٢٩ ٤ ٥ ٢ ١ ٠ ٥ ٠ ٠ ٠ ٤٠ ٦\n٢٠٠٤–٠٥ خوولی ئینگلیزی ٣٣ ٥ ٧ ٤ ٢ ٠ ٨ ٠ ٠ ٠ ٥٠ ٩\n٢٠٠٥–٠٦ خوولی ئینگلیزی ٣٣ ٩ ٢ ٠ ٤ ٢ ٨ ١[e] — ٤٧ ١٢\n٢٠٠٦–٠٧ خوولی ئینگلیزی ٣٤ ١٧ ٧ ٣ ١ ٠ ١١ ٣ — ٥٣ ٢٣\n٢٠٠٧–٠٨ خوولی ئینگلیزی ٣٤ ٣١ ٣ ٣ ٠ ٠ ١١ ٨ ١[f] ٠ ٤٩ ٤٢\n٢٠٠٨–٠٩ خوولی ئینگلیزی ٣٣ ١٨ ٢ ١ ٤ ٢ ١٢ ٤ ٢[g] ١ ٥٣ ٢٦\nڕیال مەدرید ٢٠٠٩–١٠ خوولی ئیسپانی ٢٩ ٢٦ ٠ ٠ — ٦ ٧ — ٣٥ ٣٣\n٢٠١٠–١١ خوولی ئیسپانی ٣٤ ٤٠[h] ٨ ٧ — ١٢ ٦ — ٥٤ ٥٣\n٢٠١١–١٢ خوولی ئیسپانی ٣٨ ٤٦ ٥ ٣ — ١٠ ١٠ ٢[i] ١ ٥٥ ٦٠\n٢٠١٢–١٣ خوولی ئیسپانی ٣٤ ٣٤ ٧ ٧ — ١٢ ١٢ ٢[i] ٢ ٥٥ ٥٥\n٢٠١٣–١٤ خوولی ئیسپانی ٣٠ ٣١ ٦ ٣ — ١١ ١٧ — ٤٧ ٥١\n٢٠١٤–١٥ خوولی ئیسپانی ٣٥ ٤٨ ٢ ١ — ١٢ ١٠ ٥[j] ٢ ٥٤ ٦١\n٢٠١٥–١٦ خوولی ئیسپانی ٣٦ ٣٥ ٠ ٠ — ١٢ ١٦ — ٤٨ ٥١\n٢٠١٦–١٧ خوولی ئیسپانی ٢٩ ٢٥ ٢ ١ — ١٣ ١٢ ٢[g] ٤ ٤٦ ٤٢\n٢٠١٧–١٨ خوولی ئیسپانی ٢٧ ٢٦ ٠ ٠ — ١٣ ١٥ ٤[k] ٣ ٤٤ ٤٤\nیوڤێنتوس ٢٠١٨–١٩ خولی تۆپی پێی ئیتالیا ٣١ ٢١ ٢ ٠ — ٩ ٦ 1[a] ١ ٤٣ ٢٨\n٢٠١٩–٢٠ خولی تۆپی پێی ئیتالیا ٢٢ ٢١ ٢ ٢ — ٧ ٢ 1[a] ٠ ٣٢ ٢٥\nھەڵبژاردەی پرتووگال ٢٠٠٣ ٠ ٠ ٢ ٠ ٢ ٠\n٢٠٠٤ ١١ ٧ ٥ ٠ ١٦ ٧\n٢٠٠٥ ٧ ٢ ٤ ٠ ١١ ٢\n٢٠٠٦ ١٠ ٤ ٤ ٢ ١٤ ٦\n٢٠٠٧ ٩ ٥ ١ ٠ ١٠ ٥\n٢٠٠٨ ٥ ١ ٣ ٠ ٨ ١\n٢٠٠٩ ٥ ٠ ٢ ١ ٧ ١\n٢٠١٠ ٦ ٣ ٥ ٠ ١١ ٣\n٢٠١١ ٦ ٥ ٢ ٢ ٨ ٧\n٢٠١٢ ٩ ٤ ٤ ١ ١٣ ٥\n٢٠١٣ ٦ ٧ ٣ ٣ ٩ ١٠\n٢٠١٤ ٥ ٣ ٤ ٢ ٩ ٥\n٢٠١٥ ٤ ٣ ١ ٠ ٥ ٣\n٢٠١٦ ١٠ ١٠ ٣ ٣ ١٣ ١٣\n٢٠١٧ ١٠ ١٠ ١ ١ ١١ ١١\n٢٠١٨ ٤ ٤ ٣ ٢ ٧ ٦\n٢٠١٩ ١٠ ١٤ ٠ ٠ ١٠ ١٤\nڕۆناڵدۆ لەکاتی لێدانی ڕاستەوخۆ\nڕۆناڵدۆ لەگەڵ گارێس بێڵی یاریکەری تۆتنھامی ئنگلیز لەخولی یانەکانی ئەوڕووپی\nڕۆناڵدۆ لەگەڵ دیگۆ فۆڕلان لە خوولی لالیگای ئیسپانی\nڕۆناڵدۆ لەکاتی مەشقەکان لەگەڵ یانەی ڕیال مەدرید\nڕۆناڵدۆ لەگەڵ تێڤز و ئەندەرسۆن لەکاتی یاریکردن لەگەڵ مانچستەر یونایتد\nپەیکەری ڕۆناڵدۆ لەشاری مەدرید\nلەکاتی جمووجۆڵێکی جوان\nلەکاتی تۆپ ڕاگرتن ڕۆناڵدۆ لەیارییەکی ھەڵبژاردەکەی\nڕۆناڵدۆ لەکاتی گۆل تۆمارکردن\nڕۆناڵدۆ بەدرێسی ھەڵبژاردەکەی\nکریستیانۆ و تۆڕە کۆمەڵایەتییەکان[دەستکاری]\nھەژماری کریستیانۆ لە تۆڕە کۆمەڵایەتییەکان کە تەنیا لە فەیس بووک زیاتر لە ١٢٠ ملیۆن و ڵایکی کۆکردووەتەوە ئەوەش ژمارەیەکی پێوانەیییە لەڕیزی پێشەوەی پەڕەکانی فەیسبووک دێت، و لە توویتەریش زۆرتر ٨٠ ملیۆن ھاوڕێی ھەیە.\nھەژماری فەرمی ڕۆناڵدۆ لە تۆڕی کۆمەڵایەتی فەیس بووک\nھەژماری ڕۆناڵدۆ لەسەر تۆڕی کۆمەڵایەتی توویتەر\n^ ئ ا Appearance in Supercoppa Italiana\n^ "FIFA Club World Cup UAE 2017: List of players: Real Madrid CF" (PDF). FIFA. 16 December 2017. p. 5. Archived from the original (PDF) on 23 December 2017. Retrieved 23 December 2017. ٢٣ی کانوونی یەکەمی ٢٠١٧ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ١٠ی کانوونی یەکەمی ٢٠١٣. Retrieved ٣٠ی تەممووزی ٢٠١٣. Check date values in: |accessdate=, |archivedate= (help) ١٠ی کانوونی یەکەمی ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ١ی تشرینی یەکەمی ٢٠١٣. Retrieved ٣٠ی تەممووزی ٢٠١٣. Check date values in: |accessdate=, |archivedate= (help) ١ی تشرینی یەکەمی ٢٠١٣ لە وەیبەک مەشین، ئەرشیڤ کراوە.\n^ http://www.totalprosports.com/2009/06/03/cristiano-ronaldos-new-wag-is-chelsea-players-sister/ ٥ی ئازاری ٢٠١٦ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٦ی ئەیلوولی ٢٠١٤. Retrieved ٣٠ی تەممووزی ٢٠١٣. Check date values in: |accessdate=, |archivedate= (help)\n^ "وەشانی ئەرشیڤکراو". Archived from the original on ٢٨ی نیسانی ٢٠١٤. Retrieved ٣٠ی تەممووزی ٢٠١٣. Check date values in: |access-date=, |archive-date= (help) ٢٨ی نیسانی ٢٠١٤ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٦ی ئازاری ٢٠١٧. Retrieved ٣٠ی تەممووزی ٢٠١٣. Check date values in: |access-date=, |archive-date= (help)\n^ "وەشانی ئەرشیڤکراو". Archived from the original on ١٥ی نیسانی ٢٠١٣. Retrieved ٣٠ی تەممووزی ٢٠١٣. Check date values in: |accessdate=, |archivedate= (help) ١٥ی نیسانی ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ١٦ی کانوونی یەکەمی ٢٠١٣. Retrieved ٣٠ی تەممووزی ٢٠١٣. Check date values in: |accessdate=, |archivedate= (help) ١٦ی کانوونی یەکەمی ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ١٦ی تەممووزی ٢٠٠٧. Retrieved ٣٠ی تەممووزی ٢٠١٣. Check date values in: |accessdate=, |archivedate= (help) ١٦ی تەممووزی ٢٠٠٧ لە وەیبەک مەشین، ئەرشیڤ کراوە.\nکۆمنزی ویکیمیدیا، میدیای پەیوەندیدار بە کریستیانۆ ڕۆناڵدۆ تێدایە.\nماڵپەڕی فەرمی کریستیانۆ ڕۆناڵدۆ\nپڕۆفایلی ڕۆناڵدۆ | ماڵپەڕی فەرمی ڕیال مەدرید\nپڕۆفایلی ڕۆناڵدۆ | ماڵپەڕی یوفا ١٤ی نیسانی ٢٠١٢ لە وەیبەک مەشین، ئەرشیڤ کراوە.\nپڕۆفایل و ڕیکۆردەکانی ڕۆناڵدۆ | ماڵپەڕی فەرمی فیفا ٦ی ئایاری ٢٠١٢ لە وەیبەک مەشین، ئەرشیڤ کراوە.\nداڕێژە:پێکھاتەی یانەی تۆپی پێی یوڤێنتوس\nوەرگیراو لە «https://ckb.wikipedia.org/w/index.php?title=کریستیانۆ_ڕۆناڵدۆ&oldid=929307»\nئەم پەڕەیە دواجار لە ١٨:٠٦ی ٩ی ئازاری ٢٠٢٢ نوێ کراوەتەوە.


سامان بەرزنجی، وەزیری تەندروستیی هەرێم ڕایگەیاند، بە هیچ شێوەیەک دەرگای قوتابخانەکان داناخرێت بەهۆی بەرزبوونەوەى ئامارەکانی کۆرۆنا یاخود پەتای وەرزی.\nسامان بەرزنجی لە کۆنگرەیەکی ڕۆژنامەوانیدا لە وەڵامی پرسیارێکی ناس کورد لەبارەى پێشنیازی داخستنی قوتابخانەکان بەهۆی بڵاوبوونەوەى پەتای وەرزی و بەرزبوونەوەى ئامارەکانی کۆرۆنا وتی، "هیچ پێنیازێکی داخستنی قوتابخانەکان نەکراوە، ئەوەی هەیە تەنها ئەو ڕێکارانەن کە لە کۆبوونەوەی لیژنەی باڵای ڕووبەڕووبوونەوەى کۆرۆنا بڕیاریان لێ دراوە، تاوەکو 1ی کانونی یەکەمیش دەبێت مامۆستایان بەڕێزم ڤاکسینیان وەرگرتبێت."\nوتیشی، "ئەم پەتایەی ئێستا هەیە پەتای وەرزییە، هەموو ساڵێکیش ئەم جۆرە پەتایەمان هەیە، ماوەیەکی تر ڤاکسینی پەتای وەرزیشمان بۆ دێت".\nجەختی کردەوە کە "لە ماوەی ڕابردووش ڕێژەی کۆرۆناش زیادی کردووە، دەبێت خێزان و مامۆستایان ڕۆڵی پزیشکان ببین لە چاودێریکردن و پاراستنی منداڵەکانیان، ئەگەر هەر نیشانەیەک دەرکەوت پێویستە بە زووترین کات بیگەیەننە ناوەندی چارەسەر بۆ ئەوەی دور بخرێتەوە لە منداڵەکانی تر."\nئەوە لەکاتێکدایە پێشتر بەڕێوەبەری نەخۆشخانەی د.جەمال ئەحمەد ڕەشیدی منداڵانی فێرکاری لە سلێمانی پێشنیازی داخستنی دەرگای قوتابخانەکان دەکات "ئەگەر ئەم پەتایەی ئێستا بڵاوە تا 10 ڕۆژی تر کەم نەکات و سووک نەبێت".\nپشدەر عەبدوڵا لە فەیسبوکی خۆی پۆستێکی کردووە و نوسیویەتی "ئەمە پێشنیازی تایبەتی خۆمە" و دەڵێت، "ئەگەر ئەم پەتایەی کە ئێستا بڵاوە تا 10 ڕۆژی تر کەم نەکات و سووک نەبێت، لام وایە پێویستە کۆمەڵێک ڕێکار بگیرێتەبەر یەکێک لەوانە ڕاگرتنی دەوامی خوێندنگاکان بێت بۆ ماوەی 10 ڕۆژ."\nپێشتر پشدەر عەبدوڵا ئاشکرای کرد لە ماوەی چەند ڕۆژی ڕابردوودا، لە پاڵ بوونی ڕێژەیەکی زۆر لە پەتای وەرزی لەناو منداڵان، ژمارەیەکی زۆر لە منداڵان توشی نەخۆشی کۆرۆنا بوون و نەخۆشخانەی منداڵانی سلێمانی پڕ بووە.\nناوبراو دەڵێت، "لە ئێستادا ڕۆژانە ژمارەکان لە زیادبووندایە، لە ڕۆژێکدا نزیکەى 70 منداڵ سەردانی نەخۆشخانەکەیان کردووە، بەڵام ئەوەی جێگەی خۆشحاڵییە بۆ منداڵان ئەوەیە کە وەڵامی باشیان هەیە بۆ چارەسەر."


زایینی: ٣٠-٠٩-٢٠١٧ - هەتاوی: ١٣٩٦/٠٧/٠٨ - ١٨:٠٣ تاران قه‌باره‌ی فۆنت:\nکوردستان میدیا: بە بۆنەی یادکردنەوەی ڕۆژی عەمەلیاتی نۆبار بە دژی تاریکپەرەستانی ڕێژیم، لە شاری بۆکان چالاکیی تەبلیغیی بەڕێوە چوو.\nبەپێی هەواڵی گەیشتوو بە ماڵپەڕی کوردستان میدیا، ئەندامان و لایەنگرانی حیزبی دێموکراتی کوردستانی ئێران بۆ یادکردنەوەی عەمەلیاتی قارەمانانەی هێزی پێشمەرگەی کوردستان لە بۆکان و گرتنی بنکەی نیزامیی نۆبار چالاکیی تەبلیغییان بەڕێوە برد.\nلەو چالاکییە تەبلیغییەدا، قارەمانانی دێموکرات ڕۆژی هەینی ڕێکەوتی ٧ی ڕەزبەری ١٣٩٦ی هەتاوی، لە تەپەی گوندی هەباساوا، نێوان گردی قەبران، عەمباری خوارێ و داشبەند؛ بۆ بۆنەی یادکردنەوەی عەمەلیاتی نۆبار ئاڵای گەورەی کوردستانیان هەڵکرد.\nلە عەمەلیاتی نۆباردا پێشمەرگەکانی حیزبی دێموکراتی کوردستانی ئێران لە شەڕێکی قارەمانانەدا توانیان بنکەی نیزامیی نۆبار بگرن و هێزە داگیرکەرەکانی دوژمن شکست بدەن.


📕 33 رێگە بۆ وتنەوەی وانەکەت بە سەرکەوتوویی پەڕتووکخانە\n📅 کاتی تۆمارکردن Apr 18 2018 1:09PM\n👁 ئەم بابەتە 18,118 جار بینراوە\nراشد بن حسێن ئەلعەبدولکەریم وەرگێڕانی لە عەرەبییە [ زۆرتر... 👁] 📕 ✖ 0 0 ✔ 99% ✍ هـ.ب. 18-4-2018 13:09:09\n📕 English Judy West پەڕتووکخانە\n📅 کاتی تۆمارکردن Nov 20 2016 1:20PM\nKurdistan Regional Governmet Council of Ministers [ زۆرتر... 👁] 📕 ✖ 0 0 ✔ 99% ✍ م.ب. 20-11-2016 13:20:40\n📕 English Judy West Activity Book پەڕتووکخانە\n📅 کاتی تۆمارکردن Nov 20 2016 1:29PM\nKurdistan Regional Governmet Council of Ministers [ زۆرتر... 👁] 📕 ✖ 0 1 ✔ 99% ✍ م.ب. 20-11-2016 13:29:33\n📕 Kurdî 5 Kurmancî پەڕتووکخانە\n📅 کاتی تۆمارکردن Feb 23 2014 1:15AM\n👁 ئەم بابەتە 5,340 جار بینراوە\n... [ زۆرتر... 👁] 📕 ✖ 0 0 ✔ 94% ✍ هـ.ب. 23-2-2014 1:15:34\n📕 Kurdî 5 Zazakî پەڕتووکخانە\n📅 کاتی تۆمارکردن Dec 9 2016 10:00AM\n... [ زۆرتر... 👁] 📕 ✖ 0 0 ✔ 99% ✍ م.ب. 9-12-2016 10:00:43\n📕 Kurdî 6 Kurmancî پەڕتووکخانە\n📅 کاتی تۆمارکردن Dec 9 2016 10:06AM\n... [ زۆرتر... 👁] 📕 ✖ 0 0 ✔ 94% ✍ م.ب. 9-12-2016 10:06:20\n📕 Kurdî 6 Zazakî پەڕتووکخانە\n📅 کاتی تۆمارکردن Aug 31 2017 2:15PM\nEDİTÖR Prof. Dr. Kadri YILDIRIM PROGRAM GELİŞTİR [ زۆرتر... 👁] 📕 ✖ 0 1 ✔ 99% ✍ هـ.ب. 31-8-2017 14:15:36\n📕 Kurdî 7 Kurmancî پەڕتووکخانە\n📅 کاتی تۆمارکردن Dec 9 2016 10:10AM\nNIVÎSKAR Prof. Dr. Kadri Yıldırım Doç. Dr. Abdur [ زۆرتر... 👁] 📕 ✖ 0 0 ✔ 94% ✍ م.ب. 9-12-2016 10:10:02\n📕 Sunrise Activity Book 10 پەڕتووکخانە\n📅 کاتی تۆمارکردن Dec 9 2016 8:36AM\n👁 ئەم بابەتە 22,183 جار بینراوە\nPeroperty of Ministry of Education [ زۆرتر... 👁] 📕 ✖ 1 0 ✔ 99% ✍ م.ب. 9-12-2016 8:36:42\n👁 ئەم بابەتە 7,536 جار بینراوە\nSunrise Activity Book -12 Ministry of Education [ زۆرتر... 👁] 📕 ✖ 0 0 ✔ 99% ✍ ز.س. 24-9-2018 13:34:29


كاراتێ به ئۆنلاینكۆرۆنا ماجد كاكه‌یی له هۆڵ و كچه‌كه‌ی له قایشی ره‌ش كرد\nكه‌ركوك، 2020، ماجد كاكه‌یی و ئاڤێستای كچی به‌هۆی كۆرۆناوه به درێژایی هه‌شت مانگ له ماڵه‌كه‌ی خۆیاندا راهێنانی كاراتێ-ـیان كرد فۆتۆ: محه‌مه‌د ئه‌ڵماس\nهه‌موو شتێك وه‌ك هۆڵه‌كه وایه؛ جلوبه‌رگی تایبه‌ت به راهێنانه‌كه‌ی له‌به‌ردایه و پشتوێنی ره‌شی به‌ستووه، ته‌نیا جیاوازی ئه‌وه‌یه خوێندكاره‌كانی نزیک نین؛ له‌به‌رده‌م كامێرای مۆبایل و لاپتۆپه‌كانیاندا جوڵه‌كانی كاراتێی مامۆستاكه‌یان ده‌بینن.\nماجد كاكه‌یی، ده‌چێته به‌رده‌م كامێراكه و داوا له خوێندكاره‌كانی ده‌كات، ئه‌و جوڵانه دوباره بكه‌نه‌وه كه ئه‌و ده‌یانكات.\nهه‌ندێكجار به‌هۆی خراپی هێڵه‌كانی ئینته‌رنێته‌وه له كه‌ركوك؛ جوڵه‌كانی ماجد به پچڕپچڕ ده‌گات یان هه‌ر ناگانە خوێندكاره‌كانی و به دڵشكاوییه‌وه رۆژێكی دیكه‌ی كه‌ره‌نتینه به‌ڕێده‌كه‌ن.\nئه‌و شێوازی راهێنانه‌ی ماجد و خوێندكاره‌كانی هه‌شت مانگ درێژه‌ی كێشا، به‌هۆی رێكاره‌كانی خۆپارێزی له ڤایرۆسی كۆرۆنا، به‌ڵام هه‌ر به ئه‌زمونێكی جیاواز مایه‌وه و نه‌یتوانی شوێنی هۆڵه‌كه‌یان بۆ پڕبكاته‌وه.\nكۆرۆنا گه‌وره‌ترین كێشه بوو بۆ ئێمه، به‌تایبه‌ت بۆ وه‌رزشی كاراتێ\n"گه‌وره‌ترین كێشه بوو بۆ ئێمه، به‌تایبه‌ت بۆ وه‌رزشی كاراتێ، كه هۆڵ و راهێنانی راسته‌وخۆی ده‌وێت، به‌ڵام كۆرۆنا هه‌شت مانگ ئێمه‌ی له هۆڵ و وه‌رزشی راسته‌قینه كرد" ماجد فلامه‌رز كاكه‌یی (39 ساڵ) وای وت.\nماجد له كاكه‌ییه‌كانی داقوقی كه‌ركوكه و ئێستا له گه‌ڕه‌كی ئه‌سرا و مه‌فقودینی شاری كه‌ركوك داده‌نیشێت.\n"هۆڵه وه‌رزشییه‌كه‌مان داخراو، ئه‌وه‌ش كاریگه‌ری زۆر نه‌رێنی كرده سه‌ر من و خوێندكاره‌كان".\nماجد كاكه‌یی نه‌یتوانی ده‌سته‌وه‌ستان بێت و له سه‌ره‌تاكانی راگه‌یاندنی كه‌ره‌نتینه‌دا؛ رویكرده راهێنانی ناڕاسته‌وخۆ و به‌رێی ئۆنلاین، هه‌وڵیدا خوێندكاره‌كانی له كاراتێ دانه‌بڕێن.\nیەکێک لە رێكاره‌كانی حكومه‌تی عیراق بۆ خۆپارێزی له كۆرۆنا، داخستنی هه‌موو هۆڵه وه‌رزشییەکان بوو.\nكه‌ركوك، تشرینی یه‌كه‌می 2020، هۆڵی وه‌رزی كاراتێی یانه‌ی خاك دوای هه‌ڵگرتنی رێكاره‌كانی خۆپارێزی له كۆرۆنا فۆتۆ: محه‌مه‌د ئه‌ڵماس\nماجد 32 ساڵه وه‌رزشی كاراتێ ده‌كات؛ ئه‌وه یه‌كه‌مجار بوو به ئۆنلاین راهێنان بكات، "راهێنانه‌كه وەک هۆڵه تایبه‌ته‌كه‌ی خۆمان نه‌بوو، به‌ڵام له هیچ باشتر بوو".\nئه‌و له یانه‌ی خاك راهێنه‌ری كاراتێیه و خاوه‌نی قایشی ره‌شه له‌و وه‌رزشه‌دا، زیاتر له 100 خوێندكاری هه‌یه کە لە چه‌ند ئاستێكی جیاوازدان.\n"زۆرێك له یاریزانه‌كانم له راهێنانه ئۆنلاینه‌كه‌دا به‌شدارده‌بون".\nماجد كه به‌شداری چه‌ندین پاڵه‌وانێتی ناوخۆیی و نێوده‌وڵه‌تی كردووه، خه‌می گه‌وره‌ی له‌ده‌ستدانی چه‌ندین ده‌رفه‌تی پاڵه‌وانێتییە به‌هۆی كۆرۆناوه، كه خه‌ونی زۆرینه‌ی یاریزانه‌كانیه‌تی.\nكچه گه‌وره‌كه‌ی ماجد، له‌نێو ئه‌و یاریزانانه‌دایه كۆرۆنا نه‌یهێشت به هیواكانیان بگه‌ن.\nماوه‌یه‌كی زۆر بوو له ئاماده‌كاریدا بوم بۆ خولی پاڵه‌وانێتی كچانی كوردستان\nئاڤێستا ماجد (13 ساڵ) به (كه‌ركوك ناو)ی وت "له 10 ساڵییه‌وه وه‌رزشی كاراتێ ده‌كه‌م، خاوه‌نی قایشی قاوه‌ییم، هیوای زۆرم هه‌بوو، به‌ڵام كۆرۆنا هه‌موی له‌ناوبرد".\nئه‌و هه‌رچه‌نده رۆژانه له‌گه‌ڵ باوكیدا له ماڵه‌وه راهێنانی ده‌كرد به‌ڵام كه‌مترین ده‌رفه‌ته‌یشی بۆ پڕنه‌كرده‌وه كه له‌ده‌ستیداوه.\n"ماوه‌یه‌كی زۆر بوو له ئاماده‌كاریدا بوم بۆ خولی پاڵه‌وانێتی كچانی كوردستان، تا ئاستێكی باشتر به‌ده‌ستبهێنم، ئه‌وه‌بوو كۆرۆنا هه‌موو شتێكی وه‌ستاند و خوله‌كه هه‌ڵوه‌شایه‌وه".\nئاڤێستا ده‌ڵێت راهێنانه‌كانی ماڵه‌وه له‌گه‌ڵ باوكی، زیاتر بۆ دڵنه‌وایی داخستنی هۆڵی وه‌رزشییه‌كه بوو.\n"رۆژانه چه‌ند كاتژمێرێك راهێنانمان ده‌كرد، زۆرجار له‌رێی ئۆنلاینه‌وه یاریزانه‌كانی دیكه‌ش به‌شداربون".\nئاڤێستا وتی ئێستا زیاتر له جاران خۆی ماندوو ده‌كات و ده‌یه‌وێت قه‌ره‌بوی ئه‌و ماوه‌یه‌ی له ده‌ستی چووە بکاتەوە و به زویی بگات به قایشی ره‌ش.\nهۆڵی سه‌ره‌كی ناو ماڵه‌كه‌ی ماجد كاكه‌یی، به درێژایی هه‌شت مانگ بوو به جێگره‌وه‌ی هۆڵی وه‌رزشی، له‌وێ جوڵه و راهێنانی كاراتێ جێی دانیشتنی له‌به‌رده‌م ته‌له‌فزیۆندا گرته‌وه.\nسۆزان وه‌سمی (34 ساڵ)، هاوسه‌ری ماجده و پاڵپشتی ئه‌و و كچه‌كه‌ی بووه تا له‌ماڵه‌وه وه‌رزش بكه‌ن؛ "هانده‌رێكی باشی كچه‌كه‌یشم بوم، كه‌شوهه‌وای ماڵه‌وه‌مان بۆ وه‌رزشه‌كه ره‌خساند، تا ئه‌وان هه‌ست به بێتاقه‌تی كه‌ره‌نتینه و داخستنی هۆڵه وه‌رزشییه‌كه‌یان نه‌كه‌ن".\nئه‌ویش ده‌ڵێت هه‌ندێكجار له‌گه‌ڵ ئه‌واندا وه‌رزشی كاراتێی كردووه.\n"هه‌ستمده‌كرد كۆرۆنا كاریگه‌ری له‌سه‌ریان داناوه و رۆژ به‌رۆژ زیاتر بێتاقه‌ت ده‌بن، به‌رده‌وام باسی پاڵه‌وانێتییه‌كانیان ده‌كرد كه چۆن له‌ده‌ستیانچووه، بۆیه زیاتر له‌هه‌ركاتێك هاوكار و پاڵپشتیان بوم" به‌وته‌ی سۆزان.\nزۆر شتمان له‌ده‌ستچووه؛ كاتی كه‌م و ئه‌ركێكی زۆرمان لەسەرشانە\nرۆژه سه‌خته‌كانی ماجد كاكه‌یی دوای هه‌شت مانگ كۆتاییانهات؛ به بڕیاری حكومه‌تی عیراقی هۆڵه وەرزشییەکان و شوێنه گشتییه‌كان به‌روی هاوڵاتیاندا كرانه‌وه، به مه‌رجی خۆپارێزی و پابه‌ندبون به رێكاره ته‌ندروستییه‌كانه‌وه.\nئه‌ركه‌كه بۆ راهێنه‌ر و یاریزانه‌كانیشی زۆر له جاران سەختترە؛ له‌یه‌ككاتدا ده‌بێت قه‌ره‌بوی كاته له‌كیسچوه‌كانیان بكه‌نه‌وه و له‌لایه‌كی دیكه‌شه‌وه كه‌مترین به‌ریه‌ككه‌وتن و تێكه‌ڵاوییان هه‌بێت تا له به‌ڵای كۆرۆنا به‌دوربن.\n"یاریزانه‌كانمان له وانه‌كانی راهێنانی كاراتێ دواكه‌وتون، زۆر شتمان له‌ده‌ستچووه، كاتی كه‌م و ئه‌ركێكی زۆرمان لەسەرشانە؛ هه‌وڵده‌ده‌ین له‌گه‌ڵ پابه‌ندبوون به رێنماییه ته‌ندروستییه‌كانه‌وه فریای ئاماده‌كاری بۆ پاڵه‌وانێتییه‌كانی له‌مه‌ودوای عیراق و هه‌رێمی كوردستان بكه‌وین" ماجدی كاكه‌یی وای وت.


نزیكەی 300 ئەندامی حیزبە رۆژهەڵاتیەكان لە باشووری كوردستان تیرۆر كراون – زاگرۆس پۆست\nماڵەوە / سیاسی / نزیكەی 300 ئەندامی حیزبە رۆژهەڵاتیەكان لە باشووری كوردستان تیرۆر كراون\nنزیكەی 300 ئەندامی حیزبە رۆژهەڵاتیەكان لە باشووری كوردستان تیرۆر كراون\nهه‌ینی 12 كانونی یه‌كه‌م 2014\tسیاسی, کوردستان, هەواڵ 119 جار خوێنراوه‌ته‌وه\nدوای داگەڕانی حیزبەكانی رۆژهەڵاتی كوردستان لە ناوچە سنوورییەكانەوە بۆ قوڵایی خاكی باشووری كوردستان، نزیكەی 300 كەس لە كادر و ئەندامانی ئەو حیزبانە یان بنەماڵەكانیان لە باشووری كوردستان كوژراون. حیزبەكانی رۆژهەڵات دەڵێن هەمووی ئەو “تیرۆرانە” لەسەر دەستی هێزە ئەمنی و سەربازییەكانی ئێران، یان بە بڕیاری ئەوان ئەنجامدراون.\nماڵپەڕی رووداو بڵاوی كردووەتەوە، كە بە وتەی ئەندامانی رێبەریی حیزبی دیموكرات دوای راپەڕین بە گشتی دەورووبەری 300 عەمەلیاتی تیرۆریستی دژی ئەندامانی ئەو حیزبە ئەنجام ئەنجامدراون كە بەهۆیەوە نزیكەی 200 كەس شەهیدبوون.\nهەروەها لایەنەكانی *كۆمەڵە* باس لەوە دەكەن، كە تا ئێستا زیاتر لە 35 ئەندام و سەركردەی ئەو حیزە كەوتوونەتە بەر پەلاماری تێرۆریستیی كۆماری ئیسلامی و گیانیان بەخت كردووە و دیارترینیان “سدیق كەمانگەر” لە رێبەرانی ناوداری *كۆمەڵە* بوو كە رێكەوتی 13ی مانگی خەرمانانی ساڵی 1989ی زایینی لە دۆڵی بەردانگا لە نزیك رانیە لە لایەن بەكرێگیراوێكی كۆماری ئیسلامیەوە تیرۆر كرا و بەگشتی لەساڵی 1991 لە دەورووبەری رانیە تیرۆركردنی ئەندامانیان دەستیپێكردووە و دوایینجار لە ساڵی 2012 لە هەولێر ئەندامێكی تری كۆمەڵە لە شاری هەولێر تیرۆر كرا. هەروەها چەندینجار هێرشكراوەتە سەر بنكە و ئەندامان و سەركردایەتی ئەو حیزبە لە باشووری كوردستان.\nسازمانی خەباتی كوردستانی ئێرانیش دەڵێت بۆ یەكەمجار لەساڵی 1991 ئەندامێكی ئەو حیزبە لە دەورووبەری رانییە تیرۆركراوە و دواتر 11 كەسی دیكەشیان هەر لە باشووری كوردستان تیرۆركراون كە یەكێكیان ئەندامی سەركردایەتی بووە. ئەو ژمارەیەش جگە لە چەندینجار هەوڵدان بۆ تیرۆركردنی رێبەرانی ئەو حیزبە و رادەستكردنەوەی پێنج پێشمەرگەی ئەو حیزبە كە سازمانی خەبات، حیزبی دەعوەی ئیسلامی عێراق و بزووتنەوەی ئیسلامی كوردستان بە رادەستكردنەوەی ئەو پێشمەرگانە بە حكومەتی ئێران تۆمەتباردەكەن.\nدوایین هەوڵدان بۆ تیرۆركردنی رێبەرانی سازمانی خەبات لە ساڵی 2006 ئەنجامدراوە، كە ئەو كەسەی ویستوویەتی تیرۆرەكە بكات لەلایەن پێشمەرگەكانی ئەو حیزبەوە دەستگیردەكرێ و دوای دانپێدانان، رادەستی هێزە ئەمنییەكانی باشووری كوردستان دەكرێ، بەڵام دوای ماوەیەك ئازاددەكرێ.\nهەروەها پارتی ئازادی و یەكێتی شۆڕشگێرانیش دەڵێن زیاتر لە 6 جار ئەندامانیان لە لایەن حكومەتی ئێرانەوە تیرۆركراون كە یەكەمیان دامەزرێنەری ئەو حیزبانە، “سەعید یەزدانپەنا” بووە. جگە لەو ئامارانەش، لەو ساڵانەدا چەندین كەسایەتی و چالاكی سیاسی سەربەخۆی رۆژهەڵاتی كوردستان لە باشوور كوژراون كە هێشتا ئاماری ورد لەبارەیان بڵاو نەكراوەتەوە.\nئەو حیزبانە بۆ هێنانەگۆڕی دۆسیەی ئەندامانی تیرۆركراویان، چاوەڕێی رۆژێك دەكەن كە بەوتەی خۆیان هەلومەرج گونجاوبێ و ئەوان لە لێپرسینەوە و سزادانی بكەران، دڵنیابن.


بەرهەم ساڵح بایكۆتی هەڵبژاردنی كوردستان دەكات‌و كەناڵی خەندان دادەخات\nهاوپەیمانی دیموكراسی‌و دادپەوەری بە سەرۆكایەتی بەرهەم ساڵح بایكۆتی هەڵبژاردنی پەرلەمانی كوردستان دەكات، هاوكات كەناڵی ئاسمانیی خەندان دادەخات.\nپەرەگراف لە چەند سەرچاوەیەكی ئاگادارەوە زانیویەتی، چەند ڕۆژێكە بەرهەم ساڵح لەگەڵ بەرپرسانی حزبەكەی لە كۆبوونەوەی بەردەوامدایەو گەیشتوونەتە بڕیاری كۆتایی دەربارەی هەڵبژاردنی پەرلەمانی كوردستان‌و بایكۆتی پڕۆسەكە دەكەن، لە چەند ڕۆژی ئایندەدا بە فەرمی ڕایدەگەیەنن.\nبەرپرسی دامەزراوەی هەڵبژاردنی هاوپەیمانی دەڵێت، هێشتا بڕیاری كۆتاییان نەداوەو ڕەنگە بایكۆت بژاردەی بەهێزیان بێت، هەرچەندە پەرەگراف لە چەند سەرچاوەیەکی ناو حزبەکەوە ئەوەی پشتڕاست کردووەتەوە کە بایکۆتی پڕۆسەکە دەکەن.\n"ئەمڕۆ د.بەرهەم كۆبوونەوەی لەگەڵ كاندیدەكانی لیستەكەی كردووەو سوپاسی كردوون‌و وتویەتی ئێمە بەشداریی هەڵبژاردن ناكەین" سەرچاوەیەكی ئاگادار بۆ پەرەگراف وای وت، سەرچاوەیەكی دیكەش هەمان زانیاریی پشتڕاست كردەوە.\nهەروەها دوێنێ لە كۆبوونەوەیەكی دیكەدا كە چەند كەسێكی دەرەوەی هاوپەیمانی ئامادەی بوون، بژاردەكانی بەردەمیان تاوتوێ كراوە دەربارەی هەڵبژاردنی پەرلەمانی كوردستان، بەشداربوویەكی كۆبوونەوەكە وتی"لە كۆبوونەوەكەدا سێ بژاردە تاوتوێ كران، یەكەمیان هەوڵدان بۆ دواخستنی هەڵبژاردن لەگەڵ حزبەكانی دیكە، دوەمیان ئەگەر هەڵبژاردن كرا لەگەڵ حزبە ناڕازییەكان بایكۆتی بكەن، ئەگەر ئەوەش نەكرا هاوپەیمانی خۆی بەتەنها بایكۆتی پڕۆسەكە بكات."\nلەو كۆبوونەوەیەدا كە لەبینای هاوپەیمانی لە سلێمانی ئەنجامدراوە، بەرهەم ساڵح سەرۆكی هاوپەیمانی ئامادەی بووەو قسەی كردووە، "قسەكانی خۆشی بە ئاڕاستەی بایكۆت بوو، وتیشی ئەو لەگەڵ ڕای زۆرینەدایە كە بایكۆتیان پێباشە."\nلایخۆیەوە حەسەن بارام، بەرپرسی دامەزراوەی هەڵبژاردنی هاوپەیمانی دیموكراسی‌و دادپەروەری بۆ پەرەگراف ئەوەی خستەڕوو، هێشتا بڕیاری كۆتاییان نەداوە دەرباری بایكۆتی هەڵبژاردن، وتی"كۆمەڵێك بژاردە لەبەردەستماندایەو لە یەك دوو ڕۆژی داهاتوودا كۆتا بڕیار دەدەین."\nبەرپرسی دامەزراوەی هاوپەیمانی ئامادەنەبوو باسلە بژاردەكان بكات، بەڵام وتی"ڕەنگە یەكێك لە بژاردە بەهێزەكان بایكۆتكردنەكە بێت."\nحزبە ناڕازییەكان داوای گەرەنتی هەڵبژاردنێكی پاك دەكەن، بۆئەوەش چەندین سەرنج‌و پێشنیاریان ئاڕاستەی كۆمسیۆن كردووەو تانەیان لە تۆماری دەنگدەران داوە، بەڵام پێناچێت كۆمسیۆن بتوانێت ئەو سەرنج‌و تێبینییانەیان جێبەجێ بكات بەوكاتەی لەبەردەمیدا ماوە.\nهاوپەیمانی دیموكراسی‌و دادپەروەری یەكێكە لەو حزبانەو یاداشتی ئاڕاستەی كۆمسیۆن كردووە‌و یاداشتەكەی سێ قۆناغ دەگرێتەوە؛ پێش هەڵبژاردن، ڕۆژی دەنگدان‌و دوای هەڵبژاردن، بۆهەر قۆناغێك بە چەند خاڵێك سەرنج‌و پێشنیارەكانیان خراونەتەڕوو.\nحەسەن بارام باسیلەوەكرد هێشتا كۆمسیۆن وەڵامی یاداشتەكەی نەداونەتەوە، بەدەر لەو سەرنجانەی لە یاداشتەكەیاندا خستوویانەتەڕوو، وتی"شتی دیكەشمان هەیەو لەكاتی خۆیدا ڕایدەگەیەنین."\nدەربارەی ئەوەی لە كاتی بایكۆتدا دەنگدەرانیان دەنگ بە چ لیستێكی دیكە دەدەن‌و پەیامیان چی دەبێت بۆیان، بەرپرسی دامەزراوەی هەڵبژاردنی هاوپەیمانی وتی"لەئێستادا لەسەر ئەوە قسە ناكەین، بەڵام بۆئەوەش وەڵامی خۆمان دەبێت."\nهەرلە چوارچێوەی پڕۆسەی بایكۆتی هەڵبژاردندا، بەرهەم ساڵح بڕیاریداوە كەناڵی ئاسمانیی خەندان دابخات كە پێشتر بۆ هەڵمەتی هەڵبژاردنی پەرلەمانی عێراق ئەو كەناڵەی كردەوە، پەرەگراف لە چەند سەرچاوەیەكەوە داخستنی كەناڵەكەی پشتڕاست كردووەتەوە.\nسەرچاوەیەكی ئاگادار بۆ پەرەگراف وتی"بەرپرسی بەشەكان ئەمڕۆ ئاگادار كراونەتەوە لە داخستنی كەناڵەكە."\nهاوكات سەرچاوەیەك لە كەناڵی خەندان ئەوەی خستەڕوو، بەرپرسی ژوری هەواڵی خەندان بەناوی ئیدارەی كەناڵەكەوە پەیامێكی بۆ ڕۆژنامەنوسانی ژورەكە ناردووەو تێیدا هاتووە"وەك ئیدارەی كەناڵ دەمەوێت پێتان رابگەیەنم كە لەبەر ئەوەی پێداچوونەوەیەكی ریشەیی بۆ هەموو پێكهاتەو ئیدارەی كەناڵ دەكەینەوە، بۆیە بریارماندا كە لەسبەینێوە پەخشی هەوالەكان بەهەموو شێوەیەك راگرین.. بۆیە داواتان لێدەكەم بەسوپاسێكی زۆرەوە لەسبەینێوە هیچ پەیامنێرێك نەچێت بۆ ئیشكردن و دواتریش لەبڕیار و پێشهاتی تر ئاگادارتان دەكەینەوە."\nبڕیاری داخستنی كەناڵی خەندان دوای بڕیاری بایكۆتكردنی هەڵبژاردن دراوە، بەرپرسانی هاوپەیمانی‌و خودی بەرهەم ساڵح ڕایان وابووە كە بەشداریی هەڵبژاردن نەكەن پێویستیان بە كەناڵی ئاسمانیی نییەو لەڕووی مادییەوە خەرجیی زۆرە لەسەریان.\nهەرچەندە تائێستا هیچ لایەنێك بە فەرمی داوای دواخستنی هەڵبژاردنی نەكردووە، بەڵام لایەنە ناڕازییەكان‌و یەكێتی ئەو خواستەیان پیشانداوە، بۆئەوەش دەیانەوێت لە پەرلەمانی كوردستانەوە ئەوكارە بكەن، ئەگەر پارتی نەبێتە بەربەست لەبەردەمیاندا.\nئەمڕۆش دوای كۆبوونەوەی مەكتەبی سیاسی پارتی‌و یەكێتی، هەردوو حزب تەئكیدیان لەوە كردەوە پڕۆسەكە لە وادەی خۆیدا بەڕێوەدەچێت‌و تائێستا هیچ گۆڕانكارییەك نییە لەو بارەیەوە.


ژمارەیەک وێنەی دزەپێکراو نموونەی دیزاینی مۆبایلێکی چەماوەیی جیاوازی کۆمپانیای TCL نیشان دەدەن – کەی ئای تی ئێن\nمۆبایل و تابلێت 18, شوبات 2020\nبە پێی ڕاپۆرتێکی پێگەی CNET بێت، کۆمپانیای TCL کار لەسەر مۆبایلێکی چەماوەیی جیاواز دەکات، کە تاوەکو ئێستا هیچکام لە مۆبایلە چەماوەییەکانی وەک Motorola Razr و Samsung Galaxy Fold خاوەن هەمان دیزاین نین.\nمۆبایلە چەماوەییەکەی TCL خاوەن ڕوونمایەکی چەماوەیی ڕاکێشراو دەبێت، بە شێوەیەک کە ڕوونماکەی لە کاتی کردنەوەدا دەکشێندرێت و لە کاتی داخستنەوەدا تێهەڵکێش دەکرێت. وێنە دزەپێکراوەکانی بڵاو کراونەتەوە، بەڵام وا دیارە وێنەکان لە شێوەی نموونەدان و بە تەواوی ڕاستەقینە نین.\nهەمان پێگە، دەڵێت کە کۆمپانیای TCL لە پلانیدا هەبووە تاوەکو مۆبایلە چەماوەییەکە لە کۆنگرەی جیهانی مۆبایل (Mobile World Congress) ـدا نمایش بکات، بەڵام کۆنگرەکە بە هۆی ڤایرۆسی کۆرۆناوە هەڵوەشایەوە و لە ئەمساڵدا ئەنجام نادرێت. بەڵام ئەمە مانای ئەوە ناگەیەنێت کە بۆ ئەمساڵ ئەم مۆبایلە چەماوەییە نمایش ناکرێت، بەڵکو ڕەنگە کۆمپانیاکە بۆنەیەکی تایبەت بۆ نمایشکردنی ڕێکبخات.\nئەم وێنە دزەپێکراوانەی نموونەی مۆبایلە چەماوەییە، گەورەترین پرسیار درووست دەکات، ئەویش ئەوەیە کە چۆن ڕوونماکەی بەو شێوەیە دەکرێتەوە و دادەخرێتەوە. هیوادارین بە زوویی مۆبایلە چەماوەییەکە نمایش بکرێت و وەڵامی ئەم پرسیارەمان بۆ بداتەوە.\nتاگەکان Mobile World Congress MWC 2020 TCL مۆبایل مۆبایلی چەماوەیی وێنەی دزەپێکراو هەواڵ


زۆرینەی کۆڵنەدەرو کەمینەی بەختەوەر!\nزۆرن ئەو کەسانەی لاپەڕەکانی ژیانیان تژییە لە هەڵوێستی جوامێرانە، لێ کەمن ئەوانەی ئەو هەڵوێستەیان بۆ بووبێ بە دەلیڤەیەک، کە هەموو ژیانیانی پڕاو پڕ کردبێت لە بەختەوەری!\nئەوانەی وا لەبەرانبەر دوژمنێکی سەر سەختدا کۆڵنەدەر بوون، ئەمڕۆش لە بێدەربەستی دەسەڵاتی کوردیدا، کۆڵ هەڵگرن؛ کۆڵ هەڵگرێک بارگەیان ناگوێزنەوەو ناتوانن سنوورەکان ببەزێنن، ئەوان ئەم نیشتیمانەیان خۆش دەوێت، بۆیە شەوانیان دەخەنە سەر رۆژ تا خەمەکان بچننەوە. هیچ کاتێ چاوەڕوانی بەختەوری ناکەن تا دەرگایان بکوتێ و فاکتیان تێک بدات، چونکە لە بەراییەوە لە پێناو بەختەوەری میللەتێکدا تێکۆشاون، ناتوانن پێڵوی چاوەکانیان دابخەن و تەنهاو تەنها خۆیان ببینن! ئەوان وا راهاتوون شەوانیان بە تاریکی و رۆژانیان بە هەناسە ساردی بگوزەرێنن. ناتوانن خەمەکان لە خۆیان داببڕن، وا راهاتوون ئازار بکەن بە سێبەرو لە پاڵیدا بحەوێنەوە، وا فێر بوونەو خۆشەویستی نەتەوەیەکی ستەمدیدە رایانی هێناوە کە خەم و ئەندێشە ئاوێتەی یەکدی بکەن و لە پاڵ سێبەری ئازارێکی تووناویدا شەو و رۆژ سەرە مەرگی خەوێکی کوللە مەرگ بشکێنن!\nئاخ ئەگەر دەمانزانی تاریکایی دەبێت بە بەشێک لە ژیانمان و رووناکی لە ئاسمانماندا ناهێڵێت، ئەگەر دەمانزانی جگە لە ستەم و شەپا زللەی دوژمن هی دیش هەیە تێمان بسرەوێنێ، ئەوکات تێدەگەیشتین دەبوایە شەڕێکمان بکردایە تا بۆ یەکجاریی تاریکیمان بدڕیایەو رووناکیمان بەرهەم بهێنایە! رەنگبێ زۆر کەسان بەوە رازی بن ئەم هەموو نەهامەتییانە بۆ قەدەر بگەڕێننەوە، لێ ئەو قەدەرە لەوێدایە کە ئێمە خۆمان دەمانەوێت وا ببێت! من لەوە دڵنیام رۆژ بە تیشکی خۆی دنیا رووناک دەکاتەوە، کەچی هەرگیز وەکو هەور ناگرمێنێت، لەوەش دڵنیام هەر ئێمەو ئێمە بووین لە بەختەوەرییەکانی خۆمانمان گرتەوە بە بێ دەنگی دامان لە یەخەی کەسانێک، کە هەر کاتێ بیانەوێت، وەکو گرمەی هەور هەموو رابردووە لە خۆ بوردووەکانی ئێمە دەدەن بە چاوی نەوە بێنازە کۆڵنەدەرو کۆڵ هەڵگرەکانی خۆماندا!\nئەم کوردستانەی من، ئەمڕۆ نە گوندەکانی هەمان گوندی جارانە و نە شارەکانی هەمان شارەو نەش شارۆچکەکانی هەمان رۆحیان تێدایە. تا جاران بوو، نیشتیمانێک پێکەوە شاد دەبوون و دەگەشانەوە، هەر هەمووشیان بۆ گیانبازی شەهیدێک ئەستێرە لە ئاسمانیاندا دەکوژایەوە! بۆ وامان لێهات، بۆ تەنها بەشێکمان رووناک و سەرتاپای نیشتیمان ئازاراوی و تاریک؟! تۆ بڵێی ئەو رێگایەی ئێمە بۆی دەڕۆیشتین، هی ئەو کەسانە بووبێت وا ئەمڕۆ لە نازو نیعمەتدان؟ لە ناو میللەتی نەزاندا هەموو شتێک واریدە! بیریشی لێ مەکەنەوە سبەی خۆر هەڵدێ و دەتوانن گوڵ بژێرێک لە نێوان ئەو روومەتانەدا بکەن وا لە حەژمەتی میللەتێکدا خەویان لە چاوانیان تۆراندووەو ئەوانەش وا رەنگ و روویان بۆنی سێوو هەناروو پرتەقاڵیان لە خۆیان گرتووە! ئەوانەی وا شەوانیان بە بیرکردنەوە لە کوردستانێکی سووتماکدا دەگووزەرێنن، لە گەڵ ئەوانەی وا بەبێ تیشکی خۆر نە گەرماو نە سەرما پێیان دەوێرێت! ئێمە، ئێوە، ئەوان ئەی گەل دەتوانین گوڵ بژێرێک لەم نێوەندەدا بکەین، بەڵام وا دیارە جارێکان ئەفیونی ئەم باشە یان ئەویان، خانەکانی مێشکمانی داگیر کردووەو بەردەوامین، خەبات دەکەین تا کەمینەیەک بەختەوەرو زۆرینەیەک تا ئەزەل کۆڵنەدەرو بەشخووراو بکەین!!


بەرهەم ساڵح: پەیوەندیمان لەگەڵ پارتی هەیەو پەیوەندییەكەش باشە\n02/04/2019 3378 جار خوێندراوه‌ته‌وه\nبەرهەم ساڵح سەرۆك كۆماری عێراق دەڵێت: ئەمەریكییەكان لەسەر داوای حكومەتی عێراق هاتوونەتە ئەو وڵاتە لەپاش هێرشەكانی چەكدارانی داعش، ئەوەش بۆ یارمەتیدانی هێزە عێراقییەكان لەرووبەرووبوونەوەی ئەو ئاڵینگارە سەختەدا.\nبەرهەم ساڵح دەشڵێت: هاتنی هێزە ئەمریكییەكان بەو جۆرەیە، كە نابێت بنكەی سەربازی هەمیشەیی و هێزی زەمینی شەركەریان هەبێت، جگە لەوە دووپاتی ئەوەی كردەوە  بەغدا ئەم هەبوونەی هێزەكانی ئەمەریكا وەك دروستكردنی هاوسەنگی لەگەڵ هەبوونی ئێراندا نابینێ.\nبەرهەم ساڵح لەپەراوێزی بەشداریكردنی لە لووتكەی عەرەبیدا لە تونس قسەی بۆ رۆژنامەی "شەرقلئەوسەت" كردووەو دەربارەی پەیوەندییەكانی وڵاتەكەی لەگەڵ دراوسێ ئیسلامی و عەرەبییەكان قسەی كردووەو ناوبراو وەك خۆی وتوویەتی، لەرووی بنەماوە ئاسودە بووە بەو قسانەی لەسعودییە بیستویەتی لەكاتی سەردانیكردنی بۆ ئەو وڵاتە.\nبەرهەم ساڵح لەچاوپێكەوتنەكەدا باسی زۆر پرسی كردووەو ئەوەی پەیوەندی بەهەرێمی كوردستانەوە هەیە، باسی پەیوەندییەكانی خۆی‌و مەسعود بارزانی كردووە، كە لەوەدا جەختیكردووەتەوە، پەیوەندییەكانیان لەگەڵ پارتی دیموكرات هەیەو پەیوەندییەكانیش بەرەو باشتر دەبەن.\nسەرۆكی عێراقی كوردی هەست بەچی دەكات كاتێ بەشدارە لە لووتكەی عەرەبیدا؟\nبەرهەم ساڵح: پێش ماوەیەك كۆماری عەرەبی پرۆژەی دەوڵەتی نیشتمانی خستەروو. عێراق وڵاتێكی فرە نەتەوەو پێكهاتەیە، عەرەب و كوردو توركمان، موسڵمان و مەسیحی و تائیفەی زۆری تری تێدایە. دیارە ئەم فرەییە لە زۆر لە وڵاتانی تری ناوچەكەدا هەیە. دۆخی عەرەبی تەنها بە رەهەندە نەتەوەیی یاخود وەسفكردنی نەتەوەیی دیاری ناكرێت. من نوێنەرایەتی عێراق دەكەم، ئەوەش بەشێكە لەو رەهەندو درێژ بوونەوە عەرەبیە. وەك عێراقی بەرژەوەندی راستەقینەمان هەیە لەوەی بەردەوام پەیوەندیمان لەگەڵ جیهانی عەرەبی هەبێت، چونكە بەرژەوەندی عێراق و ناوچەكە لەوەدایە. پەیوەندیمان بە جیهانی عەرەبیەوە دووپاتكردنەوەیە لە پەیوەست بوون و مكوڕبونمان لە رووی رۆشنبیری و كۆمەڵایەتی و مێژووییە و ناكرێ بپچڕێنرێ.. ئێمە بەشێكین لەم جیهان و ناوچەیەو لەم چوارچێوەیەدا مامەڵە دەكەین. كوردو عەرەب و توركمان و مەسیحی و موسڵمان لەم ناوچەیە بەشدارن و بە ئازایەتیەوە ژیانێكی ئازادو باشیان دەوێ، سەرەرای سیستەمێكی پەروەردەیی و تەندروستی چاك. جگە لەوەش دەیانەوێ كۆسیستەمێكی ئەمنییان هەبێت بۆ ئەوەی لە داعش و توندرەوی و تیرۆر بیانپارێزێ. دەیانەوێ رێزی كەرامەتیان بگێرێ. كاتی ئەوە هاتوە نەتەوەچێتی لە مامەڵەو دیدگاكانماندا قەتیس نەكرێت.\nهەست دەكەیت عێراق باڵێكی لاوازی سێكوچكەی عێراقی توركی ئێرانی بێت؟\nبەرهەم ساڵح: بە دڵنیایەوە نەخێر. عێراق بە دۆخێكی سەختدا تێپەڕی. چاوێران ناكۆكن لەسەر ئەوەی چ كاتێ كێشەی عێراق دەستی پێكردوە. بەڵام لەسەر ئەوە كۆكن ئالۆز بوونەكە لەو كاتەوە بوە سەدام حسین دەسەڵاتی گرتۆتە دەست لە ساڵی 1979. پاشان جەنگێ عێراق-ئێران بەرپا بوو، كوەیت داگیر كرا، گەمارۆ سەپێنرا، پاشان لە دوای 2003ەوە تیرۆر رووی تێكرد. بۆ ماوەی چوار دەیە عێراق سەقامگیری بەخۆیەوە نەبینیوە و گۆرەپانێك بوە بۆ یەكلایی كردنەوەی ململانێی ئەوانی تر. ئەم رووداوە یەك لە دوای یەكانە واقیع و ئابوری دەوڵەتی عێراقیی نابوت كرد. لەو ماوەیەدا دۆخی مەترسیدار لە توندوتیژی ناوخۆی و چەوسانەوەو جەنگی كۆمەڵكوژ بونیان هەبوە. ئەم وڵاتە بەهۆی ئەوەی بوە گۆرەپانێك بۆ یەكلایی كردنەوەی ململانێكان زۆر لاواز بوو. عێراق لە ئێستادا و دوای سەركەوتن بەسەر داعشدا، سەركەوتنێكی گرنگ و گۆڕانكارییەكی گەورە بوو. دەتوانێ بگەڕێتەوە بۆ ناوچەكە. ئێمە بەشێكین لە ناوچەكە و دراوسێی ئیسلامی گرنگمان هەیە كە خۆی لە ئێران و توركیادا دەبینێتەوە.\nئێمە لەم دیدگایەوە مامەڵە دەكەین، بەوەی بەرژەوەندیمان بنەڕەتی پەیوەندییەكانمانە. پێویستمان بە پەیوەندیەكی باش هەیە لەگەڵ ئێران و 1400 كلم سنورمان پێكەوە هەیە، بەرژەوەندی و پەیوەست بوونی میژوویی و رۆشنبیری و كۆمەڵایەتیمان هەیە، ئەمە بۆ توركیاش هەروایە. لەبەرژەوەندیماندایە پەیوەندی باشمان هەبێت لە سەر بنەمای دراوسێی باش و بەرژەوەندی هاوبەش. نەبوونی رۆڵی عەرەبی لە عێراق لە ماوەكانی پێشوودا كاریگەری خۆی دروست كردوە لەسەر دۆخی عێراق و هاوكاری كردنیان لە زاڵ بوون بەسەر ئاڵینگاریەكاندا. ئەمە واقیعی نەگۆڕی جوگرافیمانە، سەرەرای كەڵەكەبووە مێژووییەكان كە دەبێ لەسەر ئەو بنەمایە هەڵس و كەوت بكەین. من گەشبینم بەوەی عێراق سەركەوتنی پێویست بەدەست دەهێنێ. لە میانی سەردانەكاندا دەردەكەوێ كە بەرژەوەندی هەرێمی خۆی لە سەركەوتنی عێراق و هاوكاری كرندیانە روەو سەقامگیری. هەموو ولاتەكان دەربارەی ئەم بابەتە ئەجیندای راستەوخۆو جیاوازی خۆیان هەیە. بەڵام بە گوێرەی پێشبینی من سەركەوتنی عێراق و تێپەڕاندنی ئاڵینگاریەكانی ئێستا خاڵی هاوبەشە لە بەرژەوەندی نێوان ئەو ولاتانە.\nلەلێدوانەكانتان دووپاتی ئەوە دەكەنەوە عێراق بەشێك نییە لە هیچ جەمسەرێك، ئایە ئەم هەڵوێستە واقیعیە لە ژێر سایەی هاوسەنگی هێزەكانی دەوروبەرتان؟\nبەرهەم ساڵح: ئەمە واقیعیە، بەڵكو لەهەمان كاتدا پێویستیشە. نابێت عێراق بنكەیەك بێت بۆ زیان گەیاندن بە دراوسێكانی، بەهیچ شێوەیەك نابێت بەشێك بین لەو پلانانانەی دراوسێكانمان دەكاتە ئامانج، ئەمە لەبەرژەوەندیمان نیە، من باس لە بەرژەوەندی عێراق و دیدگای حكومەتەكەی دەكەم. ئەمە كورتەی ئەزموونی چوار دەیەیە، ئێمە بەشێكین لە ناوچەكە، ئەگەر بمانەوێ وڵات بنیاد بنێینەوەو هەلی كار بۆ گەنجەكانمان دابین بكەین و خزمەتگوزاریەكان چالاك بكەین، ئەوا پێویستیمان بە رێككەوتن هەیە لەگەل دراوسێكانمان. عێراق گۆڕەپانی یەكلایی كردنەوەی ململانێكان بوە ، بۆیە دەڵێم بەرژەوەندی عێراق لە پێش هەموو شتێكەوەیە، لەبەرئەوە نابینە بەشێك لە هیچ پلانێك بۆ زیان گەیاندن بە دراوسێكانمان.\nئێوە سەردانی سعودیەتان كرد، لە بەغداش پێشوازیتان لە نمایندەكانی ئەوان كرد.. چۆن دەڕوانیتە پەیوەندییەكانی نێوان هەردوو ولات لە ئێستادا؟\nبەرهەم ساڵح: پەیوەندیەكانی نێوانمان بەرەو گەشەكردن دەڕوات، سەردانی ئەو وڵاتەم كرد و چاوم بە پاشا و شازادەی جێنشین و بەرپرسەكان كەوت. بەلایانەوە گرنگ بوو دۆخی عێراق بەرەو باشی بڕوات و پێویستی گەشەپێدانی پەیوەندیەكانیان بە گرنگ زانی. چەند نمایندەیەكی وەزاری سەردانیان كردین و لەماوەیەكی نزیكدا نمایندەیەكی گەورەی سعودیە سەردانی بەغدا دەكات بۆ چالاككردنی لیژنەی سعودی- عێراقی هاوبەش. سەرۆك وەزیران عادل عبد المهدی سەردانی سعودیەو وڵاتانی دراوسێ دەكات لە ناوەراستی ئەم مانگەدا. وای دەبینین توندوتوڵی پەیوەندیەكانمان لەگەڵ سعودیە بەشێكی بنەڕەتیە لە دیدگامان. لێرەو لەوێ جیاوازیمان دەربارەی هەندێ ناوەڕۆكی سیاسی و هەندێ بابەت هەیە، بەلام لە هەمان كاتدا نەگۆڕی جوگرافیی و مێژوویی و رۆشنبیری و پیداگیریمان هەیە.\nچاوپێكەوتنم لەگەڵ شازادەی جێنشین زۆر باش و شەفاف و راستەوخۆ بوو، ئەوەی پێویستە باسمان لێوە كرد. ئەوان تێگەیشتنیان بۆ دۆخی عێراق هەبوو، پێویست بوونی تێپەڕاندنی ئاڵینگاریەكان و هەڵنەگرتنی قورسایی هاوسەنگیەكانی بە پێویست زانی، سەرەرای دووپاتكردنەوەی پێویستی بەهێز بوونی پەیوەندی نێوان هەردوولاو گەشەپێدانی.\nپێت وایە سوریا بەم نزیكانە دەگەڕێتەوە بۆ نێو كۆمكاری عەرەبی؟\nبەرهەم ساڵح: ئێمە هیوا دەخوازین وابێت، سوریا رووبەرووی كارەسات و ماڵوێرانی مەترسیدار بوەوە، ئەوەی لەو وڵاتەدا روودەدات تاوانێكی تۆقێنەری مرۆییە و راستیەكی مەترسیدارە لەسەر ئاسایشی هەرێمایەتی و نێو دەولەتی. دوای ئەم هەموو ساڵەو بەردەوام بوونی توندو تیژی، كاتی ئەوە هاتوە هاوكاری سوریا و گەلەكەی بكرێت بۆ ئەوەی چارەسەرێكی سیاسی بۆ بدۆزرێتەوە و خۆیان لەسەر رازی بن بەبێ دەستێوەردانی دەرەكی. من دەڵێم ئەركی عەرەبە باوەش بۆ سوریا و گەلەكەی بكاتەوە و ئەو بەرەستانە تێپەڕێنێ كە رێگرە لە بەردەم چارەسەری سیاسیدا، عێراق داوای كردوە سوریا بگەڕێتەوە نێو كۆمكاری عەرەبی، بەلام لەم خولەدا ناتوانین. بەلام دۆخی سوریا مەترسیداره. هەندێك پێان وابوو مەترسیەكە لەگەڵ لە قاڵبدان و كۆتایی داعشدایە، من لەگەڵ ئەم بۆچونە نیم، نابێ قەبارەی ئاڵینگاری ئەو تیرۆرەی لە سوریا ماوەو قەبارەی ئاڵینگاری مرۆیی مەترسیدار كە خۆی لە كێشەی پەنابەران و گەڕانەوەیاندا دەبینێتەوە لەبەرچاو نەگیرێن. ئەمە ئەركی ئایینی و مرۆیی و ئەخلاقیە، هەموو ئەمانە پێویستی بە كاری بەردەوام و جدی هەیە لە پێناو ئەوەی بابەتەكان بە ئاراستەی تەندروستدا بروات.\nپەیوەندیتان لەگەڵ بەشار ئەسەد هەیە؟\nبەرهەم ساڵح: پەیوەندی بەردەوام هەیە لە نێوان هەردوو حكومەتی سوری و عێراقیدا. ئێمە ئەم پەیوەندییە بە گرنگ دەزانین، برامان راوێژكاری ئاسایشی نیشتمانی عێراق سەردانی زۆر دەكات بۆ سوریا و چاوی بەسەرۆك بەشار ئەسەد دەكەوێ، سەرەرای ئەوەی هەماهەنگی ئەمنی لە نێوان هەردوولادا هەیە بۆ رێكخستنی سنور و بەرگرتن لە مەترسی تیرۆر.\nكارەساتی بەلەمەكەی موسڵ دووبارە تیشكی خستەوە سەر كابوسی گەندەڵی لە عێراق، چیرۆكی ئەم كابوسە چیە لە وڵاتدا؟\nبەرهەم ساڵح: گەندەڵی ئافاتە، من گوزارشتی ئابوری سیاسی بۆ توندو تیژی بەكاردەهێنم. گەندەڵی و تیرۆر دوو رووی یەك دراون. ئەگەر بێت و بەسەر گەندەڵیدا زاڵ نەبیت و رووبەرووی نەبیتەوە، ئەوا بەسەرماندا زاڵ دەبێت. كێشە گەورەكە ئەوەیە گەندەڵی لەدایك بووی چوار دەدەیە و خراپی ئیدارەو جەنگ و توندوتیژی و دەستێوەردان و هۆكارەكانی ترە. ئێستا داوای رێكاری جدی دەكەین. ئەمە بۆ سوود و قازانجی نیشتمانی و سیاسی بەرانبەرمانە. سەرۆك وەزیران ئێستا سەرپەرشتی لیژنەیەكی باڵا دەكات بۆ رووبەرووبونەوەی گەندەڵی بە شێوەیەكی میتۆدی و دامەزراوەیی مامەڵەی لەگەڵدا دەكات. ئێمەش پاڵپشتی دەكەین بەهەموو توانا و هێزمانەوە. ئاڵینگارەكە گەورە و مەترسیدارە، چارەسەرەكەشی ئاسان نیە، بەڵام هیچ بژاردەیەكی ترمان نیە جگە لە رووبەرووبونەوەی ئەو ئافاتە.\nزۆر كەس باسی بە فیرۆدانی ملیارەها دۆلار دەكەن لە عێراق.. ژمارەی راستەقینە چەندە؟\nبەرهەم ساڵح: دیاریكردنی ژمارە كارێكی قورسە، بەلام بە دلنیایەوە سامانێكی زۆر بە فیرۆ دەدرێت و لە خزمەتی خەڵكدا بەكار ناهێنرێت. لە زۆربەی كاتەكاندا ئەم سامانە لە پرۆسەی توندو تیژی و ئاژاوەدا بەكاردەهێنرێت. لەبەرئەوە دەلێم ئەمە مافی سیاسی و ئەمنیە، و دلنیام لەوەی حكومەت و پەرلەمان لە رووبەرووبونەوەی ئەم كێشەیەدا زۆر جدین.\nئایە دەوڵەتی عێراقی توانای پەسەند كردن و وەرگرتنی میلشیاكانی هەیە یان هەڕەشەی ئەوەی لەسەرە تیایدا بتوێتەوە؟\nبەرهەم ساڵح: بەبۆچونی من زیادە رۆیەكی بێ پاساو بۆ ئەم بابەتە هەیە. ئەگەر ئەم بابەتە ببەینەوە بۆ چوارچێوە تەندروستەكەی، لە ساڵی 2014 كاتێ داعش دەستی بەسەر موصڵدا گرت، بەغدا مەترسی لەسەر بوو. سەماحەتی مەرجەعی بالا ایە الله عەلی السیستانی فەتوای دەكرد بۆ جیهادی بەرگری. ژمارەیەكی زۆر لەگەنجان ئامادەبون بۆ بەرگری كردن لە ولاتەكەیان، ئەگەر حەشدی شەعبی نەبوایە رووبەرووی مەترسیەكی راستەقینە دەبوینەوە، ئەوان قوربانیان دا و توانای خۆیان خستە گەڕ لە پیناو زاڵ بوون بەسەر داعشدا. ئێستا حەشدی شەعبی بە یاسا جێگیر كراوەو بەشێكە لە كۆسیستەمی ئاسایشی وڵات. من ناڵێم گروپی خراپ لە نێو حەشدی شەعبیدا نیە هەروەك ئەوەی لەنێو سوپا و پۆلیس و پێشمەرگەدا هەیە. مامەڵە لەگەل ئەم دۆخەدا دەبێ لە چوارچێوەی یاسادا بێت. نابێ تۆمەتەكە بگەشتێنرێ وەك ئەوەی لە عێراقدا جگە لە حەشدی شەعبی هیچ كێشەیەكی تر نەبێت. هەندێ لەو میلشیایانە رێكنەخراون و هەندێكیان لە دەرەوەی یاسان، پێویستە لەگەڵ ئەوانەدا بە گویرەی یاسا مامەڵەیان لەگەڵدا بكرێت. بنەمای مامەڵەكردن لەگەڵ حەشدی شەعبی ئەوەیە، بەشێكن لە كۆسیستەمی ئەمنی دەوڵەت و بەستراونەتەوە بە فەرماندەی گشتی هێزە چەكدارەكان (سەرۆك وەزیران).\nبەرپرسی عیراقی هەست بە چی دەكات كاتێ قسەیەكی تر دەخوێنرێتەوە بەوەی بڕیاری عێراقی بە پراكتیكی لە دەستی جەنرال قاسم سلیمانیدایە؟\nبەرهەم ساڵح: لە ئێستادا تۆڕە كۆمەڵایەتیەكان هەیە و هەموو كەسێك دەبێتە شرۆڤەكارو شارەزاو سەركردەی سیاسی و بە ئارەزوی خۆی لێدوان دەدەن، من دەڵێم ئێران دراوسێیەكی گرنگمانە و هاوكارمان بوە لە دژی سەركوتكردن و داعش، ئەو قسەیەی باس لە هەبوونی ئێران و كاریگەریەكانی دەكات، راستە. بە پێچەوانەشەوە عێراق كاریگەری لە نێو ئێراندا هەیە. هەردوولا كاریگەرییان لەسەر یەكتری هەیە، بەلام لە كۆتاییدا بریاری عێراق خۆی لە دامەزراوە دەستوریەكان؛ واتە حكومەت و پەرلەمان و دادگادا دەبینێتەوە، و پرۆسەی هەڵبژاردنیش هەیە كە حزبەكان بەشداری تێدا دەكەن.\nبۆ نمونە ئەتوانی بڵێی بڕیاری عێراق عێراقیە؟\nبەرهەم ساڵح: ئەتوانم بڵێم لەم كاتەدا بڕیارێك نیە دابڕاو بێت لەو واقیعەی هەیە، ئایە بڕیاری فەرەنسی تەنها فەڕەنسیە یان دەبێ رەهەندی ئەوروپی و ئەمەریكی و تاد.. وەربگرێ، كاریگەری گۆڕینەوە هەیە، من نامەوێ دروشم بەرز بكەمەوە، ئێمە لەم ناوچە دەژین لە بڕیارەكانماندا رەهەندی عەرەبی و دۆخی ئێرانی و توركی و كەنداو لەبەرچاو دەگرین، بۆ نمونە دادەنیشین و گفتوگۆی لێكەوتەكانی بڕیارەكانمان دەكەین و هەندێ جار بە دۆخی سوریای دەبەستینەوە، وای دەبینم ئەم تۆقاندنە لە جێگای خۆیدا نییە، عێراق بە شێكە لەم ناوچەیە، بۆیە لە بەرژەوەندیماندایە پەیوەندییمان لەگەڵ ئێراندا باش بێت لەسەر بنەمای بەرژەوەندی هاوبەش و لە وڵاتێكەوە بۆ ولاتێك تریش. هەروەك چۆن بەرژەوەندیمان لەوەدایە پەیوەندییمان لەگەڵ سعودیە و ئوردن و میسر باش بێت. برامان سەرۆك وەزیران سەردانی میسری كردو چاوی بە عبد الفتاح السیسی و پاشای ئوردن شا عبدالله ی دووەم كەوت، تێگەیشتن بۆ بابەتی ئابوری و خۆشی ناوچەكە لە ئێستادا بوونی هەیە. لە راستیدا عێراق دەبێتە رەگەزی هاوسەنگی و پەیوەندی لە ناوچەكەدا، ئەگەر بگەڕێینەوە بۆ چوار دەیەی پێشوو دەبینین كۆسیستەمی هەرێمایەتی لێكهەڵوەشاو بوو لە رووی ئەمنی و سیاسی و ئابوریەوە. ئەمەش رێگەی خۆش كرد بۆ تیرۆر و دەستێوەردانی دەرەكی و جێبەجێكردنی لەناوخۆدا. لە دیدگایەكی ترەوە دەڵێم ئامادەنەبونی عێراق لە كۆسیستەمی هەرێمایەتیدا هۆكاری ئاژاوەو جوڵە نا ئاساییەكان بوو. عێراق توانای گەڕانەوەی هەیە بۆ ناوچەكە، بە پێگە جوگرافی و مێژوویی و درامەتەكانی دەتوانێ ببێتە جەمسەری دووبارە گەڕانەوە لە ناوچەكەدا. دەبێتە پردێك بۆ پێكگەیاندنی بەرژەوەندی وڵاتان. كۆسیستەمی هەرێمایەتی ناتوانێ ئێران و توركیا پشتگوێ بخات، بێ گومان ناشتوانێ رەهەندی عەرەبیی عێراقیش پشتگوێ بخات. ناوچەكە پێویستی بە دووبارە چاوخشاندنەوە و پێكهاتنەوەی كۆسیستەمی نوێ هەیە بۆ ئاسایش و ئابوریەكەی و مامەڵەكردن لەگەڵ ئاڵینگارە مەترسیدارەكاندا؛ ئەوەی پێوەی دەناڵێنین كە بریتیە لە توندرەوی و بێ كاری و شكستی ئابوری. لەم دیدگایەوە دەكرێ عێراق ببێتە بەشێك لەو كۆسیستەمە.\nبۆچی تا ئێستا پۆستی جێگری سەرۆك كۆمار بەتاڵە؟\nبەرهەم ساڵح: ئێمە سیستەمی پەرلەمانیمان هەیە، هەرحزبێكیش بەوەی هەیەتی دڵی خۆشە، مشت و مڕی سیاسی بوونی هەیە، سەبارەت بە پۆستی جێگری سەرۆك كۆمار چاوەڕێی تەواو كردنی پێكهاتەی حكومەت دەكەین، پاشان دەجوڵێین بۆ ئەو بابەتە.\nئەم دواكەوتنە لە پێك هێنانی حكومەت شتێكی سروشتیە؟\nبەرهەم ساڵح: سروشتی نییە، بەڵام پێك وتی ئێمە حزبی زۆرمان هەیە، لەهەر دۆخێكدا ئەمە باشترە لە سەركوتكردن.\nسەرەتای تواندنەوەی بەستەڵەكی نێوان ئێوەو سەرۆكی پێشووی هەرێمی كوردستان مەسعود بارزانی دەستی پێنەكردوە، ئایا هۆشیار زێباری وەزیری پێشووی دەرەوە رۆڵی لەم بابەتەدا هەیە؟\nبەرهەم ساڵح: دیارە پەیوەندی بەردەوامە لە نێوان برایانمان لە پارتی دیموكراتی كوردستان و من، ان شالله ئەم پەیوەندیەی نێوانمان لە جێگای خۆیدا ناوەستێت و وڵات لەم بابەتە گەورە ترە، هاورێم هۆشیار زێباری پێش ماوەیەك سەردانی كردووم لە بەغدا.\nئایە خەونی ئەوەت هەبوو ببیتە سەرۆكی عێراق ؟\nبەرهەم ساڵح: بێ گومان هەموو مرۆڤێك بەرزەفڕی لەم بوارەدا هەیە، بە خۆم و هاوڕێ و هاوپەیمانەكانم هەوڵی ئەوە دەدەم ببمە سەرۆكێكی باش لەم قۆناغەدا. بەهیوای ئەوەم سەركەوتوو بم لە پێشكەش كردن و بەشداری جدیی بم لە دەرباز كردنی وڵاتەكەمان لەو كێشانەی بەرۆكی پێگرتوە.\nبەداخەوە كات تێپەڕی، ئایە هەبوونی سەربازی ئەمەریكی لە عێراق رەگەزی هاوسەنگیە لەگەڵ هەبوونی هێزی ئێرانیدا؟\nبەرهەم ساڵح: ئێمە بەو شێوەیە لەم بابەتە ناڕوانین. هێزە ئەمەریكیەكان لەسەر داواكاری حكومەتی عێراق هاتوون بۆ ئەوەی یارمەتی هێزە عێراقیەكان بدەن لە رووبەرووبونەوەی داعش، دوای ئەو ئاڵینگاریە تیرۆریستیە گەورەیەی وڵات رووبەرووی بوەوە. لەم روەوە دەمەوێ دووپاتی بكەمەوە، كە دووپاتكردنەوەیەكی عێراقی هەیە بۆ سەروەری و یەكەمجار بەرژەوەندی عێراقی، سەرەرای دیدگای عێراقی بۆ مامەڵەكردن لەگەڵ دۆسیەی ئەمنی و پێداویستیەكان. دووپاتكردنەوەی ئەوە هەیە كە بنكەی سەربازی ئەمەریكی هەبێت نەك هێزی زەمینی شەڕكەر، واتە ئەوەی سەركردایەتی عێراقی دەیبینێ كە گونجاوە لەگەڵ سوودو قازانجی عێراق و سەروەریەكەی.


06/03/2021 176 جار خوێنراوەتەوە\nتوركیا سه‌رجه‌م بڕیاره‌كانی كۆبوونه‌وه‌ی وه‌زیرانی ده‌ره‌وه‌ی وڵاتانی ڕێكخراوی كۆمكاری عه‌ره‌بی ڕه‌تكرده‌وه كه دژ به‌و وڵاته ده‌ركراون.\nله ڕاگه‌یه‌ندراوێكدا، وه‌زاره‌تی ده‌ره‌وه‌ی توركیا ئاماژه‌ی به‌وه كرد سووربوونی هه‌ندێك وڵاتی كۆمكاری عه‌ره‌بی له‌سه‌ر تۆمه‌تباركردنی توركیا له‌پێناو شاردنه‌وه و په‌رده‌پۆشكردنی چالاكی تێكده‌رانه‌ی ئه‌و وڵاتانه خۆیانه.\nچوارشه‌ممه‌ی ڕابردوو، كۆمكاری عه‌ره‌بی له ڕاگه‌یه‌ندراوی كۆتایی كۆبوونه‌وه‌ی وه‌زیرانی ده‌ره‌وه‌یدا له قاهیره، توركیای به‌ده‌ستوه‌ردان له كاروباری نێوخۆیی ولێتانی عه‌ره‌بی تۆمه‌تبار كرد.\nلای خۆیه‌وه توركیا ڕایگه‌یاند: بڕیاره‌كانی كۆبوونه‌وه‌كه‌ی كۆمكار به‌ته‌واوه‌تی ڕه‌ت ده‌كه‌ینه‌وه.\nتوركیا ڕایشیگه‌یاند: پاراستنی سه‌روه‌ری و یه‌كپارچه‌یی خاكی وڵاتانی عه‌ره‌بی له كاره له‌پێشینه‌كانی ئه‌نكه‌ره‌یه، له‌و پێناوه‌شدا زۆرترین هه‌وڵیش بۆ به‌رقه‌راركردنی ئاسایش و سه‌قامگیری له ناوچه‌كه و جیهان ده‌خاته گه‌ڕ.\nشه‌وی رابردوو له ئاكامی ده‌ستوه‌ردانی پۆلیسی ئیسرائیل، 105 فه‌ڵه‌ستینی بریندار بوون\nله‌سه‌ر رێكه‌وتننامه‌ی ئه‌تۆمی ناكۆكی گه‌وره له‌نێوان ئه‌مریكاو ئێران هه‌یه\nروحانی: ئه‌مریكا ته‌واوی سزاكان له‌سه‌ر ئێران لابه‌رێت؛ ده‌گه‌ڕێینه‌وه ناو رێكه‌وتننامه‌ی ئه‌تۆمی


جموجۆڵ و ده‌ركه‌وتنه‌وه‌ی داعش لە عێراق هه‌ست پێده‌كرێت - Mehr News Agency\n27 rêbendanê 2019 - 15:44\nNews Code 24632\nجموجۆڵ و ده‌ركه‌وتنه‌وه‌ی داعش لە عێراق هه‌ست پێده‌كرێت\nسه‌رۆك وه‌زیرانی هه‌رێمی كوردستان رایگەیاند: هەولێر و بەغدا دوژمنێكی هاوبه‌شیان هه‌یه، كه داعشه و جموجۆڵ و ده‌ركه‌وتنه‌وه‌ی داعش لە عێراق هه‌ست پێده‌كرێت.\nبە ڕاپۆرتی ئاژانسی هەواڵی مێهر، نێچیرڤان بارزانی ئەمڕۆ له كۆنگره‌یه‌كی رۆژنامه‌وانیدا لە هەولێر وتی: هه‌موو هه‌وڵێكیان داوه بۆ ئه‌وه‌ی كێشه‌كان له‌گه‌ڵ به‌غدا له چوارچێوه‌ی ده‌ستوور چاره‌سه‌ر بكرێن و هه‌نگاوی باش نراون.\nوتیشی: "هه‌نگاوی باشمان بڕیوه، كۆبوونه‌وه‌كان له‌گه‌ڵ به‌غدا به‌رده‌وامه، هه‌ردوولا دوژمنێكی هاوبه‌شمان هه‌یه، كه داعشه و جموجۆڵ و ده‌ركه‌وتنه‌وه‌ی داعش هه‌ست پێده‌كرێت، به‌ڵام هه‌ماهه‌نگی باش له نێوان هه‌رێمی كوردستان و به‌غدا هه‌یه".\nلەبارەی کێشەکانی هەولێر و بەغدا، نێچیرڤان بارزانی ڕایگەیاند: "كێشه‌كانی هه‌ولێر و به‌غدا زۆرن، به‌ڵام ئه‌گه‌ر ئه‌وه‌ی ئێستا به‌راورد بكرێت به‌ساڵانی رابردوو باشتره، ره‌نگه وه‌ڵامی هه‌موو داخوازییه‌كان نه‌داته‌وه، به‌ڵام باشتره".\nدووپاتی له‌وه‌كرده‌وه، نه‌هێشتنی سیستمی پاشه‌كه‌وت ئه‌ركی سه‌ره‌كییه و وتی: "نامه‌وێ ته‌وه‌قوعی خه‌ڵك زیاتر به‌رزبكه‌مه‌وه ئه‌گه‌ر دڵنیابین و جێبه‌جێ بكرێن بێگومان کارمان هه‌ڵگرتنی پاشه‌كه‌وت ده‌بێت".\nهەروەها، لەبارەی رووداوه‌كانی شێلادزێ، رایگه‌یاند:" لێره‌دا هاوخه‌می و هاوسۆزی خۆم بۆ بریندار و ئه‌و قوربانییه ده‌رببڕم و ئه‌وه‌ی روویدا شتێكی زۆر ناخۆش بوو."\nجەختیشی کرد: "حكوومه‌تی هه‌رێمی كوردستان نایه‌وێت خاكی هه‌رێمی كوردستان بۆ دژایه‌تیكردن و هێرشكردنه سه‌ر وڵاتانی دراوسێ به‌كاربهێنرێت".\nروونیشکردەوە: "ئه‌وه‌ی رووده‌دات هۆكاره‌كه‌ی ئه‌وه‌یه هه‌ندێك حزب له ناو خاكی هه‌رێمه‌وه ده‌یكه‌ن و هێرش ده‌كه‌نه سه‌ر وڵاتانی دراوسێ، لیژنە بۆ لێکۆڵینەوە پێکهاتووە".


هەڵبژاردن لە ئیسرائیل دەستی پێکرد\nبەیانی ئەمڕۆ سێ شەممە ١٧ ی ئەیول لە ئیسرائیل بنکەی دەنگدان بەڕووی دەنگەدەراندا کرایەوە، خەڵکی ئەو وڵاتە بۆ دووەمجار لە ماوەی پێج مانگدا دەچنە سەر سندوقەکانی دەنگدان.\nبنکەکانی دەنگدان کاتژمێر ٧ بەکاتی ئەو وڵاتە بەرووی هاوڵاتیاندا کرایەوەو تا کاتژمێر ١٠ ی شەو بەردەوام دەبێت، کە تیایدا نتانیاهۆ رووبەرووی کێبەرکارێکی بەهێز بۆتەوە کە بینی گانتس سەرۆکی ئەرکانی پێشووی ئیسرائیلە.\nراپرسیەکان ئاماژە بۆ ئەوە دەکەن کە هیچکام لەو دوولایەنە دەنگی زۆرینە بەدەست ناهێنێت، لە هەڵبژاردنەکانی بەهاری ئەمساڵیشدا هەردوو حزبی "لیکود" "شین و سپی" 36 و 35 کورسییان بەدەست هێنا، بەڵام نتانیاهۆ لە ئەنجامدا نەیتوانی تا کۆتایی سێ مانگ زۆرینەی حکوومەت بەدەست بهێنێت و سەرەنجام داوای هەڵبژاردنی دووبارەی کرد و ٧٤ نوێنەر لە ١٢٠ نوێنەری هەڵبژێردراو داوای هەڵبژاردنی خێرایان کرد.\nزیاتر لە شەش ملیۆن هاووڵاتیی ئیسرائیل مافی دەنگدانیان لەسەر ١٢٠ کورسی هەیە، لەو وڵاتەدا. ١٠ هەزار و ٧٠٠ بنکەی دەنگدان لە چوار هەزار بازنە دانراوەو، چاوەڕوان دەکرێت ئەنجامی کۆتایی بەرەبەیانی سبەی چوارشەممە بڵاو بکرێتەوە.\nئه‌م بابه‌ته 330 جار خوێنراوه‌ته‌وه


زانکۆی ڕاپەڕین - حکومەتی کۆریا (٧٠٠) زەمالەی خوێندنی بۆ ساڵی ٢٠١٧ بۆ خوێندکارانی نێودەوڵەتی ڕاگەیاند\nحکومەتی کۆریا (٧٠٠) زەمالەی خوێندنی بۆ ساڵی ٢٠١٧ بۆ خوێندکارانی نێودەوڵەتی ڕاگەیاند\nبڵاوکراوەتەوە لە 18 شوبات 2017 . سەردانەكان: 1030\nپێشکەشکردنی داواکاری بۆ زەمالەی حکومەتی کۆریا ئێستا کراوەیە ، ئەم زەمالەیە بۆ خوێندکارانی (١٦٧) وڵاتە و (٧٠٠) زەمالەی خوێندنی ماستەر و دکتۆرا لەخۆ دەگرێت و عێراقیش یەکێکە لەو وڵاتانە کە خوێندکارەکانی دەتوانن پێشکەشی ئەم زەمالەیەی بکەن.\nزەمالەی کۆریا ئامادەکراوە بۆ ڕەخساندنی دەرفەتی خوێندنی باڵا بۆ خوێندکارانی نێودەوڵەتی لە کۆریا بە مەبەستی بەرەوپێشبردنی ئاڵوگۆڕی پەروەردەیی نێودەوڵاتی و دۆستایەتی دوولایەنە لە نێوان وڵاتە بەشداربوەکان. ئەم زەمالەیە لەلایەن حکوومەتی کۆماری کۆریاوە پارەی بۆ تەرخانکراوە و لەلایەن وەزارەتی پەروەردەی ئەو وڵاتە بریکاری تایبەت بە جێبەجێکردنی ئەو پڕۆگرامە دیاریکراون کە سەر بەدامەزراوەی نیشتمانی کۆریان بۆ پەروەردەی نێودەوڵەتی.\nداواکاران پێویستە ھەڵگری بروانامەی بەکالۆریۆس یان ماستەربن لە بەرواری ٣١/٨/٢٠١٦. ئەو داواکارانەی کە بڕوانامەی توانستی زمانی کۆری یان ئینگلیزیان ھەیە لەوانەیە پەسەندبوونیان پێبدرێت بۆ نموونە ئەم توانستانەی خوارەوە – توانستی زمانی کۆری ، توانستی زمانی ئینگلیزی وە ک تۆیفڵ و ئایڵتس ...ھتد.\nئاستەکانی کۆرسەکە: ئەم زەمالەیە بەردەستە بۆ خوێندنی ماستەرو دکتۆرا لە زانکۆ بەشداربووەکانی کۆریادا.\nبابەتەکانی خوێندن: داواکاران پێویستە بواری خوێندنەکانیان لە لیستی ئەو پڕۆگرامانەدا ھەڵبژێرن کە زانکۆ بەشداربوەکان لە بەشی زانیاری دایانناوە.\nئەم زەمالەیە ئەم خەرجیانەی خوارەوە لە خۆ دەگرێت:\n٢-دەرماڵەی نیشتەجێبوون بە بڕی (٢٠٠،٠٠٠)وەنی کۆری\n٣- دەرماڵەی مانگانە بە بڕی (٩٠٠،٠٠٠) وەنی کۆری\n٤- دەرماڵەی توێژینەوە بۆ ئاداب و زانستە مرۆڤایەتیەکان بڕی (٢١٠،٠٠٠) وەنی کۆری بۆ ھەر سێمستەرێک ، بۆ زانست و ئەندازیاری و تەکنۆلۆژی بە بڕی (٢٤٠،٠٠٠) وەنی کۆری بۆ ھەر سێمستەرێک.\n٥- کرێی ڕاھێنانی زمان: بەتەواوی خەرجدەکرێت.\n٦- کرێی خوێندن: بە تەواوی خەرجدەکرێت بە بڕی (٥) پێنج ملیۆن وەنی کۆری ، ئەگەرلەم بڕەش زیاتر بوو ئەوا زانکۆی میواندار خەرجی دەکات.\n٧-پێدانەوەی خەرجی پرێنتکردنی تێزی دکتۆرا : خەرجیەکە بە گوێرەی وەسڵ دەدرێتەوە، بڕی ( ٥٠٠،٠٠٠) وەنی کۆری بۆ ئاداب و زانستە مرۆڤایەتیەکان و (٨٠٠،٠٠٠) وەنی کۆری بۆ زانست و تەکنۆلۆژی و ئەندازیاری.\n٨- بیمەی تەندروستی بە بڕی (٢٠،٠٠٠) وەنی کۆری بۆ ھەر مانگێک.\n٩-خەرجی توانستی زمانی کۆری (١٠٠،٠٠٠) وەنی کۆری بۆ ھەرمانگێک دەدرێت بەو خوێندکارانەی کە ئاستی زمانی کۆریان لە ئاستی ٥ یان ٦ .\n١٠- خەرجی تەواوکردنی خوێندن: دەدرێت بەو خوێندکارانەی کە دەگەڕێنەوە بۆ ووڵاتی خۆیان دوای تەواوکردنی خوێندنەکەیان لە زەمالەیە.نادریت بەو خوێندکارانەی کە لە دوای تەواوکردنی کۆرسەکانی خوێندنیان بڕیاری مانەوە دەدەن لە کۆریا.\n١-ھەر یەکە لە داواکار و دایک وباوکی داواکار دەبێت ھاوڵاتی وڵاتی خۆیان بن.\n٢- پێویستە داواکاران ھەڵگری جنسیەی کۆری نەبن.\n٣- پێویستە داواکاران تەندروستی جەستەیی و ئەقڵیان جیگیر بێت بۆ مانەوە لە وڵاتێکی بیانی بۆ ماوەیەکی درێژ.\n٤-پێویستە داواکار لە خوار تەمەنی ٢٥ ساڵیدا بێت لە کاتی پێشکەشکردندا (بەکالۆریۆس)\n٥- پێویستە داواکار لە خوار تەمەنی ٤٠ سالیدا بێت لە کاتی پێشکەشکردندا (ماستەر و دکتۆرا)\n٦-سەرجەم قۆناغەکانی سەرەتایی و ناواندی و ئامادەی تەواو کردبێت لە کاتی گەیشتنیدا. (بەکالۆریۆس)\n٧-ھەڵگری بڕوانامەی بەکالۆریۆس یان ماستەر بێت لە کاتی گەیشتنیدا ( ماستەر و دکتۆرا)\n٨- ئەو داواکارانەی کە پێشتر لە زانکۆیەکی کۆریادا وەرگیراون بۆ خوێندنی بەکالۆریۆس و ماستەر و دکتۆرا شیاوی پێشکەشکردن نین بۆ ئەم زەمالەیە.\n٩- تێکڕای نمرەی دواین بڕوانامە کە بە دەستی ھێناوە لە %٨٠ زیاتر بێت.\nبۆ زانیاری زیاتر دەربارەی زەمالەکە سەردانی ئەم بەستەرە بکەن:\nداواکاران پێویستە لە بەرواری ٣١/٨/٢٠١٦ ھەڵگری بڕوانامەی ماستەر یان دکتۆرا بن.\nتوانستی زمانی ئینگلیزی: ئەو داواکارانەی کە بڕوانامەی توانستی زمانی کۆری یان ئینگلیزیان ھەیە لەوانەیە پەسەند بوونیان پێبدرێت بۆ نموونە ئەم توانستانەی خوارەوە – توانستی زمانی کۆری ، توانستی زمانی ئینگلیزی وە ک تۆیفڵ و ئایڵتس ...ھتد.\nداواکاران پێویستە لەڕێگەی باڵوێزخانەی کۆریاوە یان لەڕێگەی زانکۆوە داواکاری پێشکەش بکەن.\nدواوادەی پێشکەشکردن: دواوادەی پێشکەشکردن دەگۆڕێت بە گوێرەی باڵوێزخانە وزانکۆکانی کۆریا.\nو. لەئینگلیزیەوە، ھیوا احمد